
Κλιμακώνεται η ένταση στην Ουκρανία, 
φουντώνουν οι ανταγωνισμοί σε Αιγαίο-ΝΑ Μεσόγειο, 

μεγαλώνει η απειλή του πολέμου 




Εργαζόμενοι 
Απεργιακό «αλαλούμ» 
στις πλάτες των 

εργαζομένων 

σελ. 4 



Διεθνή 

Ενδιάμεσες εκλογές 
στις ΗΠΑ 

σελ. 12 



Βτοχίΐ 

Διαζύγιο με δάκρυα 
και ιδρώτα 

σελ. 13 



Ιστορία 
Η Γερμανική 
Επανάσταση 
(β' μέρος) 

σελ. 15 


Αναστήλωση της προτομής του Π. Πουλιόπουλου στη Θήβα 


Την Κυριακή 9/12 η ανοιχτή Επιτροπή 
για την Αποκατάσταση της μνήμης του 
Παντελή Πουλιόπουλου οργανώνει εκδή¬ 
λωση στη Θήβα με την ευκαιρία της ανα- 
στήλωσης της προτομής του. Ο Δήμος 
Θηβαίων το 2006 (επί δημαρχίας Θανάση 
Σκούμα) με την αμέριστη συμπαράσταση 
των κατοίκων της πόλης και της περιοχής 
έκανε το ελάχιστο για τον Π. Πουλιόπου- 
λο, τοποθετώντας την προτομή του στη 
συμβολή των οδών Μπέλλου και Θρεψιά- 
δου. Το Σεπτέμβριο του 2016 η προτομή 
αφαιρέθηκε (μάλλον κλάπηκε) από τη 
θέση της. Το έργο έχει ολοκληρωθεί και 
την Κυριακή 9/12 θα γίνει η αναστήλω¬ 
ση της προτομής του Π. Πουλιόπουλου, 
ηγετικής φυσιογνωμίας του ελληνικού 
και παγκόσμιου εργατικού κινήματος και 
μεγάλου θεωρητικού του επαναστατικού 
μαρξισμού. 

Ο Παντελής Πουλιόπουλος γεννήθη¬ 
κε το 1900 στην Θήβα, σπούδασε νομικά 
στο Πανεπιστήμιο της Αθήνας και στο 
διάστημα του ελληνοτουρκικού πολέμου 
1919-1922 παίρνει μέρος στη διαμόρφω¬ 
ση του Κομμουνιστικού Κινήματος της 
χώρας μας. Από το 1923 ως το 1925 έπαιξε 


ηγετικό ρόλο στο κίνημα των βετεράνων 
του πολέμου και το 1924 εκλέχτηκε πρόε¬ 
δρος της Πανελλήνιας Ομοσπονδίας Πα¬ 
λαιών Πολεμιστών και Θυμάτων Στρατών. 
Το 1924 εκλέγεται Γενικός Γραμματέας 
του Κ.Κ.Ε. και υιοθέτησε από τους πρώ¬ 
τους μέσα στο ΚΚΕ τις απόψεις του επα¬ 
ναστατικού μαρξισμού-τροτσκισμού και 
για αυτό τον λόγο διαγράφεται το 1927. 
Έπαιξε πρωταγωνιστικό ρόλο στη συ¬ 
γκρότηση της Αριστερής Αντιπολίτευσης 
με την ονομασία Σπάρτακος, ταυτόχρονα 
με τη Διεθνή Αριστερή Αντιπολίτευση. 
Το 1934 ιδρύει την Οργάνωση Κομμουνι¬ 
στών Διεθνιστών Ελλάδας (ΟΚΔΕ). Εκεί¬ 
νη την περίοδο, που σηματοδοτείται από 
την επικράτηση του σταλινισμού στο κομ¬ 
μουνιστικό κίνημα, ο Πουλιόπουλος με το 
έργο του, «Δημοκρατική ή Σοσιαλιστική 
Επανάσταση στην Ελλάδα;», υποστήριξε 
το σοσιαλιστικό χαρακτήρα της επανά¬ 
στασης και προέβλεψε ότι το Κ.Κ.Ε. εγκα- 
τέλειψε μια για πάντα την επανάσταση. 
Τον Αύγουστο του 1938 συνελήφθη και 
φυλακίστηκε στην Ακροναυπλία. Στις 6 
Ιουνίου του 1943 ο Π. Πουλιόπουλος, μαζί 
με άλλους 105 κομμουνιστές από το στρα¬ 


τόπεδο συγκέντρωσης Λάρισας, εκτελέ- 
στηκε από τις ιταλικές κατοχικές δυνάμεις 
στο χωριό Νεζερό. Μίλησε στα Ιταλικά 
στους Ιταλούς φαντάρους προτρέποντας 
τους να εξεγερθούν ενάντια στον πόλεμο 
των Ιμπεριαλιστών, οι στρατιώτες αρνή- 
θηκαν να τους εκτελέσουν και την εκτέ¬ 
λεση έκαναν οι αξιωματικοί. Μεταξύ των 
εκτελεσθέντων ήταν και ο συναγωνιστής 
του Νώντας Γιαννακός που επίσης κατά¬ 
γονταν από την Θήβα. 

Όλοι, ιδιαίτερα οι εργαζόμενοι και η 
νεολαία, πρέπει να τιμήσουμε με την πα¬ 
ρουσία μας τη μνήμη του Παντελή Που¬ 
λιόπουλου. 

Οι εκδηλώσεις που έχει προγραμμα¬ 
τίσει η Επιτροπή στο Συνεδριακό Κέ¬ 
ντρο Θήβας περιλαμβάνουν: 

- Κυριακή 9/12 ώρα 12.30 Αναστήλωση 
της προτομής Παντελή Πουλιόπουλου 

- Κυριακή 9/12 ώρα 13.00 Συναυλία: 
Τραγουδά η Ναταλία Ρασούλη 

Τηλ. επικ: Γιώργος Αποστολόπουλος 
(Θήβα) 6978353438, Βαγγέλης 
Κιτσώνης (Αθήνα) 6984697263, Γιάννης 
Φουφουδάκης (Αθήνα) 693927613 



























































Δεκέμβριος 2018 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 

(Δεκέμβρης 2018 - Γενάρης 2019) 


Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


Μέχρι τα τέλη του επόμενου Γενάρη 
θα πραγματοποιηθεί η ετήσια οικονομική 
εξόρμηση της Ο.Κ.Δ.Ε. Καλούμε όλους 
τους συντρόφους και τις συντρόφισσες να 
συνεισφέρουν σ’ αυτή την προσπάθεια. 

Μοναδική πηγή οικονομικής 
στήριξης της Ο.Κ.Δ.Ε. είναι οι 
εισφορές των μελών της και 
η ενίσχυση από συναγωνι¬ 
στές και φίλους. Στηριζό¬ 
μαστε αποκλειστικά στις 
δικές μας δυνάμεις, γιατί 
η οικονομική ανεξαρτη¬ 
σία της οργάνωσής μας από 
το αστικό κράτος, τον κρατικό 
κορβανά -φανερό και κρυφό- 
και την αστική τάξη είναι βασι¬ 
κή προϋπόθεση για την πολιτι- - .■ 

κή της ανεξαρτησία. 

Απευθυνόμαστε σε 
κάθε εργαζόμενο και νε- 
ολαίο, σε κάθε αγωνιστή 
που γνωρίζει την αταλάντευ- 
τη πάλη της Ο.Κ.Δ.Ε. για την υπε¬ 
ράσπιση και διεύρυνση των κοινωνικών 
και πολιτικών δικαιωμάτων και ελευθερι¬ 
ών. Για την οικοδόμηση μιας μαζικής εργα¬ 
τικής, επαναστατικής οργάνωση. Για την 
ανατροπή της δικτατορίας του κεφαλαίου 
και του σημερινού σάπιου καθεστώτος. 
Για την εγκαθίδρυση μιας σοσιαλιστικής 



κοινωνίας, που θα έχει στο κέντρο της τον 
άνθρωπο και τις ανάγκες του. Σας καλού¬ 
με να στηρίξετε αυτή την προσπάθεια και 
οικονομικά με την συνεισφορά σας. 

Γνωρίζουμε ότι οι εργαζόμενοι, η νεο¬ 
λαία και τα φτωχά λαϊκά στρώματα υπο¬ 
φέρουν από τις βάρβαρες μνημονια- 
κές πολιτικές και την καπιταλιστική 
κρίση. Γι αυτό η όποια συνεισφο¬ 
ρά από το υστέρημα του καθενός 
προς την οικονομική καμπάνια 
της Ο.Κ.Δ.Ε., όσο μικρή κι αν εί¬ 
ναι, είναι πολύτιμη γιατί αποτελεί 
μια συνειδητή πράξη στήριξης της 
πάλης ενάντια στην ταξική εκμε¬ 
τάλλευση, τον καπιταλισμό και τον 
| ιμπεριαλισμό. 

Μπορείτε να συνεισφέρετε με 
ταχυδρομική επιταγή στην δι- 
% εύθυνση Αγ. Κωνσταντίνου 57, 
Τ.Κ. 104 37, Αθήνα, υπόψιν κου 
Σωφρόνη Παπαδόπουλου, ή επι¬ 
κοινωνήστε μαζί μας στέλνοντας 
ο-πιαίΐ στο 6Γ§αίί]άρα1ί@ο]«ΐ6.§Γ ή στο 
τηλέφωνο 210-5247227 απογευματινές 
ώρες. 

Οργάνωση Κομμουνιστών 
Διεθνιστών Ελλάδας 

\ν\ν\ν.θΚ(ΐ 0 .§Γ 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Γιάννενα 

Πρακτορείο ΝΕλΥδ δΤΑΝϋ, Πυρσινέλα 12Δ 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

Η άΠΟΨή ΜΑΣ 


Εργατική Πάλη 3 


Φ 


Η καθαρίστρια είναι 
άδική μας “άγια” 


Α ποφυλακίστηκε τελικά, 
στις 28/11, η 53χρονη κα¬ 
θαρίστρια μετά από από¬ 
φαση του Πενταμελούς 
Εφετείου Κακουργημάτων Λάρισας. Η 
απόφαση αποφυλάκισης ήταν και αυτή 
σκανδαλώδης, όπως ήταν και η ίδια η 
καταδίκη: βασίστηκε στην εκτίμηση 
για την κακή ψυχολογική κατάσταση 
της 53χρονης και των προβλημάτων 
υγείας που αντιμετωπίζει ο σύζυγός 
της! Ωστόσο, τα βάσανα και η ταλαι¬ 
πωρία της δεν τελείωσαν, γιατί η κατη¬ 
γορία δεν κατέπεσε. Η αποφυλάκιση 
είναι προσωρινή και ισχύει η ποινή κά¬ 
θειρξης 10 ετών που της είχε επιβληθεί. 
Πολύ σύντομα θα οδηγηθεί και πάλι 
στα δικαστήρια, όπου θα κριθεί η αίτη¬ 
ση αναίρεσης της ποινής που έχει κατα¬ 
θέσει στον Άρειο Πάγο. 

Ένας σύγχρονος «Γιάννης 
Αγιάννης» 

Η καθαρίστρια βρισκόταν από τις 
5/11 στις φυλακές Θήβας ύστερα από 
την καταδίκη της για κατάχρηση δημό¬ 
σιου χρήματος, επειδή για την πρόσλη¬ 
ψη με διαγωνισμό του ΑΣΕΠ το 1996 σε 
παιδικό σταθμό του Δήμου Βόλου, είχε 
κάνει το «έγκλημα» να δηλώσει ότι εί¬ 
ναι τελειόφοιτη της ΣΤ' Δημοτικού, ενώ 
στην πραγματικότητα είχε τελειώσει την 
Ε' Δημοτικού. Γι’ αυτό το αποτρόπαιο 
έγκλημα, το 2016 σύρθηκε στο δικα¬ 
στήριο κατηγορούμενη για πλαστογρα¬ 
φία και άλλες κατηγορίες. Η «τυφλή» 
δικαιοσύνη, που είχε μπροστά της μια 
προλετάριο και φτωχή γυναίκα, την κα¬ 
ταδίκασε πρωτόδικα σε ποινή κάθειρξης 
15 ετών! Στο Πενταμελές Εφετείο Κα¬ 
κουργημάτων Λάρισας, όπου πριν από 
λίγο καιρό εκδικάστηκε η έφεσή της, η 
απόφαση μειώθηκε σε... 10 χρόνια κά¬ 
θειρξη! 

Τίποτα δε συγκίνησε τη δικαιοσύνη, 
ούτε η ιστορία και η αξιοπρέπεια αυτής 
της φτωχής καθαρίστριας, ούτε ότι είχε 


ανάγκη για δουλειά προκειμένου να 
θρέψει τα παιδιά της και να βοηθήσει το 
σύζυγό της, που έχει αναπηρία σε ποσο¬ 
στό 67%. Ακόμη χειρότερα, τα ΜΜΕ- 
ξαπάτησης και όλη η νεοφιλελεύθερη 
σαπίλα, αντί να θαυμάζουν αυτή τη γυ¬ 
ναίκα, τη ρωτούσαν αν έχει μετανιώσει 
γι’ αυτό που έκανε! Η καθαρίστρια ήταν 
παιδί πολύτεκνης οικογένειας, μεγάλω¬ 
σε σε ορφανοτροφείο, έμενε σε χαμό¬ 
σπιτο, δεν ήθελε να συντηρείται από την 
Πρόνοια και φοβόταν μην της πάρουν 
τα παιδιά. Και όπως δήλωσε γεμάτη 
υπερηφάνεια, ούτε έκλεψε, ούτε βίλες 
και πλούτη είχε. Δούλευε σ’ όλη τη ζωή 
της, προσέφερε στην κοινωνία... 

Ο νόμος με τον οποίο καταδικάστη¬ 
κε είναι παλιός (1608/1950), αλλά τον 
έφερε στην επιφάνεια ο μνημονιακός Α. 
Σαμαράς για δήθεν κάθαρση του Δη¬ 
μοσίου από τους «επίορκους υπαλλή¬ 
λους». Στην πραγματικότητα είναι ένας 
«νόμιμος» τρόπος για να απολύονται 
δημόσιοι υπάλληλοι. Με βάση αυτόν 
έχουν παραπεμφθεί χιλιάδες υπάλληλοι 
που είχαν διοριστεί με επιλήψιμο τρόπο, 
καταδικάστηκαν και απολύθηκαν, ενώ 
υπάρχει και η αξίωση επιστροφής των 
μισθών που έλαβαν όλο αυτό το χρονι¬ 
κό διάστημα για την εργασία τους, όπως 
βέβαια και η ακύρωση των ασφαλιστι¬ 
κών δικαιωμάτων τους. Οι ίδιοι κίνδυνοι 
απειλούν και την καθαρίστρια από το 
Βόλο, εκτός αν η καταδικαστική απόφα¬ 
ση αναιρεθεί. 

Αγώνας μέχρι τη δικαίωση 

Υποτίθεται ότι η αποφυλάκιση της 
καθαρίστριας έγινε μετά από παρέμβα¬ 
ση της Εισαγγελέως του Αρείου Πάγου 
Ξένης Δημητρίου. Πρόκειται για χον¬ 


δροειδές ψέμα. Αυτό που έβγαλε την 
καθαρίστρια από την φυλακή των Θη- 
βών είναι η τεράστια συμπαράσταση, 
αλληλεγγύη και οργή του κόσμου και 
κυρίως των εργαζομένων και γενικό¬ 
τερα του εργατικού κινήματος. Όμως η 
δικαστική περιπέτεια αυτής της υπερή¬ 
φανης γυναίκας δεν έληξε. Σύντομα η 
υπόθεσή της θα εκδικαστεί, γι’ αυτό ο 
αγώνας όλων των εργαζομένων πρέπει 
να συνεχιστεί μέχρι να δικαιωθεί και 
όχι απλά να αθωωθεί από την έτσι και 
αλλιώς ψεύτικη κατηγορία: Να ξαναπά¬ 
ρει τη δουλειά της και να αποζημιωθεί 
για όποια βλάβη, ηθική και υλική, της 
προξενήθηκε. Όμως, όσοι άλλοι υπάλ¬ 
ληλοι είχαν την τύχη της καθαρίστριας 
και έχουν χάσει τη δουλειά τους ή ακό¬ 
μη χειρότερα βρίσκονται στις φυλακές, 
πρέπει και αυτοί να απελευθερωθούν 
και να επιστρέφουν στην εργασία τους 
αμέσως. Γιατί είναι θύματα των μνημο¬ 
νίων και των μνημονικών πολιτικών και 
όχι θύτες. Γιατί «είναι οι φτωχοί, οι δικοί 
μας... οι ξωμάχοι κι οι προλετάριοι... οι 
δικοί μας Χριστοί, οι δικοί μας Άγιοι». 

Ο καλύτερος υπηρέτης των μνημονί¬ 
ων είναι η αστική δικαιοσύνη, που έχει 
βγάλει νόμιμα και συνταγματικά όλα τα 
μνημόνια, τις μειώσεις μισθών, συντάξε¬ 
ων και δικαιωμάτων των εργαζομένων 
(εκτός από τα δικά τους!). Όπως πάντα, 
βαθειά ανάλγητη και ταξική, έσπευσε 
αλαλάζοντας να εφαρμόσει την έκκληση 
του Α. Σαμαρά για κάθαρση του δημό¬ 
σιου από τους επιόρκους υπαλλήλους, 
που ανακάλυψε στο πρόσωπο της καθα¬ 
ρίστριας! Την ίδια στιγμή που τα αστικά 
μνημονιακά επιτελεία, οι αυτουργοί της 
φτώχειας και της εξαθλίωσης εκατομμύ¬ 
ριων εργαζομένων και φτωχών, κυκλο¬ 


φορούν ελεύθερα, ζώντας μέσα στον 
πλούτο και τις ανέσεις που έχουμε πλη¬ 
ρώσει εμείς οι εργαζόμενοι με το αίμα 
μας. Την ίδια στιγμή που κάθε είδους 
«μαυραγορίτες» αλλά ακόμη και πρεζέ- 
μποροι και σωματέμποροι βαφτίζονται 
«επιχειρηματίες» δρώντας ανενόχλητοι, 
ή όταν φασίστες μαχαιροβγάλτες είναι 
εκτός φυλακής! 

Την κύρια ευθύνη την έχει η άθλια 
κυβέρνηση Τσίπρα, που εφαρμόζει όλα 
τα μνημομιακά μέτρα, με αποτέλεσμα 
η αυθαιρεσία των κατασταλτικών μη¬ 
χανισμών αλλά και των διαφόρων «επι¬ 
χειρηματιών» να έχει μεγαλώσει ακόμη 
περισσότερο. Η υπόθεση της καθαρί¬ 
στριας έφερε στην επιφάνεια, μαζί με την 
εξοντωτική καταδίκη της, και τις άθλιες 
συνθήκες κάτω από τις οποίες εργάζο¬ 
νται χιλιάδες συνάδελφοί της σε κράτος 
και εργολάβους. Όπως κατήγγειλε το 
σωματείο σχολικών καθαριστριών, οι 
εργαζόμενες του κλάδου εργάζονται με 
συμβάσεις έργου, με 37 ευρώ μεικτά το 
μήνα για κάθε αίθουσα χωρίς να υπο¬ 
λογίζονται οι άλλοι χώροι (τουαλέτες, 
σκάλες, αυλές, γυμναστήρια, γραφεία), 
με εξαντλητικά ωράρια που φτάνουν 
το 8ωρο και όχι το 4ωρο για το οποίο 
πληρώνονται, με απόλυση και ανασφά¬ 
λεια κάθε Ιούνη και με ενδεχόμενη ανα¬ 
νέωση των συμβάσεων τον Σεπτέμβρη, 
αφού περάσουν από αξιολόγηση! Αυτές 
οι σκληρά και ανθυγιεινά εργαζόμενες 
δεν είναι ενταγμένες στα ΒΑΕ, και επι¬ 
πλέον τις ανακοινώθηκε ότι στο εξής θα 
αξιολογούνται τρεις φορές το χρόνο. 

Αυτό το απίστευτο 37 ευρώ μικτά το 
μήνα για κάθε αίθουσα, δείχνει με τον 
καλύτερο τρόπο το γιατί, σύμφωνα με 
την Γιούροστατ, το ποσοστό της φτώ¬ 
χειας στην Ελλάδα εκτινάχτηκε από το 
20% το 2008 στο 46,3% το 2017! Όμως 
η ώρα πλησιάζει, ο Τσίπρας και η παρέα 
του γρήγορα θα πεταχτούν στο σκουπι- 
δοτενεκέ της ιστορίας, εκεί που πραγμα¬ 
τικά ανήκουν. 


<§> 



Η καπιταλιστική βαρβαρότητα... 


με την γλώσσα ίων αριθμών 


Η οικονομική κρίση είχε σημαντικές συνέπειες 
στα εισοδήματα των Ελλήνων. Την περίοδο 
2003-2009, δηλαδή πριν από την χρεοκοπία, 
το μέσο ισοδύναμο διαθέσιμο εισόδημα των 
ελληνικών νοικοκυριών αυξήθηκε κατά 14%. Κατά την 
περίοδο 2009-2014, μειώθηκε κατά 42% (πολύ περισσό¬ 
τερο από όσο είχε αυξηθεί παλαιότερα). Η κρίση έπληξε 
περισσότερο τους εργαζόμενους παρά τους συνταξιού¬ 
χους. Οι νέοι ήταν οι μεγάλοι χαμένοι, μικρότερο μέρος 
του εισοδήματος τους έχασαν οι πολίτες ηλικίας 45-64 
και ακόμη μικρότερο οι ηλικιωμένοι άνω των 65. Οι συ¬ 
νταξιούχοι έχασαν μικρότερο μέρος του εισοδήματος 
τους (-32%) με μεγάλη διαφορά από τον γενικό μέσο όρο 
(που είναι -42%). Όσον αφορά στη σύνθεση κάθε νοικο¬ 
κυριού, οι απώλειες ήταν μεγαλύτερες για τις οικογένειες 
με ένα ή δύο παιδιά παρά για εκείνες χωρίς παιδιά, ή με 
τρία παιδιά και άνω. Η μέση μείωση του μηνιαίου εισοδή¬ 
ματος την περίοδο 2009-2014 ήταν 513 ευρώ. Ο αριθμός 
των εργαζομένων μειώθηκε περισσότερο στις μικρότερες 
ηλικίες, με τους εργαζόμενους έως 29 ετών να μειώνονται 
στο μισό. Αντιθέτως, οι εργαζόμενοι ηλικίας 45-64 μειώ¬ 
θηκαν κατά 9%. 


α λεφτά δεν φέρνουν την ευτυχία», φέρνουν 
όμως περισσότερα χρόνια ζωής. Οι φτω¬ 
χοί πεθαίνουν 10 χρόνια νωρίτερα από τους 
πλούσιους, σύμφωνα με έρευνα την οποία 
εκπόνησαν επιστήμονες του πανεπιστημίου Ιηιρεπώ του Λονδί¬ 
νου. Το χάσμα στο προσδόκιμο ζωής μεταξύ των πιο πλούσιων 
και των πιο στερημένων κοινωνικών στρωμάτων αυξήθηκε από 
6 χρόνια το 2001 σε 8 το 2016 για τις γυναίκες και από 9 σε 10 
για τους άνδρες. Οι γυναίκες στις φτωχότερες κοινότητες το 2016 
ζούσαν κατά μέσον όρο ως τα 79 σε σύγκριση με τα 87 που ήταν 
η αντίστοιχη ηλικία για την πλουσιότερη κοινωνική ομάδα, ενώ 
για τους άνδρες το προσδόκιμο ήταν 74 για τους φτωχότερους 
και 84 για τους πλουσιότερους. Τα ποσοστά παιδικής θνησιμότη¬ 
τας ήταν υψηλότερα μεταξύ των φτωχότερων κοινοτήτων, με τα 
πιο φτωχά παιδιά να έχουν 2,5 φορές περισσότερες πιθανότητες 
να πεθάνουν πριν ενηλικιωθούν σε σχέση με τους πλουσιότερους 
συνομήλικούς τους. Τα ευρήματα της έρευνας δείχνουν ότι στην 
κατηγορία των πιο φτωχών καταγράφονται υψηλότερα ποσοστά 
θνησιμότητας από όλες τις ασθένειες. Κάποιες ασθένειες εμφα¬ 
νίζουν όμως έντονη διαφορά, κυρίως ασθένειες του αναπνευστι¬ 
κού, καρδιακά νοσήματα, πνευμονολογικά νοσήματα, άνοια και 
καρκίνος του πνεύμονα και του οισοφάγου. 



Η οικονομική κρίση καλλιεργεί το 
έδαφος για εντάσεις που πολλές 
φορές καταλήγουν στην εκδή¬ 
λωση βίας διαφόρων μορφών. Σε 
αυτό το συμπέρασμα κατέληξε η ΑοίίοπΑΐά 
έπειτα από έρευνα που διεξήγαγε με αφορμή 
την Παγκόσμια Ημέρα (Κυριακή 25 Νοεμβρί¬ 
ου) για την εξάλειψη της βίας κατά των γυναι¬ 
κών. Σημαντικές είναι οι επιπτώσεις της οικονο¬ 
μικής κρίσης όχι μόνο σε σχέση με τις αλλαγές 
που έχει επιφέρει στο οικογενειακό περιβάλλον, 
αλλά και στην ανεπάρκεια των μέσων που δια¬ 
τίθενται από το δημόσιο ή τον ιδιωτικό τομέα 
για να αντιμετωπιστεί ο αυξανόμενος αριθμός 
των περιστατικών βίας. Σύμφωνα με την έρευ¬ 
να πολλά, αν όχι τα περισσότερα, περιστατι¬ 
κά βίας δεν έρχονται ποτέ στο φως, αφού δεν 
καταγγέλλονται, αλλά ούτε αναφέρονται στις 
αρμόδιες οργανώσεις. Σύμφωνα με τις πιο πρό¬ 
σφατες στατιστικές της ΕΕ, μία στις τέσσερις 
Ελληνίδες άνω των 15 ετών έχει βιώσει σωματι¬ 
κή ή σεξουαλική βία τουλάχιστον μια φορά στη 
ζωή της. 

4 Εργατική Πάλη 


ΕΡΓΑΖΟΜΕΝΟΙ 


Απεργιακό «αλαλούμ» 
στις πλάτες των εργαζομένων 


Σ τις 21/11 κατατέθηκε στη Βουλή ο προϋπο¬ 
λογισμός για το 2019, ο οποίος θα εισαχθεί 
στην Ολομέλεια στις 12/12, για να ψηφιστεί 
έως τις 18/12. Ο προϋπολογισμός αυτός εί¬ 
ναι βαθιά ταξικός, υπέρ του κεφαλαίου, των δανειστών 
και των εργοδοτών. Αποτελεί σκληρότατη επίθεση 
στο βιοτικό επίπεδο των εργαζομένων, των νέων και 
των φτωχών, και ένα ακόμη βήμα στην ενίσχυση του 
μνημονιακού καθεστώτος και την επιβολή του Νέου 
Συστήματος Εκμετάλλευσης των εργαζομένων. Απέ¬ 
ναντι σε αυτή την κολοσσιαία επίθεση που δέχονται οι 
εργαζόμενοι, το οργανωμένο εργατικό/συνδικαλιστικό 
κίνημα έχει παραδοθεί σε μία διαλυτική κρίση στο εσω¬ 
τερικό του, που το έχει φτάσει στα όρια της αποδιοργά¬ 
νωσης και της παράλυσης. Οι εξελίξεις που ήρθαν στο 
προσκήνιο με αφορμή τις τελευταίες απεργιακές κινη¬ 
τοποιήσεις, είναι βαθιά ανησυχητικές. 

Εντείνονται η παράλυση και ο εκφυλισμός του 
συνδικαλιστικού κινήματος 

Στις 28/11, ημέρα που ολοκληρώθηκε η επεξεργα¬ 
σία του προϋπολογισμού από τις αρμόδιες επιτροπές 
της Βουλής, απήργησαν οι εργαζόμενοι του ιδιωτικού 
τομέα, όχι όμως και οι δημόσιοι υπάλληλοι. Οι τελευ¬ 
ταίοι είχαν απεργήσει στις 14/11. Αυτό ήταν το αποκο¬ 
ρύφωμα σχεδόν ενός μήνα απεργιακού αλαλούμ, μίας 
απερίγραπτης κατάστασης όπου η αστικοποιημένη 
συνδικαλιστική γραφειοκρατία των ΠΑΣΚΕ-ΔΑΚΕ- 
ΕΑΚ (ΣΥΡΙΖΑ) μαζί με την σταλινική γραφειοκρατία 
του ΠΑΜΕ, προκήρυσσαν απεργίες μέσω των δευ¬ 
τεροβάθμιων και τριτοβάθμιων οργάνων (Εργατικά 
Κέντρα, Ομοσπονδίες, ΑΔΕΔΥ, ΓΣΕΕ) και στη συνέ¬ 
χεια τις μετακινούσαν. Έτσι πραγματοποιήθηκαν, με 
διαφορά λίγων ημερών, δύο γενικές απεργίες, μία των 
δημοσίων υπαλλήλων και μία των εργαζομένων στον 
ιδιωτικό τομέα. Μάλιστα οι γραφειοκράτες της ΓΣΕΕ 
έκαναν ξανά κάλεσμα στις οργανώσεις που απαρτίζουν 
την «Κοινωνική Συμμαχία», να ενώσουν τις δυνάμεις 
τους στις 28/11, θέτοντας ξανά ένα «απεργιακό» πλαί¬ 
σιο εντός του «μνημονιακού κεκτημένου». 

Οι δυνάμεις του ΠΑΜΕ αναλώθηκαν σ’ ένα κρεσέ- 
ντο οπορτουνισμών με στόχο να κρύψουν την πολιτική 
και οργανωτική τους αδυναμία. Προσπάθησαν να πλα¬ 
σάρουν ένα πιο «ενωτικό» προφίλ, μετακινώντας την 
απεργία που είχαν προκηρύξει για τις 8/11 στις 14/11 
και τελικά στις 28/11 μαζί με τη ΓΣΕΕ (αυτή η κίνηση, 
βέβαια, αν εκτιμηθεί ανεξάρτητα από την συνολική 
σταλινική πολιτική τους, ήταν σωστή, αφού οτιδήποτε 
άλλο θα ήταν ακόμα πιο διασπαστικό). Πέρα όμως από 
αυτή την απόφαση, δεν ξεχνά κανείς ότι το ΚΚΕ είναι 
αυτό που έχει οδηγήσει τους μηχανισμούς του κράτους 
μέσα στα συνδικάτα και στο οργανωμένο εργατικό κί¬ 
νημα (βλ. πρόσκληση που έγινε από δυνάμεις της ΓΣΕΕ 
στην αστυνομία για να παρέμβει στις συνδικαλιστικές 
διαδικασίες, συνεχείς προσφυγές του ΠΑΜΕ στα αστι¬ 
κά δικαστήρια, τραμπουκισμοί, βία). 

Απέναντι σε αυτή την κατάσταση, όμως, τι έκαναν 
οι πολιτικές δυνάμεις που έχουν αναφορά στην εργατι¬ 
κή τάξη, τους αγώνες και τα συμφέροντά της; Δυστυ¬ 
χώς σε αυτό τον χορό σύρθηκαν και οι δυνάμεις της ρι¬ 
ζοσπαστικής και αντικαπιταλιστικής αριστεράς, κυρίως 
ο χώρος του ΝΑΡ/ΑΝΤΑΡΣΥΑ, που μαζί με δυνάμεις 
του αυτόνομου χώρου, προώθησαν και προπαγάνδιζαν 
την απεργία που είχε προκηρυχτεί από κάποια πρωτο¬ 
βάθμια σωματεία την 1/11, ως «απεργία διακλαδική 
και οργανωμένη από τα κάτω» που εντάσσεται στην 
προσπάθεια «ταξικής ανασυγκρότησης του εργατικού 
κινήματος» απέναντι στις απεργίες που προκηρύσσει 
η «γραμμή του υποταγμένου συνδικαλισμού» (σ.σ.: 
ΓΣΕΕ-ΑΔΕΔΥ). Αυτές οι δυνάμεις, που πανηγύριζαν 
για την επιτυχία της διακλαδικής απεργίας (ένας εμ¬ 
φανής μικρομεγαλισμός) βαδίζουν στον ίδιο δρόμο 
που βαδίζει το ΠΑΜΕ, δίχως βέβαια τα ίδια αριθμητικά 
δεδομένα. Επιδιώκουν δηλαδή την υποκατάσταση των 
εργαζομένων, την πολυδιάσπαση και τον κατακερμα¬ 
τισμό, παραποιώντας βάναυσα την πραγματικότητα 
(συμμετοχή των εργαζομένων, βάρος της 1/11 στους 



πραγματικούς συσχετισμούς για μια ανασυγκρότηση 
του εργατικού κινήματος κ.λπ.). Αγνοούν πλήρως την 
βαρύτητα, την ιστορικότητα και την ανθεκτικότητα 
των συνδικαλιστικών οργανώσεων π.χ. όπως η ΓΣΕΕ. 
Λες και φτάνει να διαπιστώνει κανείς τα σημερινά της 
χάλια για να προκύψει αυτόματα και μια επαρκής βάση 
για το ξεπέρασμά της από μια «νέα ΓΣΕΕ» ή κάποιον 
άλλον φορέα. 

Η πλειοψηφία των εργαζομένων αγνόησε την συ¬ 
ζήτηση που άνοιξε με βάση τα πολλαπλά απεργιακά 
καλέσματα. Ακόμα και οι εργαζόμενοι που διατηρούν 
σχέσεις με το οργανωμένο εργατικό/συνδικάστικό κί¬ 
νημα, καλούνται στις τελευταίες απεργιακές κινητο¬ 
ποιήσεις να διαλέξουν συγκέντρωση και διαδήλωση. 
Πλέον καλούνται να διαλέξουν ακόμη και μέρα απερ¬ 
γίας! Ήταν λογικό υπό αυτές τις συνθήκες και οι δύο 
απεργίες να έχουν μικρή συμμετοχή, και οι απεργιακές 
συγκεντρώσεις/κινητοποιήσεις στο κέντρο της Αθήνας 
να είναι εξαιρετικά αδύναμες και άμαζες. Στην Γενική 
Απεγία στις 28/11, πραγματοποιήθηκαν τρεις ξεχωρι¬ 
στές συγκεντρώσεις. Η ΓΣΕΕ καλούσε στην πλατεία 
Κλαυθμώνος, έχοντας μαζί της κάποια συνδικάτα και 
εργαζόμενους (με πολύ πιο αδύναμη παρουσία σε σχέ¬ 
ση με προηγούμενες φορές). Το ΠΑΜΕ καλούσε στην 
Ομόνοια. Ο χώρος της εξωκοινοβουλευτικής και άκρας 
Αριστεράς βρίσκονταν πολυδιασπασμένος στον ευρύ¬ 
τερο χώρο του Πολυτεχνείου. Το ΣΕΚ είχε προσυγκέ- 
ντρωση στην Σταδίου, μη αποβλέποντας σε ρήξη με την 
συνδικαλιστική γραφειοκρατία. Οι δυνάμεις της ΛΑΕ 
καλούσαν στη συμβολή Χαλκοκονδύλη και Πατησί¬ 
ων, λίγο πιο πίσω ήταν το ΚΚΕ (μ-λ) και στη συμβολή 
Στουρνάρη και Πατησίων η Αντεπίθεση των Εργαζομέ¬ 
νων. Στο Πολυτεχνείο ήταν το ΝΑΡ/ΑΝΤΑΡΣΥΑ, μαζί 
με δυνάμεις του αυτόνομου χώρου. 

Ενότητα και αγώνας για την ανασυγκρότηση 
των δυνάμεων μας 

Η οργάνωση και η συμμετοχή των εργαζομένων 
στην ζωή των συνδικαλιστικών ενώσεων είναι η μόνη 
που μπορεί να εξασφαλίσει την εργατική δημοκρατία 
και να περιορίσει αυτά τα εκφυλιστικά φαινόμενα. Είναι 
η μόνη λύση που μπορεί να ξηλώσει τους γραφειοκρά¬ 
τες από τις θέσεις τους, να αποκρούσει τις σταλινικές 
επιθέσεις του ΠΑΜΕ, να περιφρουρήσει πραγματικά 
τα σωματεία. Οι δυνάμεις της αντικαπιταλιστικής και 
ριζοσπαστικής αριστεράς πρέπει να παλέψουμε για την 
ενότητα του εργατικού κινήματος. Δεν πρέπει να βοη¬ 
θάμε την διάσπαση που επιβάλει η συνδικαλιστική γρα¬ 
φειοκρατία, είτε η αστικοποιημένη των ΓΣΕΕ-ΑΔΕΔΥ 
είτε του ΠΑΜΕ. Πρέπει να ενισχύσουμε, να δυναμώ¬ 
σουμε, να ενώσουμε τους σημερινούς αγώνες. Ενάντια 
σε κάθε τεχνητή διαίρεση. Να ξεριζώσουμε κάθε εκφυ- 
λιστικό φαινόμενο από τις γραμμές του κινήματος. Με 
επιτροπές και συνελεύσεις, προετοιμάζοντας έναν νέο 
κύκλο μαζικών και μαχητικών αγώνων. Η Αντεπίθεση 
των Εργαζομένων, παρά τις μικρές δυνάμεις της, πα¬ 
λεύει για την εξυπηρέτηση αυτού του στόχου. Για ένα 
συνδικαλιστικό κίνημα αποτελεσματικό και νικηφό¬ 
ρο, για συνδικάτα πραγματικά εργαλεία αντίστασης 
και αγώνα που θα εξυπηρετούν και θα επιβάλουν τα 
συμφέροντα της τάξης μας. Που θα οργανώσουν μία 
πραγματική και αποτελεσματική αντεπίθεση των εργα¬ 
ζομένων. Για να ανοίξουμε το δρόμο για την ανατροπή 
κυβέρνησης και Μνημονίων. 

επίκαιρη... 

Εντείνονταιοι προετοιμασίες για έναν 
γενικευμένο πόλεμο 

Οι υπουργοί Άμυνας των χωρών της ΕΕ 
συνεδρίασαν στις Βρυξέλλες με σκοπό τη συμφωνία 
σε 17 νέα σχέδια, που προκύπτουν από τη 
συμφωνία ΡΕδΟΟ (Μόνιμη Δομημένη Συνεργασία) 
και προβλέπουν τη βελτίωση της στρατιωτικής 
εκπαίδευσης και των υποδομών και την ενίσχυση 
των θαλάσσιων επιχειρήσεων και των αεροπορικών 
συστημάτων. Μέχρι πρόσφατα, την περαιτέρω 
εμβάθυνση αυτής της συμφωνίας μπλόκαρε η Μ. 
Βρετανία, η οποία έβλεπε αυτό το ενδεχόμενο ως 
ανεπιθύμητο ανταγωνισμό στη συμμαχία “Γίνε 
Εγεδ” (αποτελείται από την ίδια και τις ΗΠΑ, την 
Αυστραλία, τον Καναδά και τη Νέα Ζηλανδία και 
διαθέτει τις δικές της υπηρεσίες υψηλού επιπέδου) 
και σε καμία περίπτωση δεν επιθυμούσε να μοιραστεί 
στοιχεία και τεχνογνωσία με τους «εταίρους» της. 
Ωστόσο, με το Βι*εχί1 να πλησιάζει, το Λονδίνο 
πλέον δεν αποτελεί εμπόδιο. 

Όλα αυτά τα σχέδια περιλαμβάνονται στον γε¬ 
νικότερο σχεδιασμό για τη δημιουργία στρατού και 
στρατιωτικών δομών στην ΕΕ. Οι επιτελάρχες της 
σκοπεύουν να δώσουν στην Ελλάδα τον ηγετικό 
ρόλο σε ένα από αυτά τα σχέδια (θα συμμετέχει 
και η Κύπρος), που αφορά, όπως διέρρευσε από τις 
Βρυξέλλες, ακαδημία εκπαίδευσης ευρωπαίων κα¬ 
τασκόπων. Σε συνεργασία με το ΝΑΤΟ και τις υπη¬ 
ρεσίες ασφαλείας και πληροφοριών της Ένωσης, 
η ακαδημία θα εκπαιδεύει στελέχη των υπηρεσιών 
πληροφοριών. Εκτός από την ακαδημία κατασκό¬ 
πων, η Ελλάδα θα αναλάβει την εκπαίδευση πληρω¬ 
μάτων ελικοπτέρων για συνθήκες σε μεγάλο υψό¬ 
μετρο ή σε υψηλή θερμοκρασία, ενώ το πρόγραμμα 
θα είναι ανοιχτό και για τα πληρώματα πολιτικής 
αεροπορίας, καθώς και για τη δημιουργία ειδικών 
δυνάμεων που θα μπορούν να μετέχουν σε μικρές 
μικτές επιχειρήσεις. 

Η Γαλλία και η Σουηδία θα αναλάβουν το Κέ¬ 
ντρο Αξιολόγησης, η Γερμανία τη δημιουργία ώτοηεδ 
νέας γενιάς και την ενίσχυση των δυνατοτήτων των 
ελικοπτέρων Τί§εΓ και η Ιταλία θα έχει την ευθύνη 
για την ανάπτυξη συστήματος αντιμετώπισης απει¬ 
λής από άΓοηεδ. Ακόμη, η Εσθονία θα ασχοληθεί με 
τη δημιουργία αρθρωτού μη επανδρωμένου οχή¬ 
ματος εδάφους, που θα διευκολύνει τον σχεδιασμό 
αποστολών, και η Γαλλία θα είναι επικεφαλής του 
σχεδίου νέας γενιάς πυραυλικών συστημάτων με¬ 
σαίας εμβέλειας. Επίσης, μεταξύ άλλων, η Τσεχία 
θα είναι επικεφαλής της προσπάθειας δημιουργίας 
ευρωπαϊκής δύναμης ηλεκτρονικού πολέμου και 
η Γαλλία επικεφαλής της βελτίωσης του καταμερι¬ 
σμού των βάσεων, τόσο στην Ευρώπη όσο και εκτός 
αυτής. Παρ’ όλα αυτά, πολλά από τα προγράμμα¬ 
τα της ΡΕ5ΩΟ, που ανακοινώθηκαν πέρυσι, δεν 
έχουν προχωρήσει ακόμη πέρα από τον σχεδιασμό 
και αναμένεται να φανεί πως αυτά θα εφαρμοστούν 
στην πράξη. 

Όπως και να έχει, το κλίμα βαραίνει όλο και πε¬ 
ρισσότερο, με τα ιμπεριαλιστικά κέντρα του πλανή¬ 
τη να προετοιμάζονται για γενικευμένες συγκρού¬ 
σεις. Σε αυτό το πλαίσιο εντάσσεται και η πρόσφατη 
αύξηση των στρατιωτικών δαπανών των χωρών του 
ΝΑΤΟ, μετά από πίεση των ΗΠΑ και του Τραμπ 
στην τελευταία Σύνοδο της συμμαχίας. 

Όπως επιση μαίνεται, η Ελλάδα θα έχει έναν από 
τους πρωταγωνιστικούς ρόλους σε αυτά τα σχέδια. 
Η κυβέρνηση Τσίπρα έχει ξεπεράσει πλέον κάθε 
όριο και έχει μετατραπεί στην πιο φιλοϊμπεριαλιστι- 
κή, φιλοπόλεμη και επικίνδυνη κυβέρνηση, απειλώ¬ 
ντας να μας μπλέξει όλους στη δίνη του πολέμου, 
που ήδη εδώ και χρόνια πλήττει τις χώρες της Μ. 
Ανατολής και που συνεχώς επεκτείνεται, απειλώ¬ 
ντας να καταπιεί τις χώρες των Βαλκανίων και της 
Αφρικής. 

ΕΡΓΑΖΟΜΕΝΟΙ 


Η εργοδοσία τηςνούβΐοηθ 
πιστός ακόλουθος των μνημονιακών πολιτικών 


Η εργοδοσία της λΑκΜοπε, εδώ και πολύ καιρό, 
χτυπάει ανελέητα τους εργαζόμενους με πολ¬ 
λούς και επαίσχυντους τρόπους. Τους τελευ¬ 
ταίους 3 μήνες προσπαθεί με γελοία ψέματα να 
παραπλανήσει τους εργαζόμενους για να αποσπάσει την υπο¬ 
γραφή τους σε τροποποιητική σύμβαση, με την οποία εντελώς 
αυθαίρετα μεταβάλλεται ο χρόνος εργασίας από 8ωρο (με 30 
λεπτά διάλειμμα) σε 9ωρο (με 60 λεπτά διάλειμμα). Με απλά 
λόγια, προσπαθεί παράνομα και πραξικοπηματικά να καταρ¬ 
γήσει το 8ωρο, μια από τις σημαντικότερες κατακτήσεις του 
εργατικού κινήματος (βλ. αναλυτικό άρθρο Ε.Π. Οκτωβρίου). 

Το σωματείο εργαζομένων (ΠΑΣΕ λΑχΜοπε) προσπά¬ 
θησε να οργανώσει την αντίσταση, με συνεχείς περιοδείες 
στους εργασιακούς χώρους, σύγκληση τοπικών συνελεύσεων 
και πραγματοποίηση 2 κινητοποιήσεων - στάσεων εργασίας. 
Παράλληλα, πραγματοποιήθηκαν τριμερείς συναντήσεις στο 
υπουργείο Εργασίας, ανάμεσα στον Γ.Γ. του υπουργείου, το 
σωματείο και την εργοδοσία. Στην τελευταία συνάντηση, στις 
20/11, οι εκπρόσωποι του σωματείου κατέδειξαν πως οι συνά¬ 
δελφοι εκβιάζονται και απειλούνται, προκειμένου να υπογρά¬ 
ψουν τις κατάπτυστες ατομικές τροποποιητικές συμβάσεις 
που κατέβασε η εργοδοσία, και απαίτησαν ξανά την απόσυρ¬ 
σή τους. Επίσης, κατήγγειλαν το γεγονός ότι η εργοδοσία, 
παρά τη δέσμευσή της για «τήρηση των ισχυόντων μέχρι την 
ολοκλήρωση της διαβούλευσης», έσπευσε να εφαρμόσει την 
9ωρη εργασία. 

Η εργοδοσία τήρησε την ίδια αρνητική στάση, αναφέ- 
ροντας πως το μόνο ζήτημα γι’ αυτούς είναι η αύξηση του 
διαλείμματος και όχι το 9ωρο εργασίας που επιβάλλει στους 
εργαζόμενους. Μάλιστα, σ’ ένα ρεσιτάλ αλαζονείας και αντι¬ 
στροφής της πραγματικότητας, ο εκπρόσωπος της διοίκησης 
είπε πως είναι προσβολή για τους συναδέλφους και υποτί¬ 
μηση της νοημοσύνης τους να λέει το σωματείο ότι οι υπο¬ 
γραφές των ατομικών συμβάσεων είναι προϊόν εκβιασμού και 
απειλών (!). 


Εν τέλει, η απόφαση του υπουργείου δικαίωσε πλήρως 
τους εργαζόμενους. Η εξέλιξη αυτή είναι αναμφίβολα προϊόν 
της πίεσης που άσκησαν οι ίδιοι. 

Ταυτόχρονα με την προσπάθεια επιβολής του 9ωρου, η 
διοίκηση της εταιρείας, εντελώς ξεδιάντροπα, ξαναχτύπησε 
απαιτώντας οι συνάδελφοι των τηλεφωνικών κέντρων να 
δηλώσουν με το έτσι θέλω από τώρα δύο μέρες κανονικής 
άδειας του επόμενου έτους. Δεν υπάρχει η παραμικρή αμφι¬ 
βολία ότι η συγκεκριμένη απαίτηση παραβιάζει ανοιχτά για 
άλλη μια φορά την εργατική νομοθεσία. Για το θέμα έγινε 
καταγγελία στην Επιθεώρηση Εργασίας, από το Ενιαίο Σω¬ 
ματείο νοάαίοηε-λνίηά-νΐεΐαδ και από το ΠΑΣΕ λΑχΜοηε, η 
οποία θα εξεταστεί στις 7/12. 

Επίσης, η διοίκηση της λΑχΜοηε προωθεί με κάθε τρόπο 
την εργασία από το σπίτι, μάλιστα ως «παροχή», στοχεύοντας 
στην πλήρη αποδιοργάνωση της εργασίας και στην ατομικο- 
ποίηση των εργαζομένων. Παράλληλα, πετάει στον δρόμο 
όσους εργαζόμενους θεωρεί ότι δεν είναι παραγωγικοί, απο- 
λύοντάς τους με εξευτελιστικό τρόπο, όπως έγινε πρόσφατα 
με ενοικιαζόμενο συνάδελφο, που έπρεπε μέσα σε δύο μόλις 
εβδομάδες να περάσει από την προβλεπόμενη «εκπαίδευση», 
να αφομοιώσει έναν πολύ μεγάλο όγκο πληροφορίας, να πε¬ 
ράσει επιτυχώς τα διπλά ακουστικά κ.ά. Ο συνάδελφος πριν 
απολυθεί έλαβε μια κατάπτυστη επιστολή που έβριθε προ¬ 
σβολών. Παρόμοια περιστατικά είναι αμέτρητα. 

Απέναντι στην επίθεση που αντιμετωπίζουμε, όποιος 
ονειρεύεται «διαλόγους με την εργοδοσία», όποιος δεν θέλει 
μαχητικές απεργίες αλλά συμβολικές κινήσεις δήθεν αντίστα¬ 
σης, κοροϊδεύει τους εργαζόμενους και αδυνατίζει τα σωμα¬ 
τεία. Πρέπει να αντιστρέφουμε άμεσα αυτή την κατρακύλα, 
να συγκρουστούμε με αποφασιστικότητα, ενότητα, σχέδιο 
και διάρκεια αγώνων, πριν να είναι πολύ αργά! Η μόνη λύση 
είναι οργάνωση και αγώνας στους χώρους δουλειάς, για να 
κατακτήσουμε ξανά τα δικαιώματά μας, να διαφυλάξουμε την 
εργατική μας αξιοπρέπεια. 


ΝΑ ΣΤΑΜΑΤΗΣΟΥΜΕ ΤΗΝ ΕΡΓΟΔΟΤΙΚΗ ΑΣΥΔΟΣΙΑ 
ΣΤΟ ΠΑΤΣΑΤΖΙΔΙΚΟ «ΤΣΑΡΟΥΧΑΣ»! 


Σ τις 20 Αυγούστου η εργοδοσία του «Τσαρούχα» 
(εστιατόριο-πατσατζίδικο στη Θεσσαλονίκη) 
ανακοίνωσε αιφνιδιαστικά στους τρεις διανομείς 
ότι το τμήμα άεΙίνεΓγ παύει να λειτουργεί για 
«οικονομικούς λόγους». Μία εργαζόμενη είναι εκλεγμένη στο 
ΔΣ του Συνδικάτου Εργαζομένων Επισιτισμού-Τουρισμού και 
μέλος της Επιτροπής Αγώνα Διανομέων, όπως και ένας από 
τους άλλους δύο συναδέλφους. 

Στο τμήμα άεϋνεΓγ οι συνάδελφοι ήταν ανασφάλιστοι 
για μεγάλο χρονικό διάστημα, δούλευαν όήμερο χωρίς προ¬ 
σαυξήσεις για βραδινά-Κυριακές-υπερωρίες, με δικό τους 
μέσο εργασίας, πληρώνοντας από την τσέπη τους καύσιμα, 
φθορές και εξοπλισμό, και με αμοιβή... 2,5 ευρώ/ώρα! Όμως 
οι διανομείς ξεκίνησαν να διεκδικούν: με πιέσεις στην εργο¬ 
δοσία, καταγγελίες σε Επιθεώρηση Εργασίας και ΙΚΑ, με το 
Συνδικάτο και την Επιτροπή Αγώνα Διανομέων, επέβαλαν 
να πληρώνονται τα νόμιμα. Αυτό δεν άρεσε στον εργοδότη, 
που μεθόδευσε το κλείσιμο του άεΙίνεΓγ ξαφνικά, έπειτα από 
έξι χρόνια πετυχημένης λειτουργίας, για να απαλλαγεί από 
τις αντιστάσεις των εργαζομένων και να λειτουργεί το κατά¬ 
στημα με τους δικούς του παράνομους/αντεργατικούς όρους. 
Την ημέρα των απολύσεων ο εργοδότης παραδέχτηκε ότι το 
άεϋνεΓγ κλείνει εξαιτίας της εργαζόμενης συνδικαλίστριας 
που διεκδικεί. Προσπάθησε να την τρομοκρατήσει κινούμε¬ 
νος απειλητικά προς το μέρος της, προπηλακίζοντάς την και 
αποκαλώντας την «εργατομητέρα» κ.ά. Διεμήνυσε πως δεν 
μπορεί κανείς να του επιβάλλει να πληρώνει τα νόμιμα και 
ότι θα απολύει όποιον θέλει! Αρνείται να συνομιλήσει με το 
Συνδικάτο και την Επιτροπή Αγώνα. Στην Τριμερή Συνάντηση 
Συμφιλίωσης, που κάλεσε το υπουργείο Εργασίας, η εργοδο¬ 
σία απέρριψε κάθε λύση, ενώ παραδέχτηκε ότι οι «οικονομικοί 
λόγοι» που επικαλείται είναι 50 ευρώ την ημέρα! Μάλιστα, 
είχε το θράσος να ζητήσει προστασία από τα ΜΑΤ, ενάντια 
σε ειρηνικές παραστάσεις διαμαρτυρίας. Επίσης, ζήτησε πρα¬ 
κτικά αρχαιρεσιών του Συνδικάτου με εισαγγελική παραγγε¬ 
λία και δεν διστάζει να «καρφώνει» τους διανομείς που έχουν 
συνδικαλιστική δράση στους εργοδότες τους ώστε να τους 
απολύσουν. Όταν είχε προσλάβει τους διανομείς που απέλυσε, 
τους ρωτούσε στη συνέντευξη αν είναι μέλη του Συνδικάτου, 
αριστεροί, άθεοι, κ.τ.λ.! 

Οι μεθοδεύσεις του Τσαρούχα αντιστοιχούν στην προσπά¬ 



θεια να εδραιωθεί ένα Νέο Μοντέλο Εκμετάλλευσης, όπου θα 
κυριαρχεί ο δεσποτισμός και τα συμφέροντα των εργοδοτών, 
θα μας απολύουν όποτε θέλουν και θα μας πληρώνουν ό,τι 
θέλουν, όταν και αν θέλουν. Έτσι, όχι μόνο δεν θα αυξηθούν 
οι μισθοί και δεν θα επανέλθουν οι συλλογικές συμβάσεις, 
όπως καυχιέται η άθλια συγκυβέρνηση ΣΥΡΙΖΑ-ΑΝΕΛ, αλλά 
οδεύουμε σε ακόμη πιο σκοτεινά μονοπάτια. 

Από τις 20 Αυγούστου έχει ξεκινήσει ένας αγώνας διάρ¬ 
κειας, με εβδομαδιαίες παραστάσεις διαμαρτυρίας έξω από το 
κατάστημα, μοτοπορείες διανομέων, ενημερώσεις στην πόλη 
με τρικάκια, πανό κ.τ.λ. Οι απολυμένοι συνάδελφοι δεν είναι 
μόνοι τους. Στο πλευρό τους βρίσκεται το Συνδικάτο Επισιτι¬ 
σμού, η Επιτροπή Αγώνα Διανομέων, η Αντεπίθεση των Ερ¬ 
γαζομένων, το ΕΚΘ και η Ομοσπονδία Επισιτισμού. Επίσης, 
σωματεία και φοιτητικοί σύλλογοι έχουν εκδώσει ψηφίσματα 
συμπαράστασης και συμμετέχουν στην «Επιτροπή Αλλη¬ 
λεγγύης στον αγώνα των απολυμένων». Ο συγκεκριμένος 
αγώνας είναι αγώνας όλων των εργαζομένων απέναντι στην 
επίθεση εργοδοτών, κυβέρνησης, ΕΕ και ΔΝΤ. Η μόνη λύση 
βρίσκεται στους μαχητικούς αγώνες, στην ενότητα και αλλη¬ 
λεγγύη των εργαζομένων. Πρέπει όλοι να στηρίξουμε αυτόν 
τον δίκαιο αγώνα μέχρι: 

- Να παρθούν πίσω οι άκυρες και καταχρηστικές απολύσεις 
των συναδέλφων! 

- Να σταματήσουν οι μεθοδεύσεις της εργοδοσίας και να επα- 
ναλειτουργήσει το τμήμα άεΙίνεΓγ 

- Να καταβληθούν τα χρεωστούμενα δεδουλευμένα. 

Στις 12 και 14 Δεκεμβρίου εκδικάζονται στα Δικαστήρια 
Θεσσαλονίκης η μήνυση της Επιθεώρησης Εργασίας για τα 
δεδουλευμένα των συναδέλφων και η αγωγή για δεδουλευμέ¬ 
να ενός πρώην εργαζόμενου στο κατάστημα. 

Ενημέρωση για τις κινητοποιήσεις και την εξέλιξη του αγώ¬ 
να: άίαηοηιεί$ίΙιε$$Μοξ$ροί.ξν 


Εργατική Πάλη 5 


Από την δράση μας 


Εκλογές στο Συνδικάτο 
Επισιτισμού-Τουρισμού 
(Θεσ/νίκης-Πιερίας-Χαλκιδικής) 

πως όλα δείχνουν, οι εκλογές του Συνδικάτου Επισιτι- 
I 1 σμού-Τουρισμού (Θεσσαλονίκης-Πιερίας-Χαλκιδικής) 

θα διεξαχθούν τον Γενάρη. Ωστόσο, άγνωστη παραμέ¬ 
νει ακόμη η ημερομηνία της εκλογοαπολογιστικής Γενικής Συ¬ 
νέλευσης, που κατά πάσα πιθανότητα θα πραγματοποιηθεί μέσα 
στον Δεκέμβρη. Το σίγουρο είναι ότι οδεύουμε σε διαδικασίες 
ίάδΐ ΙταεΕ και μάλλον σε όργιο νοθείας, με ευθύνη της πλειοψη- 
φίας (Ταξική Ενότητα-ΠΑΜΕ). 

Οι εξελίξεις τρέχουν με γοργούς ρυθμούς, η κρίση σε όλα 
τα επίπεδα (οικονομικό, πολιτικό, κοινωνικό) παροξύνεται, τα 
σύννεφα του πολέμου πυκνώνουν, πλησιάζοντας και τη χώρα 
μας. Αντίστοιχη είναι και η επίθεση που δέχονται η εργατική 
τάξη και η νεολαία στα κοινωνικά και πολιτικά δικαιώματα, 
στις συνδικαλιστικές ελευθερίες, στην ίδια τους τη ζωή. Η ψεύ¬ 
τικη έξοδος του Τσίπρα από τα μνημόνια αποκαλύπτεται καθη¬ 
μερινά από την αβάσταχτη κατάσταση των εργαζομένων και 
το Νέο Μοντέλο Εκμετάλλευσης της εργασίας, που εδραιώ¬ 
νεται και επεκτείνεται και που πλέον στοιχίζει αμέτρητες ζωές. 

Ο κλάδος του Επισιτισμού-Τουρισμού αποτελεί το πρότυ¬ 
πο της μνημονιακής κανονικότητας των τοκογλύφων ΕΕ-ΔΝΤ, 
όλων των ντόπιων μνημονιακών και των μαυραγοριτών εργο¬ 
δοτών, που ασυδοτούν, τρομοκρατούν και δολοφονούν: με τη 
μαύρη και απλήρωτη εργασία, τις απολύσεις, τη μη πληρωμή 
και κλοπή των δώρων, την εντατικοποίηση, τα δεκάδες εργατι¬ 
κά ατυχήματα-δολοφονίες λόγω έλλειψης μέτρων ασφάλειας 
και υγιεινής, με τις Κλαδικές Σ.Σ.Ε. να παραμένουν κενό γράμ¬ 
μα. 

Το Συνδικαλιστικό Κίνημα, τόσο στον κλάδο όσο και γενι¬ 
κότερα, περνάει μια από τις χειρότερες κρίσεις του, με εμφανή 
τα σημάδια σύγχυσης, παράλυσης, κατακερματισμού και διά¬ 
λυσης. Τα συνδικάτα εμφανίζονται ανήμπορα και αναποτελε¬ 
σματικά απέναντι σε αυτή την κατάσταση. Η κύρια ευθύνη βρί¬ 
σκεται στην ηγεσία τους, την αστικοποιημένη συνδικαλιστική 
γραφειοκρατία των ΠΑΣΚΕ-ΔΑΚΕ-παρατάξεων του ΣΥΡΙ- 
ΖΑ, αλλά και τη σταλινική γραφειοκρατία του ΠΑΜΕ, που τα 
έχουν καταντήσει ανίσχυρα όργανα, απομακρυσμένα από τα 
προβλήματα των εργαζομένων. 

Η Αντεπίθεση των Εργαζομένων στον Επισιτισμό-Τουρι- 
σμό θα δώσει τη μάχη στις εκλογές (ως συνέχιση της παρέμβα¬ 
σής της το προηγούμενο διάστημα) με στόχο την ενίσχυσή της, 
ώστε να συνεχίσει να αναδεικνύει όλα τα παραπάνω ζητήματα, 
μιλώντας τη γλώσσα της αλήθειας, προτάσσοντας ένα σχέδιο 
αγώνων και ένα αντικαπιταλιστικό πρόγραμμα, παλεύοντας 
για την ανασυγκρότηση και ανασύνθεση του Συνδικάτου: 

1) Ξεκαθαρίζοντας στους εργαζόμενους του κλάδου, χωρίς 
να καλλιεργούμε αυταπάτες, ότι δεν θα έρθουν καλύτερες μέ¬ 
ρες, δεν υπάρχει ανάπτυξη δίκαιη ή άδικη, αν δεν απαλλαγούμε 
από τα μνημόνια και τους μνημονιακούς κάθε απόχρωσης, δια¬ 
φορετικά θα πέσει πάνω μας και 4ο και 5ο μνημόνιο. 

2) Λέγοντας στους εργαζόμενους ότι εχθροί μας δεν είναι 
οι μετανάστες και οι λαοί των Βαλκανίων, της Μακεδονίας, της 
Τουρκίας, αλλά οι ιμπεριαλιστές που δημιουργούν πολέμους 
και οι εστιάτορες και ξενοδόχοι που κάνουν «χρυσές δουλειές» 
σε βάρος μας (βλέπε πληρότητα ξενοδοχείων λόγω μετανα- 
στευτικού, συμβάσεις μαθητείας από εξωτερικό κ.ά.). 

3) Δείχνοντας στους εργαζόμενους ένα σχέδιο στην πράξη 
για αγώνες ενωτικούς, μαχητικούς, οργανωμένους, αποτελε¬ 
σματικούς, που από το 2010 μέχρι σήμερα δίνουμε μαζί τους 
(εστιατόριο Βαηηυεΐ, ζαχαροπλαστεία Χατζή/ΒΕΕ, Ρίζζα Ηυΐ, 
Όοοάγ’δ, ΑρρΙεΒεε’δ, Καφεναί, Τοάαγίίείοιίδ, πατσατζίδικο Τσα- 
ρούχας κ.ά.). 

4) Παλεύοντας με τους εργαζόμενους για να οργανωθού¬ 
με και να ανασυγκροτήσουμε το Συνδικάτο, με την Επιτροπή 
Αγώνα Διανομέων, με τις δεκάδες προσπάθειες σε όλες τις ειδι¬ 
κότητες, στις μεγάλες αλυσίδες εστίασης, σε κάθε κατάστημα 
και ξενοδοχείο. 

5) Παλεύοντας με τους εργαζόμενους για να αλλάξουμε 
τους συσχετισμούς στο Συνδικάτο, ώστε να γίνει πλειοψηφία 
μια άλλη πολιτική, πραγματικά αποτελεσματική, μαχητική, 
αντικαπιταλιστική, ενάντια στη γραφειοκρατία της Ταξικής 
Ενότητας (ΠΑΜΕ). 

Καλούμε όλους τους συναδέλφους του κλάδου να οργα¬ 
νωθούν στο Συνδικάτο και να ψηφίσουν-στηρίξουν την Αντε¬ 
πίθεση των Εργαζομένων στον Επισιτισμό-Τουρισμό. 

6 Εργατική Πάλη 


ΕΡΓΑΖΟΜΕΝΟΙ 


Δεκέμβριος 2018 


33ο Συνέδριο Ε.Κ.Θ : Οξύνεται η κρίση 
και η διάλυση του Συνδικαλιστικού Κινήματος 


Ο λοκληρώθηκαν οι εργασίες 
του 33ου Συνεδρίου του Ερ¬ 
γατικού Κέντρο Θεσσαλονί¬ 
κης που «πραγματοποιήθη¬ 
κε» στις 8 - 9 και 11 Νοέμβρη στο ξενοδοχείο 
ΘΑΡ8Ι8. Στο Συνέδριο εκπροσωπήθηκαν 155 
Σωματεία από 387 συνέδρους (420 στο 32ο) 
και ψήφισαν οι 381 (412 στο 32ο). Τα αποτε¬ 
λέσματα των εκλογών είναι τα εξής: 

Για το Δ.Σ. του ΕΚΘ, η Γ1ΑΣΚΕ σημειώνο¬ 
ντας μικρή πτώση έλαβε 155 ψήφους/40,68% 
και 13 έδρες (171 ψήφους/41,50%/13 
έδρες στο 32ο). Η ΕΡΓΑΤΙΚΗ ΕΝΟΤΗΤΑ 
(ΠΑΜΕ) σημειώνοντας μεγάλη πτώση έλα¬ 
βε 91 ψήφους/23,88% και 7 έδρες (114 ψή¬ 
φους/27,66%/9 έδρες στο 32ο) Η ΔΑΚΕ σημεί¬ 
ωσε άνοδο λαμβάνοντας 68 ψήφους/17,84% 
και 6 έδρες (58 ψήφους/14,07%/4 έδρες στο 
32ο). Η ΕΑΚ (ΣΥΡΙΖΑ) σημείωσε πτώση 
λαμβάνοντας 42 ψήφους/11,02% και 3 έδρες 
(55 ψήφους/13,34%/4 έδρες στο 32ο ως 
ΜΕΤΑ). Η ΕΝΟΤΗΤΑ («κίτρινοι συνδικαλι¬ 
στές» Μητσοτάκη) έλαβε 20 ψήφους/5,24% 
και 2 έδρες Το ΜΕΤΑ (ΛΑΕ πλέον) έλαβε 3 
ψήφους 0,78%/0 έδρες. Η ΑΝΤΕΠΙΘΕΣΗ 
των Εργαζομένων πήρε 2 ψήφους/0,52%/0 
έδρες (1 ψήφο/0,24%/0 έδρες στο 32ο). 

Για αντιπροσώπους για τη ΓΣΕΕ ψήφισαν 
154 (146 στο 32ο) αντιπρόσωποι και στην 
κάλπη βρέθηκαν 152 έγκυρα ψηφοδέλτια, Ο 
λευκά και 2 άκυρα. Η ΠΑΣΚΕ έλαβε 77 ψή¬ 
φους/ 50,66% και 6 έδρες (80 ψήφους/55,17%/6 
έδρες στο 32ο). Η ΕΡΓΑΤΙΚΗ ΕΝΟΤΗΤΑ 
(ΠΑΜΕ) έλαβε 18 ψήφους/11,84% και 1 
έδρα (17 ψήφους/11,72%/1 έδρα στο 32ο) 
Η ΔΑΚΕ 30 ψήφους/19,73% και 2 έδρες (23 
ψήφους/15,86%/1 έδρα στο 32ο). Η ΕΑΚ 
(ΣΥΡΙΖΑ) 20 ψήφους/17,24% και 2 έδρες (25 
ψήφους/17,24%/2 έδρες στο 32ο). Η ΕΝΟ¬ 
ΤΗΤΑ (ΔΑΚΕ Μητσοτάκη, «κίτρινοι» συν¬ 
δικαλιστές) έλαβε 3 ψήφους/1,97%/0 έδρες. 
Το ΜΕΤΑ (ΛΑΕ) έλαβε 3 ψήφους 0,97%/0 
έδρες. Η ΑΝΤΕΠΙΘΕΣΗ των Εργαζομένων 1 
ψήφο/0,65%/0 έδρες. 

Για τα αποτελέσματα 

Όσο κι αν θέλει κανείς να μεταφράσει τα 
αποτελέσματα κατά το δοκούν, αυτά μιλάνε 
από μόνα τους. Ο μεγάλος χαμένος των εκλο¬ 
γών είναι η Εργατική Ενότητα (ΠΑΜΕ) που 
χάνει τόσο σε ποσοστά όσο και σε ψήφους 
«πληρώνοντας το τίμημα» της καταστροφι¬ 
κής πολιτικής της στο Συνδικαλιστικό Κίνημα. 
Η εμφανής άνοδος της ΔΑΚΕ και των «κίτρι¬ 
νων συνδικαλιστών», η διατήρηση της ΠΑΣ¬ 
ΚΕ, οφείλεται σε μεγάλο βαθμό, στην ανα¬ 
ποτελεσματικότητα συνολικά της Αριστεράς 
(βλέπε πολύ χαμηλά ποσοστά ΜΕΤΑ/ΛΑΕ) 
που το προηγούμενο διάστημα είχε καταφέρει 
να κερδίσει αρκετές δυνάμεις στα Σωματεία, 
στην προδοσία του ΣΥΡΙΖΑ, στην αδυναμία 
στο να παρουσιάσουν ένα σχέδιο και ένα 
πρόγραμμα που στην πράξη θα δίνει λύση 
στα προβλήματα των εργαζομένων. Έτσι, οι 
συσχετισμοί αλλάζουν υπέρ της αστικοποι¬ 
ημένης/μνημονιακής συνδικαλιστικής γρα¬ 
φειοκρατίας μιας που προστίθεται και η ΕΑΚ 
(ΣΥΡΙΖΑ). Το χώρο της Αντικαπιταλιστικής 
Αριστεράς και του μαχητικού συνδικαλισμού 
εκπροσώπησε, μόνο η Αντεπίθεση των Εργα¬ 
ζομένων που σταθεροποιείται και «αυξάνει» 
τις δυνάμεις της ως αποτέλεσμα των προσπα¬ 
θειών που καταβάλει για την ανασυγκρότηση 
και ανασύνθεση του Σ.Κ. Μεγάλο ερωτηματι¬ 
κό αποτελεί τι στάση, πολιτική και εκλογική, 
κράτησε η ΑΝΤΑΡΣΥΑ και ο μοναδικός της 
σύνεδρος, πέρα από τις στείρες καταγγελίες 
προς την ΠΑΣΚΕ-ΔΑΚΕ. 


Συνέδριο παρωδία 

Επί της ουσίας Συνέδριο δεν πραγματο¬ 
ποιήθηκε! Ήταν μια κατάσταση άκρως εκφυ¬ 
λισμένη, σε έναν λουσάτο και αποκρουστικό 
χώρο, με διαδικασίες φαστ τρακ, χωρίς πολι¬ 
τική συζήτηση, χωρίς ουσιαστική και γόνιμη 
αντιπαράθεση, με στείρες καταγγελίες, με 
γεγονότα και πρακτικές πολύ μακριά από τα 
πραγματικά προβλήματα και τις αγωνίες των 
εργαζομένων. Όλα αυτά υπό την σκιά της κό¬ 
ντρας που έχει ξεσπάσει στο Σ.Κ. δήθεν για 
την κάθαρση και εξυγίανσή του, μεταξύ της 
ΠΑΣΚΕ-ΔΑΚΕ πλέον και των παρατάξεων 
του ΣΥΡΙΖΑ από την μια και του ΠΑΜΕ από 
την άλλη, ουσιαστικά για τον έλεγχο του Σ.Κ. 
και για τις καρέκλες. Τόσο η αστικοποιημένη/ 
μνημονιακή συνδικαλιστική γραφειοκρα¬ 
τία όσο και η σταλινική γραφειοκρατία του 
ΠΑΜΕ, τίναξαν το συνέδριο στον αέρα. 

Πολύ κοντά στον χώρο του Συνεδρίου, 
υπήρχε παρουσία αστυνομικής δύναμης. 
Προφανώς, οι εκκλήσεις της πλειοψηφίας της 
Γ.Σ.Ε.Ε. (ΠΑΣΚΕ-ΔΑΚΕ) για παρέμβαση του 
κράτους (πρόσφατη επίσκεψη της στο Υπ. 
προστασίας του πολίτη) εισακούστηκαν, με 
την άθλια συγκυβέρνηση ΣΥΡΙΖΑ-ΑΝΕΛ να 
αρπάζει την ευκαιρία ώστε να εφαρμόσει τα 
σχέδια της για τον ασφυκτικό έλεγχο του Σ.Κ. 
(κατάθεση μητρώων, ΑΦΜ στα Συνδικάτα, 
επαναλειτουργία συνδικαλιστικού της ασφά¬ 
λειας). Η παρουσία αξιωματικού της αστυ¬ 
νομίας και της ασφάλειας, που βρέθηκε στο 
χώρο του Συνεδρίου αποδεικνύει ότι το κρά¬ 
τος έκτακτης ανάγκης δεν σταμάτησε ποτέ 
να είναι παρόν αλλά και ότι η κατάσταση θα 
αγριέψει ακόμη περισσότερο. Έτσι ΠΑΣΚΕ- 
ΔΑΚΕ-ΠΑΜΕ και ΣΥΡΙΖΑ, βάζουν πλάτη 
και προωθούν τον κρατικό ελεγχόμενο, τον 
κυβερνητικό και εργοδοτικό συνδικαλισμό, 
με την «κοινωνική συμμαχία», συντασσόμενοι 
πλήρως με το μνημονιακό καθεστώς που όχι 
μόνο δεν φθίνει αλλά εδραιώνεται. 

Ανάλογες και περισσότερες ευθύνες έχει η 
Εργατική Ενότητα (ΠΑΜΕ) που έστησε έναν 
απαράδεκτο θίασο με δήθεν ενωτικό προφίλ, 
με δήθεν διάθεση να γίνει συνέδριο με δια¬ 
δικασίες. Αρκετές μέρες πριν το Συνέδριο, οι 
αρχιερείς της βίας και της νοθείας, που διοι¬ 
κούν τα Συνδικάτα που ελέγχουν χωρίς ίχνος 
δημοκρατίας, που βάζουν όλο τον κομματικό 
μηχανισμό του ΚΚΕ να ψηφίζει στις εκλογές, 
εγκαλούσαν την πλειοψηφία για νοθείες. Από 
το στόχαστρο του ΠΑΜΕ δεν ξέφυγε ούτε το 
ΣΜΕΘ, που εκλέγει σύνεδρο υποψήφιο με 
την Αντεπίθεση, ζητώντας από την διοίκηση 
του ΕΚΘ να μην εκπροσωπηθεί! Ο θίασος 
του ΠΑΜΕ δείχνοντας το πραγματικό/στα- 
λινικό του πρόσωπο, αποτελώντας κομμάτι 
της συνδικαλιστικής γραφειοκρατίας, έκανε 
τελικά πρεμιέρα στο Συνέδριο με την κατάθε¬ 
ση ασφαλιστικών μέτρων προς την υπόλοιπη 
διοίκηση του ΕΚΘ (τα οποία και έχασε), πα- 
ρακωλούσε τις διαδικασίες καθόλη την διάρ¬ 
κεια του συνεδρίου με φωνές, καταγγελίες για 
νοθείες, με ύβρεις προς όλους. Το επεισόδιο 
με τον ασφαλίτη, οι θεατρινισμοί και η εκμε¬ 
τάλλευση του γεγονότος σε καμία περίπτω¬ 
ση δεν δίνουν άφεση αμαρτιών στο ΠΑΜΕ. 
Οι τραμπούκικες επιθέσεις τους στα Εργατικά 
Κέντρα Πάτρας-Κατερίνης-Τρικάλων-Φλώ- 
ρινας, η διασπαστική του πολιτική κλπ είναι 
οι λόγοι της μεγάλης πτώσης της Εργατικής 
Ενότητας και του ΠΑΜΕ, και που οι εργαζό¬ 
μενοι τους πήρανε χαμπάρι και τους γυρνάνε 
την πλάτη. «Άνθρακες λοιπόν ο θησαυρός» 
περί «ταξικών δυνάμεων και ανασύνταξης του 
εργατικού κινήματος» 

Η Αντεπίθεση των Εργαζομένων (ΑτΕ) 


προσπάθησε με τις ελάχιστες αλλά μαχητικές 
της δυνάμεις να συμβάλει όσο το δυνατόν 
στην διεξαγωγή του Συνεδρίου. Καταφέραμε 
και με την συμβολή των υπολοίπων συνέδρων 
της ριζοσπαστικής αριστεράς (ΜΕΤΑ), στο 
να γίνουν τοποθετήσεις έστω και για 2 ώρες, 
να υπάρξει χώρος για τραπεζάκια παρατά¬ 
ξεων που δεν εκλέγονται στην διοίκηση του 
ΕΚΘ. Καταγγείλαμε την συνδικαλιστική γρα¬ 
φειοκρατία κάθε απόχρωσης και πολιτικής 
κατεύθυνσης τόσο για τα εκφυλιστικά φαι¬ 
νόμενα του Συνεδρίου όσο και για την κατρα¬ 
κύλα και την αποτελεσματικότητα που έχουν 
επιφέρει στο Σ.Κ. Δεν είναι τυχαίο που όλες 
ανεξαιρέτως οι συνδικαλιστικές δυνάμεις 
είχαν αναφορά στον αγώνα διάρκειας των 
παράνομα απολυμένων διανομέων (μια εκ 
των οποίων σύνεδρος και υπεύθυνη του Συν¬ 
δυασμού της ΑτΕ) που διεξάγεται στην πόλη 
της Θεσσαλονίκης από την Επιτροπή Αγώνα 
Διανομέων και το Συνδικάτο Επισιτισμού. 
Μέσω του συγκεκριμένου αγώνα, των δεκά¬ 
δων παραδειγματικών αγώνων που δώσαμε 
με τους εργαζόμενους στον Επισιτισμό από το 
2010 έως σήμερα, των νικηφόρων κινητοποι¬ 
ήσεων του ΣΜΕΘ την προηγούμενη τριετία 
και του αγώνα που διεξάγει αυτή την στιγμή 
για την επαναπρόσληψη του απολυμένου συ- 


Τ ο επόμενο διάστημα πραγμα¬ 
τοποιούνται στις περισσότερες 
ΕΛΜΕ (πρωτοβάθμια σωμα¬ 
τεία των καθηγητών) της χώρας 
εκλογές για την ανάδειξη των Διοικητικών 
Συμβουλίων (ΔΣ). Η Αντεπίθεση των Εκπαι¬ 
δευτικών συμμετέχει στην Α' και Ε' ΕΛΜΕ 
Θεσσαλονίκης και στην Α' ΕΛΜΕ Δυτικής 
Αττικής, στην οποία οι εκλογές πραγματο¬ 
ποιήθηκαν στις 7 Νοέμβρη. Τα αποτελέσμα¬ 
τα αυτής της ΕΛΜΕ παρατίθενται στο τέλος. 

Με την παρέμβασή μας στα σχολεία εξη¬ 
γούμε στους συναδέλφους το συνολικό πλαί¬ 
σιο μέσα στο οποίο κλιμακώνεται η επίθεση 
στη δημόσια εκπαίδευση. Δηλαδή: α) βρισκό¬ 
μαστε μπροστά σε μία νέα όξυνση της κρίσης 
του παγκόσμιου καπιταλιστικού συστήμα¬ 
τος, που ανοίγει τον δρόμο για μια γενικευμέ- 
νη στρατιωτική σύγκρουση, β) η «έξοδος από 
τα μνημόνια», που επικαλείται η κυβέρνηση, 
είναι ένα ακόμα φιάσκο αφού διατηρούνται 
τα εξωφρενικά πλεονάσματα μέχρι το 2060 
και η εποπτεία από τους τοκογλύφους δα¬ 
νειστές θα είναι ασφυκτική, με αυτόματη 
επιβολή «μεταρρυθμίσεων» και με ρήτρα «μη 
αναστρεψιμότητας», ώστε να μην καταργηθεί 
κανένα μνημονιακό μέτρο και γ) τα μνημόνια 
έχουν αποτύχει πλήρως σε όλους τους διακη¬ 
ρυγμένους στόχους τους. Έτσι, ο ελληνικός 
καπιταλισμός επιχειρεί να εγκαθιδρύσει ένα 
Νέο Σύστημα Εκμετάλλευσης της Εργασίας, 
το οποίο απαιτεί το τσάκισμα όλων των κοι¬ 
νωνικών, πολιτικών, συνδικαλιστικών δικαι- 


ναδέλφου από κέντρο ημερήσιας φροντίδας 
(ΚΗΦ) στις δομές εκπαίδευσης των παιδικών 
χωριών 808, με τις θέσεις μας στο συνέδριο, 
προτάξαμε ένα άλλο σχέδιο και πρόγραμμα 
ώστε οι εργαζόμενοι να ανασυγκροτήσουμε 
τις δυνάμεις μας, να πάρουμε την κατάσταση 
στα χέρια μας. 

Η οργάνωση και η συμμετοχή των εργα¬ 
ζομένων στην ζωή των συνδικαλιστικών ενώ¬ 
σεων είναι η μόνη που μπορεί να εξασφαλίσει 
την εργατική δημοκρατία. Είναι η μόνη λύση 
που μπορεί να ξηλώσει τους γραφειοκράτες 
από τις θέσεις τους, να αποκρούσει τις στα¬ 
λινικές επιθέσεις του ΠΑΜΕ, να περιφρουρή- 
σει πραγματικά τα Σωματεία. Οι δυνάμεις της 
αντικαπιταλιστικής και ριζοσπαστικής αρι- 
στεράς πρέπει να παλέψουμε για την ενότητα 
του εργατικού και συνδικαλιστικού κινήμα¬ 
τος. Δεν πρέπει να βοηθάμε την διάσπαση 
που επιβάλει η συνδικαλιστική γραφειοκρα¬ 
τία, είτε η αστικοποιημένη των ΓΣΕΕ-ΑΔΕ- 
ΔΥ είτε του ΠΑΜΕ. Για ένα Συνδικαλιστικό 
Κίνημα αποτελεσματικό και νικηφόρο, για 
Συνδικάτα πραγματικά εργαλεία αντίστασης 
και αγώνα που θα εξυπηρετούν και θα επιβά¬ 
λουν τα συμφέροντα της τάξης μας. Για μια 
πραγματική, μαχητική και αποτελεσματική 
Αντεπίθεση των Εργαζομένων! 

ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 


ωμάτων και ελευθεριών των εργαζομένων. 
Όποιες «μεταρρυθμίσεις» έγιναν ή θα γίνουν 
στο χώρο της παιδείας θα έχουν ως στόχο να 
εκπαιδεύσουν (ως μελλοντικό εργατικό δυ¬ 
ναμικό) κυρίως την νεολαία αλλά και τους 
εκπαιδευτικούς, να προσαρμοστούν σε αυτές 
τις βάρβαρες συνθήκες. 

Από τα αλλεπάλληλα μνημονιακά μέ¬ 
τρα που έχουν ή πρόκειται να εφαρμοστούν, 
επικεντρώνουμε στις δραματικές επιπτώσεις 
που θα υποστούν οι μαθητές και οι εκπαιδευ¬ 
τικοί (μόνιμοι και αναπληρωτές) από: 

α) τους μηδενικούς διορισμούς, τη δι¬ 
αρκή προσπάθεια να καλυφθούν τα κενά με 
κόψιμο τμημάτων, διδακτικών ωρών και ερ¬ 
γασιακών δικαιωμάτων, 

β) τον νόμο για το «Νέο» Λύκειο» που 
στην πραγματικότητα, πρόκειται για ένα εξε¬ 
ταστικό κάτεργο, σχεδιασμένο να αποκλείσει 
ένα μεγάλο ποσοστό των μαθητών και στην 
καλύτερη περίπτωση να το οδηγήσει στις 
σχολές φτηνής κατάρτισης και μαθητείας. 
Επίσης, με τις περικοπές ωρών και μαθημά¬ 
των που προβλέπονται θα οδηγηθούμε σε 
υποχρεωτικές μετακινήσεις, και αργά ή γρή¬ 
γορα, σε απολύσεις εκπαιδευτικών, 

γ) την Αυτονομία της Σχολικής Μονά¬ 
δας και της Αξιολόγησης. Η αξιολόγηση 
των σχολείων επανέρχεται με την περίεργη 
ονομασία «συλλογικός προγραμματισμός 
και ανατροφοδοτική αποτίμηση». Δεν θα 
είναι μόνο μια εσωτερική διαδικασία κάθε 
σχολείου, καθώς θα συμμετέχουν οι γονείς 


Εκλογές καθηγητών: Ενισχύουμε 
την ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Α' ΕΛΜΕ ΔΥΤΙΚΗΣ ΑΤΤΙΚΗΣ (σε παρένθεση τα περσινά αποτελέσματα) 

ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 7 


«Μια νέα αρχή στα ΕΠΑΛ» ή επιβολή 
της αξιολόγησης από την πίσω πόρτα; 


Π ίσω από τον παραπλανητι¬ 
κό τίτλο «Μια Νέα Αρχή στα 
ΕΠΑΛ» (ΜΝΑΕ) κρύβεται ένα 
αντιδραστικό και επικίνδυνο 
σχέδιο για τη δημόσια εκπαίδευση. Πρόκει¬ 
ται για συντονισμένη προσπάθεια από το 
υπουργείο Παιδείας, το ΕΣΓΙΑ, το Ινστιτούτο 
Εκπαιδευτικής Πολιτικής (ΙΕΠ) και τον ιδιω¬ 
τικό φορέα «Νόησις» (σχετίζεται με το Ίδρυ¬ 
μα Νιάρχου) για εμπέδωση της κουλτούρας 
αξιολόγησης και της κατηγοριοποίησης των 
σχολείων - αρχικά στον πιο αδύναμο κρίκο, 
τα ΕΠΑΛ. Επιχειρούν το σπάσιμο του ενιαίου 
χαρακτήρα των αναλυτικών προγραμμάτων 
και την αντικατάσταση οποιασδήποτε στέρε¬ 
ας και δομημένης γνώσης με δράσεις, οι οποί¬ 
ες θα αξιολογούνται ως προς το αν προωθούν 
την καινοτομία, την επιχειρηματικότητα και 
την προσαρμογή του σχολείου στις ανάγκες 
και δυνατότητες της τοπικής κοινωνίας. 

Η ΜΝΑΕ είναι μέρος του Εθνικού Στρα¬ 
τηγικού Πλαισίου για την Αναβάθμιση της 
Επαγγελματικής Εκπαίδευσης, που υποτίθε¬ 
ται ότι υπηρετεί τους εξής στόχους: 

α) «Αναβάθμιση του επαγγελματικού ρό¬ 
λου των ΕΠΑΛ» 

Το υπουργείο Παιδείας ισχυρίζεται ότι 
αυτή θα γίνει μέσω της μαθητείας και έτσι οι 
νέοι θα εντάσσονται πιο εύκολα στην αγορά 
εργασίας. Αυτό όμως ακούγεται σαν ανέκδο¬ 
το, τη στιγμή που οι μνημονιακές πολιτικές 


έχουν εκτοξεύσει την ανεργία στους νέους 
και διαλύουν πλήρως την παραγωγική βάση 
της χώρας. Στην πραγματικότητα, η μαθητεία 
μετατρέπει το σχολείο σε γραφείο ενοικιάσε- 
ως εργαζομένων, εμπεδώνει τη ζούγκλα της 
αγοράς εργασίας και επιτρέπει στο Δημόσιο 
να καλύπτει κενά χωρίς να κάνει μόνιμους δι¬ 
ορισμούς. 

β) «Αναβάθμιση του κοινωνικού ρόλου 
των ΕΠΑΛ» 

Η ΜΝΑΕ, σύμφωνα με το υπουργείο, 
στοχεύει στην «υποστήριξη» των πιο αδύνα¬ 
μων κοινωνικά μαθητών των ΕΠΑΛ μέσα από 
τις δράσεις: α) Σύμβουλος Καθηγητής και Ψυ¬ 
χολόγος, β) Σχέδια Δράσης, γ) Εναλλακτική 
Ενισχυτική Διδασκαλία. 

Στα ΕΠΑΛ βρίσκεται πράγματι το πιο 
αδύναμο μαθητικό δυναμικό, με πολλά μαθη¬ 
σιακά κενά και πολλά κοινωνικά, οικογενεια¬ 
κά και οικονομικά προβλήματα, που διογκώ¬ 
θηκαν λόγω της υποβάθμισης του δημόσιου 
εκπαιδευτικού συστήματος. Όλα αυτά όμως 
είναι αποτέλεσμα της καπιταλιστικής κρίσης, 
της καταστροφής της παραγωγής, της φτωχο- 
ποίησης μεγάλου μέρους του πληθυσμού, των 
μνημονίων και των περικοπών. Οι μηδενικοί 
μόνιμοι διορισμοί, το κόψιμο τμημάτων και 
ειδικοτήτων, οι πολλοί μαθητές ανά τμήμα, η 
έλλειψη ενισχυτικής διδασκαλίας, το αυξημέ¬ 
νο ωράριο και καθήκοντα των εκπαιδευτικών 
δημιουργούν μια εκρηκτική κατάσταση. 


α) Ο Σύμβουλος Καθηγητής βαφτίζεται 
ουσιαστικά υπεύθυνος για όλα τα κοινωνικά 
προβλήματα που δημιούργησαν τα μνημόνια 
και, με τη στήριξη του ψυχολόγου, καλείται 
«να εντοπίσει τα ποικίλα προβλήματα που ανα¬ 
στέλλουν τη γνωστική πρόοδο των μαθητών», 
«να παρέμβει δραστικά παραπέμποντας μαθη¬ 
τές και γονείς σε δομές... και να δικτυώσει το 
σχολείο και τις οικογένειες των μαθητών με τις 
υπηρεσίες ψυχικής υγείας της κοινότητας». Για 
να αντεπεξέλθει ο καθηγητής θα επιμορφωθεί 
από το ΙΕΠ. Αυτή η «καινοτόμος δράση» έχει 
όλα τα χαρακτηριστικά της αυτοαξιολόγησης 
και υλοποιείται μετά από απόφαση του Συλ¬ 
λόγου Διδασκόντων, με την καθοδήγηση του 
συντονιστή παιδαγωγικής ευθύνης. 

β) Οι εκπαιδευτικοί καλούνται να δημι¬ 
ουργήσουν εξωστρεφή Σχέδια Δράσης, με 
στόχο «τη βελτίωση του κλίματος και της ει¬ 
κόνας του σχολείου, την προβολή θετικών μη¬ 
νυμάτων στην τοπική κοινωνία, εν τέλει την 
προσέλκυση περισσότερων μαθητών...», «που 
προωθούν την καινοτομία, τη δημιουργικότη¬ 
τα, την επιχειρηματικότητα στα σχολεία...». 
Τη δράση υλοποιεί και αξιολογεί το Κέντρο 
Διάδοσης Επιστημών «Νόησις». Το «Νόησις» 
αξιολογεί τα Σχέδια Δράσης και «επιβραβεύ¬ 
ει» τα σχολεία που θα «διακριθούν» με χρημα¬ 
τοδότηση μέχρι 2.324,26 ευρώ. 

Ο κύριος λόγος της απαξίωσης των ΕΠΑΛ 
είναι η καταστροφή της οικονομίας. Κάποτε, ο 
απόφοιτος της Επαγγελματικής Εκπαίδευσης 
έβρισκε αμέσως δουλειά. Σήμερα, το ουσια¬ 
στικό πρόβλημα είναι ότι αυτά τα παιδιά δεν 
θα μπορέσουν να έχουν κανονική δουλειά και 
αυτό δεν θα αλλάξει αν το ΕΠΑΛ γίνει χώρος 


προγραμμάτων, δράσεων και μαθητείας. Στό¬ 
χος των Σχεδίων Δράσης είναι η αξιολόγηση 
και διαφοροποίηση των σχολείων, βασικό 
βήμα για την παιδαγωγική και οικονομική 
αυτονομία, την ελεύθερη επιλογή σχολείου, 
το εκπαιδευτικό κουπόνι (νοικΚει·) και τελικά 
την πλήρη ιδιωτικοποίηση του σχολείου. 

γ) Η Εναλλακτική Ενισχυτική Διδασκα¬ 
λία αφορά τους μαθητές της Α τάξης ΕΠΑΛ, 
στη Γλώσσα και στα Μαθηματικά, με συνδι¬ 
δασκαλία δύο εκπαιδευτικών. Ο καθηγητής 
ενισχυτικής διδασκαλίας είναι πολύ θετική 
εξέλιξη, παρότι βέβαια σε πολλά σχολεία δεν 
υπάρχει καν ο... βασικός καθηγητής. Η δράση 
χρηματοδοτείται από το ΕΣΠΑ έως το 2020. 
Η εκπαίδευση, και ιδιαίτερα η Επαγγελματι¬ 
κή, έχει ανάγκη από μόνιμες δομές στήριξης 
των μαθητών, με μόνιμους διορισμούς. 

Όλα αυτά αλλάζουν εντελώς τον ρόλο 
του εκπαιδευτικού. Μετά τους επόπτες ερ¬ 
γασίας στη μαθητεία, ζητάνε να γίνουμε και 
πλασιέ προγραμμάτων/δράσεων για ένα καλό 
προφίλ του σχολείου, αλλά και ψυχολόγοι. 

Οι περισσότερες παρατάξεις αρνούνται 
να τοποθετηθούν ξεκάθαρα ενάντια στη νεο¬ 
φιλελεύθερη πολιτική που υλοποιεί η ΜΝΑΕ 
και δεν καλούν τους συναδέλφους να μη συμ¬ 
μετέχουν, ενώ και το ΠΑΜΕ δεν αρνείται τη 
συμμετοχή στη ΜΝΑΕ. 

- Καλούμε τους συλλόγους διδασκόντων να 
μην υποβάλουν Σχέδια Δράσης, να αρνηθούν 
τον ρόλο του Συμβούλου Καθηγητή. 

- Καλούμε τα ΔΣ της ΟΛΜΕ και των ΕΛΜΕ 
να πάρουν ανάλογες αποφάσεις. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Ο νέος εκπαιδευτικός χάρτης 
και οι παθογένειες του φοιτητικού κινήματος 


(βασική κατεύθυνση του ΟΟΣΑ) και εκπρόσωπος του 
Δήμου (απαίτηση του ΣΕΒ), ενώ θα επιβληθούν κεντρικά 
προκαθορισμένοι στόχοι (δείκτες, φόρμες) για το περιε¬ 
χόμενο της εκπαιδευτικής διαδικασίας. Το «νέο σχολείο», 
σύμφωνα με τις κατευθύνσεις ΕΕ και ΟΟΣΑ αλλά και τις 
εξαγγελίες Γαβρόγλου, θα είναι «αποκεντρωμένο» και «αυ¬ 
τόνομο» οικονομικά και παιδαγωγικά, δηλαδή απόλυτα 
εξαρτημένο από τις οικονομικές και κοινωνικές συνθήκες 
της περιοχής του. Η ατομική αξιολόγηση των εκπαιδευτι¬ 
κών, που θα έρθει πολύ σύντομα, θα αφορά το κατά πόσο 
εφαρμόζουμε τις πολιτικές ιδιωτικοποίησης του δημόσιου 
σχολείου. 

Επισημαίνουμε, επίσης, ότι η κατάσταση αυτή δεν 
αντιμετωπίζεται με τις πολιτικές των παρατάξεων που κυ¬ 
ριαρχούν στο συνδικαλιστικό κίνημα (σκ) των εκπαιδευ¬ 
τικών γιατί: 

1) Οι παρατάξεις του παλιού και νέου κυβερνητικού 
και μνημονιακού συνδικαλισμού (ΔΑΚΕ/ΝΔ, ΣΥΝΕΚ/ 
ΣΥΡΙΖΑ, ΠΕΚ/ΠΑΣΟΚ), από τη μια καλλιεργούν την 
ενότητα μεταξύ εργαζομένων και εργοδοτών (βάζοντας 
τους θύτες και τα θύματα στην ίδια μοίρα) με την «Κοι¬ 
νωνική Συμμαχία», ενώ από την άλλη φροντίζουν για τη 
διάσπαση του συνδικαλιστικού/εργατικού κινήματος, ψη¬ 
φίζοντας ξεχωριστές απεργίες σε ιδιωτικό και δημόσιο το¬ 
μέα. Είναι αυτές οι ίδιες δυνάμεις που στην ΟΛΜΕ αρνού- 
νται να προκηρύξουν απεργία-αποχή από τις διαδικασίες 
αξιολόγησης και αυτο-αξιολόγησης. 

2) Το ΠΑΜΕ (ΚΚΕ) διαιρεί τους εργαζόμενους, θεωρεί 
όλες τις συνδικαλιστικές δυνάμεις που δεν ανήκουν στο 
ΠΑΜΕ μη ταξικές και εχθρικές προς το κίνημα και έτσι δι¬ 
καιολογεί και τις τακτικές φυσικής βίας που χρησιμοποιεί. 

3) Οι ΠΑΡΕΜΒΑΣΕΙΣ (ΑΝΤΑΡΣΥΑ), με τον ακολου- 
θητισμό τους προς το ΠΑΜΕ και την υποτίμηση της αυ¬ 
τοοργάνωσης των εργαζομένων, εντείνουν τον κατακερ¬ 
ματισμό. Μετά την προβληματική στάση μεγάλου μέρους 
τους να καλούν ουσιαστικά σε απεργοσπασία στην απερ¬ 
γία στις 30 Μάη, κατέβασαν πρόταση τεσσάρων απεργιών 
μέσα στον Νοέμβρη, πράγμα που φανερώνει ότι αδιαφο¬ 
ρούν πλήρως για τις διαθέσεις των εργαζομένων. 

Τέλος, καλούμε τους συναδέλφους μας να αντιστρέ¬ 
φουμε άμεσα την κατρακύλα, την πολυδιάσπαση και τη 
διάλυση που επικρατεί στο συνδικαλιστικό κίνημα. Να κά¬ 
νουμε πέρα τις γραφειοκρατικές ηγεσίες κάθε απόχρωσης 
που κατάντησαν τα συνδικάτα μας ανίσχυρα και αναποτε¬ 
λεσματικά, ώστε να τα μετατρέψουμε ξανά σε όργανα ορ¬ 
γάνωσης, αντίστασης και επιβολής των συμφερόντων μας. 
Να επιβάλουμε με τη μαζική συμμετοχή μας στις Γενικές 
Συνελεύσεις τη συζήτηση πάνω στα προβλήματά μας, την 
οργάνωση των αγώνων μας με Επιτροπές Αγώνα και την 
ενότητα μέσα στους αγώνες. 


Η κυβέρνηση ΣΥΡΙΖΑ-ΑΝΕΛ, παρά τις τυμπανο¬ 
κρουσίες για τα μνημόνια που έφυγαν και την 
ελπίδα που ήρθε, έχει δεσμευτεί για πρωτογενή 
πλεονάσματα μέχρι το 2060, για την εφαρμογή 
των μνημονιακών δεσμεύσεων και την λήψη νέων έκτακτων 
μέτρων εάν δεν επιτυγχάνονται οι δημοσιονομικοί στόχοι. Η 
ελληνική οικονομία, για να μπορέσει να επιτύχει τους στόχους 
που έθεσαν οι ευρωπαίοι ιμπεριαλιστές, δεν μπορεί να «στη- 
ριχθεί» μόνο σε ένα νέο κύκλο υπερφορολόγησης, αφού έχει 
συναντήσει τα όριά του, μετά από εννέα χρόνια μνημονίων. Ο 
μονόδρομος για την επίτευξη των στόχων είναι οι ακραίες πε¬ 
ρικοπές από υγεία, παιδεία κτλ. 

Στο κομμάτι της εκπαίδευσης και ειδικά της τριτοβάθμιας, 
έχει ξεκινήσει ένα συνολικό σχέδιο αλλαγής του εκπαιδευτι¬ 
κού χάρτη. Αφενός, η κυβέρνηση σκοπεύει να εξοικονομήσει 
πόρους από τη συρρίκνωσή της. Αφετέρου, λόγω της δομικής 
του κρίσης, ο ελληνικός καπιταλισμός δεν μπορεί να συνεχίσει 
να συντηρεί έναν εκπαιδευτικό μηχανισμό που δεν αντιστοιχεί 
στην σημερινή του κατάσταση, αλλά έχει διατηρηθεί με αγώνες 
και μάχες από το φοιτητικό κίνημα. 

Η μημονιακότερη κυβέρνηση απ’ όλες εφαρμόζει μια κα¬ 
ταστροφική πολιτική κλεισίματος των ΤΕΙ της χώρας, που τα 
συγχωνεύει με τα γειτονικά τους ΑΕΙ με την ψευδεπίγραφη 
«πανεπιστημιοποίηση». Μετά τα ΤΕΙ της Αττικής και την δη¬ 
μιουργία του ΠΑ.Δ.Α. (Παν/μιο Δυτικής Αττικής) - όπου δεν 
λειτουργούν βασικές υπηρεσίες και σε αρκετές περιπτώσεις δεν 
πραγματοποιείται ούτε η εκπαιδευτική διαδικασία λόγω των 
τεράστιων κενών σε διδακτικό προσωπικό - ήρθε η συγχώνευ¬ 
ση του ΤΕΙ Ηπείρου με το Παν/μιο Ιωαννίνων, του ΤΕΙ Θεσσα¬ 
λίας με το Παν/μιο Θεσσαλίας, του ΤΕΙ Στερεάς Ελλάδας με το 
Εθνικό Καπ/κό Πανεπιστήμιο Αθηνών (ΕΚΠΑ), του Γεωπονι¬ 
κού Παν/μίου Αθηνών (ΓΠΑ) με το Παν/μιο Θεσσαλίας! 

Τελευταίο θύμα της «αναβάθμισης» είναι τα ΤΕΙ Θεσ/κης, 
Κ. Μακεδονίας και Αν. Μακεδονίας και Θράκης, που συγχω¬ 
νεύονται με το Διεθνές Παν/μιο Θεσ/κης (ίδρυμα που προσφέ¬ 
ρει αποκλειστικά μεταπτυχιακούς τίτλους σπουδών, αμφιβό¬ 
λου ποιότητας, με δίδακτρα). Το νέο ίδρυμα, αποκαλούμενο 
«Διεθνές Παν/μιο Ελλάδας», θα περιλαμβάνει 7 σχολές (μη¬ 
χανικών, οικονομικών, ανθρωπιστικών σπουδών, επιστημών 
υγείας, γεωπονίας, σχεδιασμού, θετικών επιστημών) οι οποίες 
θα προκόψουν μέσα από καταργήσεις σχολών (αισθητική, ηλε¬ 
κτρονική, ιατρικά εργαστήρια), και συγχωνεύσεις τμημάτων με 
αντικείμενα που ουδεμία σχέση έχουν μεταξύ τους (τμήμα αυ¬ 
τοματισμού με τμήμα οχημάτων) δημιουργώντας σχολές χωρίς 
επαγγελματικά δικαιώματα για τους νέους πτυχιούχους. 

Η επίθεση στην τριτοβάθμια εξελίσσεται και σ’ άλλο μέ¬ 
τωπο, με την εισαγωγή διετών προγραμμάτων σπουδών στα 


νέα ιδρύματα. Πρωτοπόρο δεν θα μπορούσε να μην είναι το 
ΠΑ.Δ.Α., που έχει ανακοινώσει ήδη την δημιουργία έξι τέτοιων 
προγραμμάτων για τον Σεπτέμβριο του 2019. Το επικίνδυνο με 
αυτές τις δομές -πέρα από το γεγονός πως πετάγονται εκτός 
εκπαίδευσης χιλιάδες μαθητές ΕΠΑΛ, που θα μπορούν να ακο¬ 
λουθήσουν μόνο αυτές για μεταλυκειακές σπουδές- είναι πως 
α) το αντικείμενό τους καθορίζεται από τα ραβασάκια που δί¬ 
νουν διάφοροι επιχειρηματίες στον υπουργό (χαρακτηριστικό 
παράδειγμα: τα 4 από τα 6 τμήματα του ΠΑ.Δ.Α. θα παρέχουν 
στοιχειώδη κατάρτιση στον τομέα των ναυπηγών, μετά από συ¬ 
νάντηση υπ. Παιδείας, υπ. Ναυτιλίας και εφοπλιστών) και κυ¬ 
ρίως β) αυτές οι δομές (τύπου ΙΕΚ) εισάγονται για πρώτη φορά 
μέσα στα ΑΕΙ.Έτσι αλλάζει η δομή της τριτοβάθμιας εκπαίδευ¬ 
σης, με το ίδιο ίδρυμα να παρέχει για ίδια ή παρεμφερή αντι¬ 
κείμενα πτυχία δύο ειδών (2ετούς και 4ετούς φοίτησης). Έτσι 
διαμορφώνεται ένα νέο είδος πανεπιστημίου, όπου ο φοιτητής 
θα έχει την «επιλογή» να σπουδάσει 2 ή 4 χρόνια ανάλογα με 
το πόσο μπορεί να πληρώσει. 

Μπροστά σε αυτές τις κρίσιμες αλλαγές, το φοιτητικό κί¬ 
νημα πρέπει να δώσει δυναμικές απαντήσεις. Η νέα κατάσταση 
που διαμορφώνεται έχει προκαλέσει ανησυχία και αναστάτωση 
στους φοιτητές και κυρίως στις σχολές που πλήττονται άμεσα, 
όμως οι γραφειοκρατικές αγκυλώσεις των δυνάμεων που βρί¬ 
σκονται στην ηγεσία του κινήματος (ΕΑΑΚ) και τα χαρακτηρι¬ 
στικά που δίνουν στους αγώνες δεν επιτρέπουν την ανάπτυξη 
ενός νέου σχεδίου αγώνων για το φοιτητικό κίνημα. 

Ενδεικτικό είναι πως ενώ όλο το προηγούμενο διάστημα 
αρκετές καθηγητικές σχολές ήταν σε κινητοποιήσεις ενάντια 
στην απόσπαση της διδακτικής επάρκειας από το πτυχίο τους. 
Σε αυτές επικρατούσαν συντεχνιακές απόψεις, όπως ότι το 
κάθε τμήμα πρέπει να πιέσει την δική του διοίκηση ώστε να 
«κερδίσει» μια δήλωση μη απόσπασης, παραβλέποντας πως 
αυτή αποτελεί νόμο του υπουργείου και πως η πίεση-μάχη 
πρέπει να δοθεί προς αυτό και την κυβέρνηση. Παράδειγμα 
διάσπασης του φοιτητικού κινήματος αποτελούν και οι τέσσε¬ 
ρεις φοιτητικές κινητοποιήσεις που πραγματοποιήθηκαν σε μια 
βδομάδα είτε στο κέντρο της Αθήνας είτε στο υπ. Παιδείας από 
ΕΑΑΚ και ΠΚΣ (ΚΚΕ). 

Τέλος, η γραφειοκρατική λογική των ΕΑΑΚ οδήγησε σε 
ένα συντονιστικό συλλόγων Αθήνας για το τριήμερο του πο¬ 
λυτεχνείου όπου: 1) δεν πραγματοποιήθηκαν παρεμβάσεις από 
συντονιστικές επιτροπές συλλόγων, αλλά από σχήματα και 
παράγοντες που τους αντικαθιστούν, 2) δεν έγινε καμία προ¬ 
σπάθεια αυτο-οργάνωσης και 3) δεν δόθηκε κανένα στίγμα για 
συνέχιση του αγώνα μετά τις 17/11, ούτε υπήρξε συντονισμός 
φοιτητικών συλλόγων με εργαζόμενους, για κοινή πάλη απέ¬ 
ναντι στις επιθέσεις, τον προϋπολογισμό και τα νέα μέτρα. 

Στη Τήριηρη ίο Χρημηιισ 
βουλιάζουν τράπεζες και οι 


Φ 


Μαύρος μήνας ήταν 
ο Νοέμβριος για το 
Χρηματιστήριο. Η 
πτώση τον Γενικού 
Δείκτη, ιδιαίτερα των 
τραπεζικών μετοχών, 
πήρε εντυπωσιακές 
διαστάσεις. Ωστόσο, 
απλά αποκαλύπτει 
και επικυρώνει την 
άθλια κατάσταση 
των τραπεζών και 
της ελληνικής 
καπιταλιστικής 
οικονομίας. Ταυτόχρονα 
δείχνει ότι το ξέσπασμα 
μιας ακόμα μεγαλύτερης 
κρίσης πλησιάζει. 

■ Σταύρος Σκεύος 


Η χρη ματιστη ρ ιακή πτώση 

κορυφώθηκε περίπου στις 
20/11, όταν ο Γενικός Δεί¬ 
κτης έπεσε κάτω από τις 
600 μονάδες. Ένα πρώτο σοκ είχε έρθει 
λίγες μέρες πριν, στις 14/11, όταν οι τρά¬ 
πεζες Εθνική, ΕιαΓοόαηΕ και Πειραιώς 
διαγράφηκαν από τον δείκτη υψηλής κε¬ 
φαλοποίησης Μ5ΌΙ και υποβιβάστηκαν 
στον Μ5ΌΙ δηταΐΐ Οαρ (μικρή κεφαλαιο¬ 
ποίηση). Οι αλλαγές αυτές μπαίνουν σε 
εφαρμογή μετά τις 30/11, οπότε οι μόνες 
εταιρίες υψηλής κεφαλαιοποίησης που 
απομένουν είναι οι ΟΤΕ, ΟΠΑΠ, ΑΙρΗα 
ΒαπΕ, ΙιππΒο, ΜοΙογ Οίΐ και Τιτάν. Η τε¬ 
λευταία, τσιμεντοβιομηχανία με εμβλη- 
ματική βιομηχανία παρουσία 116 ετών 
στην Ελλάδα, έχει ήδη ανακοινώσει τη 
μεταφορά της φορολογικής και διοικητι¬ 
κής έδρας στο εξωτερικό, με στόχο την 
ευκολότερη πρόσβαση σε άλλες κεφα¬ 
λαιαγορές. 

Η νέα χρεοκοπία τραπεζών 
και οικονομίας 

Στις 20/11, μόλις 3 μήνες μετά από 
την κυβερνητική «έξοδο από τα Μνημό¬ 
νια», η κεφαλαιοποίηση των 4 «συστη- 
μικών» τραπεζών υποχώρησε για πρώτη 
φορά κάτω από τα 4 δια, όταν στις αρ¬ 
χές του έτους άγγιζε τα 8,7 δια Ο τρα¬ 
πεζικός δείκτης πλησίασε το ιστορικό 
χαμηλό του 2016 (400 μονάδες), όταν οι 
τράπεζες είχαν για ακόμα μια φορά δια¬ 
σωθεί με την σκανδαλώδη 3 η ανακεφα- 
λαιοποίηση. 

Κυβερνητικά και μνημονιακά παπα¬ 
γαλάκια, με την γνωστή μέθοδό τους να 
αντιστρέφουν πλήρως την πραγματικό¬ 
τητα, προσπαθούν να ξεγελάσουν ότι 
αυτή η κατρακύλα οφείλεται σε ότι άλλο 
θες, εκτός από την άθλια κατάσταση των 
ίδιων των τραπεζών και του ελληνικού 
καπιταλισμού (διεθνή αστάθεια, κρίση 
Ιταλίας κ.λπ.), ότι η κατάσταση παρα¬ 
μένει υπό έλεγχο. Ψέματα που έχουμε 
ακούσει άπειρες φορές. 

Φυσικά, είναι αλήθεια ότι η διεθνής 
κρίση και αστάθεια, στις χρηματιστηρια¬ 
κές αγορές αλλά όχι μόνο, η κρίση στην 
Ιταλία, η κρίση των ευρωπαϊκών τραπε¬ 
ζών [1] και κυρίως η όξυνση όλων των 
ανταγωνισμών (οικονομικών, γεωπολι¬ 




τικών, στρατιωτικών κ.λπ.) δημιουργούν 
ένα περιβάλλον που εύκολα καταπίνει 
μια ρηχή κεφαλαιαγορά όπως η ελληνι¬ 
κή. 

Αυτό είναι ευνόητο για το χρηματι¬ 
στήριο ενός σχετικά αδύναμου καπιτα¬ 
λισμού, όπως ο ελληνικός. Το ελληνικό 
χρηματιστήριο ιστορικά δεν έπαιξε μεγά¬ 
λο ρόλο στη συγκρότηση του κεφαλαίου 
στην Ελλάδα (μετρώντας πάντα και σε 
διεθνή κλίμακα, όπως είναι υποχρεωτι¬ 
κό στην εποχή του ιμπεριαλισμού). Δεν 
είχαμε δηλαδή μια σημαντική τροφοδό¬ 
τηση της καπιταλιστικής συσσώρευσης 
μέσα από την «αγορά κεφαλαίων», αντί¬ 
θετα πάντα δέσποζε ο κρατικοδίαιτος 
χαρακτήρας της ελληνικής μπουρζου¬ 
αζίας (έργα και προμήθειες δημοσίου, 
θαλασσοδάνεια κ.λπ.). Και βέβαια στο 
ελληνικό χρηματιστήριο δεν διακινού- 
νταν καμία μετοχή σημαντικών ξένων 
επιχειρήσεων. Ήταν χώρος για μικρές 
και μεγάλες αρπαχτές, με πιο χαρακτη¬ 
ριστική τη «ληστεία του αιώνα» επί του 
Σημίτη (για την οποία η «ανεξάρτητη» 
αστική δικαιοσύνη δεν ανακάλυψε κανέ- 
ναν ένοχο..). Και ακόμα, για τα μεγάλα 
διεθνή κεφάλαια και κερδοσκόπους, μια 
δεξαμενή άντλησης συμπληρωματικών 
κεφαλαίων για το μεγάλο παιχνίδι στις 
παγκόσμιες αγορές. [2] Όλα αυτά τα χα¬ 
ρακτηριστικά έχουν υπερδιογκωθεί με 
τα Μνημόνια. 

Πέρα όμως από τα παραπάνω, ο κύ¬ 
ριος λόγος είναι ότι η άθλια κατάσταση 
της οικονομίας βρίσκεται σκάει με όλη 
τη δύναμή της πάνω στις τράπεζες: 

α) Οι καταθέσεις παραμένουν κα¬ 
ταβαραθρωμένες, μειωμένες πάνω από 
50% από ότι πριν το ξέσπασμα της κρί¬ 
σης (έπεσαν από περίπου 250 δισ. σε 120 
δισ.). Όμως οι καταθέσεις δεν είναι ένα 
απλό στατιστικό στοιχείο, είναι επί της 
ουσίας μια αποφασιστική συνιστώσα του 
σχηματισμού/συσσώρευση του κεφαλαί¬ 
ου, πράγμα που δείχνει το τρομακτικό 
πρόβλημα του ελληνικού τραπεζικού 
συστήματος και του ελληνικού καπιτα¬ 
λισμού. 

β) Η διατραπεζική αγορά είναι κλει¬ 
στή για τις ελληνικές τράπεζες, απαιτώ¬ 
ντας αβάσταχτα επιτόκια για να τις δα¬ 
νείσει. Ενδεικτική η πρόσφατη αδυναμία 
της Πειραιώς να πουλήσει αξιόγραφα 
ύψους 500 εκ., για τα οποία ζητήθηκαν 


επιτόκια 10%. 

γ) Τα «κόκκινα δάνεια», από τα οποία 
το μεγαλύτερο μέρος είναι επιχειρήσεων, 
βρίσκονται ακόμα σε πολύ ψηλά επίπε¬ 
δα (περίπου 86 δισ.), παρά τις διάφορες 
ρυθμίσεις, διαγραφές και πωλήσεις τους 
(σε εκμηδενισμένες τιμές σε σύγκριση με 
τις ονομαστικές). Όχι μόνο ο ρυθμός της 
μείωσής τους είναι βασανιστικά αργός 
σε σχέση με τους στόχους που έχουν τε¬ 
θεί για να θεωρηθεί ότι το ελληνικό τρα¬ 
πεζικό σύστημα επανήλθε σε μια «κανο¬ 
νικότητα», αλλά διαρκώς προστίθενται 
και νέα, φρέσκο «τοξικό» χρέος, καθώς 
η οικονομία και οι επιχειρήσεις παραπαί¬ 
ουν. Για το 2018 υπολογίζεται ότι τα επι¬ 
πλέον «κόκκινα» δάνεια θα είναι 3 δισ. 

δ) Στα παραπάνω προστίθεται η τω¬ 
ρινή πτώση των μετοχών, που αφαιρεί 
απ’ τις τράπεζες μια ακόμα πιθανή πηγή 
άντλησης κεφαλαίων. 

Έτσι, αυτή την στιγμή από τις ελληνι¬ 
κές τράπεζες λείπουν τουλάχιστον 8 δισ. 
Με βάση τα διεθνή τραπεζικά πρότυπα 
(κανόνες Βασιλείας III), έχουν κεφά¬ 
λαια 21,55 δισ., από τα οποία όμως ένα 
πάρα πολύ μεγάλο μέρος δεν είναι άλλο 
από αναβαλλόμενη φορολογία. Δηλαδή 
αέρας κοπανιστός, μια σκανδαλωδώς 
χαριστική μεταχείριση από το ελληνικό 
αστικό κράτος, για να μην κηρυχθεί εδώ 
και τώρα η τραπεζική χρεοκοπία και επί¬ 
σημα. 

Πριν από 2 χρόνια, οι τράπεζες είχαν 
κεφάλαια σχεδόν 30 δισ., τα οποία όμως 
ροκανίστηκαν και εξανεμίστηκαν από 
την ανάγκη να ξεφορτωθούν όπως όπως 
τα «κόκκινα δάνεια». Αυτό αποτυπώνει 
έκδηλα την εξέλιξη της κρίσης του ελλη¬ 
νικού καπιταλισμού και την πορεία του 
τραπεζικού συστήματος ιδιαίτερα στα 
τελευταία 2-3 χρόνια της προπαγαν- 
διζόμενης μνημονιακής «σταθεροποίη¬ 
σης» και «ανάκαμψης». 

Επομένως, η ώρα της αλήθειας πλη¬ 
σιάζει ξανά για τις τράπεζες. Είτε θα γί¬ 
νει κάποια «εσωτερική διάσωση» (Β&ίΐ 
ίη), με κούρεμα καταθέσεων (που έχει 
ενσωματωθεί στους τραπεζικούς κανό¬ 
νες της Ευρωζώνης) ή ακόμα πιο σκλη¬ 
ρούς κεφαλαιακούς ελέγχους. Είτε θα 
αναζητηθεί μια νέα ανακεφαλαιοποίηση, 
δηλαδή ξανά η διάσωσή τους με χρήμα¬ 
τα του ελληνικού λαού. Που όμως αυτή 
τη φορά δεν θα τα καταπιούν άλλοι από 

ιήριο, 

ίκονομίη 

τα αξιότιμα νέα αφεντικά, τα γνωστά ίιιηάδ, που με 
το 3° Μνημόνιο πήραν επί της ουσίας την ιδιοκτησία/ 
έλεγχο των τραπεζών (π.χ. το ίϊιηά ΕαΐιΤαχ, του γνω¬ 
στού διεθνούς κερδοσκόπου και «παίκτη» των αγορών 
Ρπηι λναίδα). 

Μέσα σ’ αυτό το τοπίο, εύκολα κατανοεί κανείς τις 
επιμέρους κινήσεις που γίνονται από τις τράπεζες. Η 
Πειραιώς δεν πλήρωσε τόκους 160 εκ. για τις ειδικές 
κατηγορίες μετοχών που κατέχει το Δημόσιο μέσω του 
Ταμείου Χρηματοπιστωτικής Σταθερότητας (αυτό το 
δικαίωμα προβλέπεται ότι μπορεί να ασκηθεί μόνο μία 
φορά). Η ΕιαΓοόαηΕ έκανε μια συμφωνία με την εται¬ 
ρία ΟήναΙια, μέσω της οποίας θα αντλήσει κεφάλαια 
και ταυτόχρονα θα δημιουργήσει μια δική της «κακιά 
τράπεζα» για το ξεφόρτωμα «κόκκινων» δανείων, ενώ 
το ΤΧΣ θα χάσει ακόμα περισσότερο από το μειοψη- 
φικό μερίδιό του (από 96% μετά την 1 η ανακεφαλαι- 
οποίηση, λεηλατήθηκε με την 3 η στο... 5% και τώρα 
σχεδόν εξαφανίζεται). Και βέβαια όλα αυτά θα γίνουν 
στις πλάτες των εργαζόμενων στις τράπεζες, με κλείσι¬ 
μο καταστημάτων, μείωση προσωπικού («εθελούσιες» 
και απολύσεις), σκληρό χτύπημα όλων των κατακτή- 
σεων και δικαιωμάτων. 

Πρέπει ακόμα να σημειώσουμε ότι δεν φαίνεται να 
υπάρχει κανένα συνεκτικό σχέδιο, καθώς κινούνται 
αυτόνομα, παράλληλα ή συγκρουόμενοι, από τη μια 
η κυβέρνηση με τους αρμόδιους Δραγασάκη και Φλα- 
μπουράρη, από την άλλη ο Στουρνάρας και βέβαια οι 
ιδιώτες τραπεζίτες όπως π.χ. η ΕιπόΕ^πΕ. Αυτή η έλ¬ 
λειψη ενός κέντρου αποφάσεων, που να μπορεί να κα¬ 
θοδηγεί τις εξελίξεις και να αμβλύνει τις ανισορροπίες, 
είναι και ένα γενικό πρόβλημα του ελληνικού καπιτα¬ 
λισμού σήμερα. 

Ένα σχέδιο που συζητιέται είναι η δημιουργία του 
επονομαζόμενου δΡΨ (όχημα ειδικού σκοπού), επί 
της ουσίας μιας «κακιάς τράπεζας» (Εαά ΕαηΕ), όπου 
οι τράπεζες θα μπορούν να ξεφορτώνουν τα δάνεια- 
σκουπίδια τους. Αυτό όμως σημαίνει ότι κάποιος πρέ¬ 
πει να εγγυηθεί γι’ αυτά τα δάνεια, δηλαδή και πάλι 
να πέσει ζεστό κρατικό χρήμα, να φαγωθεί ένα μέρος 
από το δημοσιονομικό «μαξιλάρι» των περίπου 30 
δισ. ευρώ. Δηλαδή ότι σωρεύτηκε στα κρατικά ταμεία 
από τα εξοντωτικά πρωτογενή πλεονάσματα και την 
υπερφορολόγηση, που υποτίθεται θα διασφάλιζαν την 
«ομαλή» αποπληρωμή του χρέους. Και έτσι φτάνου¬ 
με στον κίνδυνο χρεοστασίου του ελληνικού καπιτα¬ 
λισμού, το αργότερο μέσα στο 2020 (αν όχι μέσα στο 
επόμενο 6μηνο) . Αυτή τη φορά χωρίς το αποκούμπι 
για τον ελληνικό καπιταλισμό μιας μνημονιακής δα¬ 
νειακής σύμβασης/χρηματοδότησης (με όλη τη βαρ- 
βαρότητά της) - οπότε οι εξελίξεις επικρέμονται γρή¬ 
γορες και δραματικές. 

Σ ημειώσεις 

[1] Υπάρχει μια σημαντική πτώση των μετοχών τους, που δείχνει 
τα στρατηγικά αδιέξοδά τους και που αναμένεται να ενταθούν 
μετά τη λήξη της «ποσοτικής χαλάρωσης» (βλ. σχετικό άρθρο). 
Αυτός είναι και ο λόγος που βρίσκονται τόσο εκτεθειμένες στην 
πίεση από τα πρόσφατα σκάνδαλα π.χ. για ξέπλυμα μαύρου χρή¬ 
ματος. Τα πιο μεγάλα προβλήματα φαίνεται να αντιμετωπίζει η 
διαβόητη γερμανική ΌεηΚεΗε ΒαπΈ, επί της ουσίας ένας χρεο¬ 
κοπημένος κολοσσός, που αυτή την περίοδο γίνεται φύλλο και 
φτερό από έρευνες των αρχών για τη συμμετοχή της στα παρα¬ 
πάνω σκάνδαλα - και έχει βάλει σοβαρή υποψηφιότητα να γίνει 
η επόμενη ΙεΗπιαη ΒνοίΗεν$, θρυαλλίδα μιας νέας έκρηξης της 
παγκόσμιας κρίσης. 

[2] Έτσι π.χ. υπολογίζεται ότι τα κεφάλαια (70 εκ.) που τώρα θα 
εκρεύσουν από το ελληνικό χρηματιστήριο λόγω της αλλαγής 
σύνθεσης του Μ80Ι θα κατευθυνθούν στα χρηματιστήρια σε Τελ 
Αβίβ, Ταϊβάν, Κίνα. 


Τελειώνει ο ν. Κατσέλη 
ΤράπεΕεε, θεσμοί, κυβέρνηση ετοιμάζονται 

να αρπάξουν την πρώτη κατοικία 



Π ριν ακόμα κοπάσουν οι πανηγυρισμοί 
της κυβέρνησης Τσίπρα για την ανα¬ 
βολή της περικοπής των συντάξεων, 
θεσμοί και τράπεζες απαιτούν τη μη 
ανανέωση του νόμου 3869 του 2010, γνωστού και 
ως νόμου Κατσέλη. 

Ο νόμος Κατσέλη (μαζί με τις διάφορες συμπλη¬ 
ρώσεις του - «νόμος Σταθάκη» του 2015), και κυ¬ 
ρίως το άρθρο 9 του νόμου αυτού, ορίζει το νομικό 
πλαίσιο —όχι για την προστασία της πρώτης κατοι¬ 
κίας γενικά, όπως λανθασμένα πολλές φορές ακού- 
γεται (αυτή έχει πάψει να ισχύει από το Δεκέμβριο 
του 2014)— αλλά της πρώτης κατοικίας μόνο των 
δανειοληπτών που βρίσκονται σε μόνιμη αδυναμία 
οποιασδήποτε πληρωμής. Με τον νόμο αυτό προ¬ 
στατεύονταν μέχρι τώρα από πλειστηριασμούς οι 
κύριες κατοικίες υπερχρεωμένων πολιτών αν ταυτό¬ 
χρονα ίσχυαν και οι εξής προϋποθέσεις: 

α) Η αντικειμενική αξία της κατοικίας δεν υπερ¬ 
βαίνει τις 180.000 ευρώ (για άγαμο) και 280.000 
ευρώ (για τρίτεκνη/πολύτεκνη οικογένεια) και το 
ετήσιο οικογενειακό εισόδημα τα 13.900 ευρώ (για 
άγαμο) και 40.000 ευρώ (για τρίτεκνη/πολύτεκνη οι¬ 
κογένεια). 

Ή, εναλλακτικά, 

β) Η αντικειμενική αξία της κατοικίας δεν υπερ¬ 
βαίνει τις 120.000 ευρώ (για άγαμο) και 220.000 
ευρώ (για τρίτεκνη/πολύτεκνη οικογένεια) και το 
ετήσιο οικογενειακό εισόδημα τα 8.000 ευρώ (για 
άγαμο) και 24.000 ευρώ (για τρίτεκνη/πολύτεκνη 
οικογένεια). 

Είναι προφανές ότι ο νόμος αυτός δεν αποτελού¬ 
σε κάποιο ριζοσπαστικό μέτρο, αλλά ένα ελάχιστο, 
στοιχειώδες δίχτυ προστασίας για την πρώτη κατοι¬ 
κία, για το τελευταίο καταφύγιο των πιο χτυπημέ¬ 
νων από την κρίση κομματιών της κοινωνίας. 

Ο νόμος αυτός όριζε τη λήξη της ισχύος του στις 
31/12/2018 (αρκετά εύλογο αν αναλογιστεί κανείς 
ότι θα... βγαίναμε από τα μνημόνια το 2012!). Οι 
τράπεζες, οι «θεσμοί» και φυσικά τα ξένα ίάηάδ, τα 
οποία μπορούν πλέον να αγοράζουν κόκκινα δάνεια, 
πίεζαν όλο αυτό το διάστημα για τη μη ανανέωση 
του νόμου και την αντικατάστασή του με έναν πολύ 
πιο «ευέλικτο». Ήδη άλλωστε, το προηγούμενο δι¬ 
άστημα, και κυρίως την προηγούμενη χρονιά, ήταν 
έκδηλη η προσπάθεια για σκλήρυνση όλου του πλαι¬ 
σίου που σχετίζεται με τους πλειστηριασμούς με 
σημαντικούς σταθμούς σε αυτήν την πορεία τόσο 
την έναρξη διενέργειας ηλεκτρονικών πλειστηρια- 
σμών όσο και τη σκλήρυνση της καταστολής για την 
απρόσκοπτη διενέργειά τους. 

Τώρα, κι ενώ η κυβέρνηση ΣΥΡΙΖΑ-ΑΝΕΛ προ¬ 
σπαθεί να δώσει μια μικρή παράταση ζωής στο πα¬ 
ραμύθι της εξόδου από τα μνημόνια, ίσα-ίσα ώστε 
να αντέξει μέχρι τις εκλογές, θεσμοί και τράπεζες 
θέτουν πλέον σαν απαίτηση τον «εκσυγχρονισμό» 
του νόμου Κατσέλη. 

Στις διαπραγματεύσεις που έχουν ξεκινήσει, οι 


τράπεζες πιέζουν για πτώση του ορίου της αντι¬ 
κειμενικής αξίας κάτω από τις 100.000 ευρώ, ενώ ο 
58Μ (Ενιαίος Εποπτικός Μηχανισμός των κρατών 
της Ευρωζώνης) υπερθεματίζει για μείωση του ορίου 
ακόμα και στις 75.000 ευρώ! Μια τέτοια μείωση θα 
σημάνει κυριολεκτικά την αρπαγή χιλιάδων σπιτιών 
εργαζομένων και φτωχών από τις τράπεζες, αλλά και 
από τα διεθνή ίϊιικίδ, τα γνωστά κοράκια των αγο¬ 
ρών που στα χέρια τους έχουν περιέλθει στεγαστικά 
και καταναλωτικά δάνεια. 

Η κυβέρνηση απ’ ότι φαίνεται θα εφαρμόσει πι¬ 
στά τις οδηγίες της ΕΕ και του 55Μ, και μάλλον δεν 
θα καταφέρει να σώσει ούτε τα προσχήματα. Αλλω¬ 
στε οι δηλώσεις του Γ. Δραγασάκη για την αντικα¬ 
τάσταση του νόμου Κατσέλη είναι ενδεικτικές των 
προθέσεών της, αλλά και προκλητικές. Ο υπουργός 
δήλωσε ανερυθρίαστα ότι «ο νόμος Κατσέλη ήταν 
ένα προϊόν της κρίσης, και ότι η Ελλάδα πλέον θα 
πρέπει να λάβει υπόψη τα νέα δεδομένα στη στεγα¬ 
στική αγορά»! Λες και η κρίση ως δια μαγείας λύθη¬ 
κε, λες και η ανεργία, οι μισθοί-χαρτζιλίκια, η υπο¬ 
απασχόληση και η μερική εργασία (που αποτελούν 
πλέον τον κανόνα και όχι την εξαίρεση στη χώρα 
μας), συνιστούν ένα περιβάλλον στο οποίο πλέον η 
πρώτη κατοικία δεν χρήζει προστασίας! 

Το όλο ζήτημα έγκειται ακριβώς σε αυτό που ο 
Δραγασάκης ονομάζει «προσαρμογή στα δεδομένα 
της στεγαστικής αγοράς». Οι δανειστές, η ΕΕ, το 
ΔΝΤ, οι τράπεζες, αφού μετέτρεψαν την εργατική 
τάξη της χώρας μας σε ένα από τα πρώτα πειραματό¬ 
ζωα της πιο ακραίας αντεργατικής πολιτικής, αφού 
άρπαξαν το δημόσιο πλούτο, ήρθε η ώρα να βάλουν 
στο χέρι και τα τελευταία που απέμειναν: την ιδιωτι¬ 
κή περιουσία των εργαζομένων. Τις καταθέσεις, και 
κυρίως την ακίνητη περιουσία. Το δικαίωμα στην 
πρώτη κατοικία, το γεγονός ότι ένα αρκετά μεγάλο 
κομμάτι της ελληνικής εργατικής τάξης έχει καταφέ¬ 
ρει να έχει το δικό του σπίτι, ένα «κεραμίδι πάνω από 
το κεφάλι του» όπως έλεγαν και οι παλιοί, αποτε¬ 
λεί πράγματι μια μεγάλη παραφωνία για τη διεθνή 
αγορά, ένα ακόμη πεδίο απ’ όπου θα μπορούσαν να 
αυξήσουν τα κέρδη τους. 

Η κατάργηση του νόμου Κατσέλη θα αποτελέσει 
μία από τις τελευταίες εγκληματικές ενέργειες των 
ΣΥΡΙΖΑ-ΑΝΕΛ. Η επόμενη κυβέρνηση, όποια σύν¬ 
θεση κι αν έχει, είναι αυτή που θα κληθεί να διαπρά- 
ξει το επόμενο βήμα σε αυτό το έγκλημα, δηλαδή το 
χάρισμα των σπιτιών των εργαζομένων στις τράπε¬ 
ζες. Το εργατικό κίνημα θα κληθεί να δείξει αν μπο¬ 
ρεί να σώσει αυτήν την ιστορική του κατάκτηση. Ο 
αγώνας ενάντια στους πλειστηριασμούς, για να μη 
βρεθεί κανένα σπίτι στα χέρια τραπεζίτη, θα περάσει 
πρώτα και κύρια μέσα από την ανασυγκρότηση των 
δομών αυτοοργάνωσης, αλληλεγγύης και αλληλο¬ 
βοήθειας στις γειτονιές, παίρνοντας παράδειγμα από 
τα αντίστοιχα κινήματα στις υπόλοιπες ευρωπαϊκές 
χώρες και κυρίως στην Ισπανία. 

■ Γιάννης Σμ. 

10 Εργατική Πάλη 


ΚΟΙΝΩΝΙΑ 


Κάτω τα χέρια από τα 
Βαρέα και Ανθυγιεινά Επαγγέλματα! 


Σ τις 18/10, ο υπουργός Οικονομικών Ε. Τσακα- 
λώτος έστειλε στην ΑΔΕΔΥ την προκαταρκτική 
γνωμοδότηση της «Διυπουργικής Επιτροπής για 
τη μεταρρύθμιση του επιδόματος επικίνδυνης και 
ανθυγιεινής εργασίας». Το επίδομα αυτό, ύψους από 35 έως 
και 150 ευρώ μικτά ανά μήνα, καταβάλλεται στον στενό και 
ευρύτερο δημόσιο τομέα, με βάση την υπάρχουσα λίστα των 
Βαρέων και Ανθυγιεινών Επαγγελμάτων (ΒΑΕ) και την κα- 
τηγοριοποίηση των υπαλλήλων σε 4 κατηγορίες στο πλαίσιο 
του ενιαίου μισθολογίου. Η «μεταρρύθμιση» του επιδόματος 
αυτού εντάσσεται στις δεσμεύσεις της 3ης αξιολόγησης του 
3ου Μνημονίου. Ενάντια σε αυτά τα σχέδια, η ΠΟΕ-ΟΤΑ είχε 
κηρύξει 24ωρη πανελλαδική απεργία στις 3/10, καλώντας μαζί 
με την ΑΔΕΔΥ σε παράσταση διαμαρτυρίας, την ίδια ημέρα, 
στο Γενικό Λογιστήριο του Κράτους. Μένοντας κανείς μόνο 
στην επιφάνεια, και με βάση τη μνημονιακή εμπειρία, θα μπο¬ 
ρούσε με σχετική ευκολία να συμπεράνει ότι η συγκυβέρνηση 
ΣΥΡΙΖΑ-ΑΝΕΛ προετοιμάζει την περικοπή του επιδόματος. 

Πράγματι, με βάση το 3ο Μνημόνιο, αλλά και την Έκθεση 
Συμμόρφωσης για την Ελλάδα (την οποία εξέδωσε ο Ευρωπαϊ¬ 
κός Μηχανισμός Στήριξης), προβλέπονται περικοπές μέχρι και 
εξάλειψη στα επιδόματα επικίνδυνης και ανθυγιεινής εργασίας 
των εργαζομένων, από τις αρχές του 2019, με το πρόσχημα της 
εναρμόνισης με τα ευρωπαϊκά δεδομένα. Σε παράρτημα του 
πορίσματος της Διυπουργικής Επιτροπής υπάρχει η επιφύλαξη 


μελών της για «την εγκυρότητα της σύγκρισης του ποσοστού 
των δικαιούχων επιδόματος επικίνδυνης και ανθυγιεινής εργα¬ 
σίας μεταξύ της χώρας μας και του συνόλου των χωρών της 
ΕΕ, και επακόλουθα, της σύστασης για μεσοπρόθεσμη μείω¬ 
ση του ποσοστού των εργαζομένων στον δημόσιο τομέα της 
χώρας που το λαμβάνει κατά 32% (ώστε το τελικό ποσοστό 
αυτών που το λαμβάνουν να βρίσκεται στον μέσο όρο της ΕΕ, 
δηλ. 7-10%)». 

Αν κοιτάξει κανείς λίγο πιο προσεκτικά, θα δει ότι αυτή η 
«μεταρρύθμιση» δεν αφορά μόνο το επίδομα επικίνδυνης και 
ανθυγιεινής εργασίας, ούτε μόνο τους εργάτες και υπαλλή¬ 
λους του δημόσιου τομέα, αλλά όλους τους εργαζόμενους στα 
ΒΑΕ. Αυτή η ιστορία είναι μόνο η κορυφή του παγόβουνου και 
θα ανοίξει τους ασκούς του Αιόλου για τον ίδιο τον θεσμό των 
ΒΑΕ, για την ακόμη μεγαλύτερη συρρίκνωσή τους έως και την 
κατάργησή τους. Γιατί: 

1) Οι σχεδιαζόμενες μειώσεις στο επίδομα επικίνδυνης και 
ανθυγιεινής εργασίας δεν μπορούν να γίνουν χωρίς αναθεώ- 
ρηση-αλλαγή της υπάρχουσας λίστας των ΒΑΕ, που περιέχει: 
α) εργασιακούς χώρους, είδη επιχειρήσεων και αντίστοιχες ει¬ 
δικότητες ή επαγγέλματα και β) ειδικότητες ή επαγγέλματα, 
ανεξάρτητα από εργασιακούς χώρους και είδη επιχειρήσεων. 
Η λίστα αφορά το σύνολο των εργαζομένων στα ΒΑΕ και όχι 
μόνο τους εργαζόμενους στο Δημόσιο. 

2) Στο έργο της Διυπουργικής Επιτροπής περιλαμβάνεται 

και η μελέτη παλαιότερων προτάσεων αναθεώρησης συνολικά 
των ΒΑΕ. 

3) Από «διαρροές» πληροφοριών σχετικά με την υπό δι¬ 
αμόρφωση νέα λίστα των ΒΑΕ, διαρροές που μετράνε και 
καλλιεργούν τις διαθέσεις, φαίνεται να βγαίνουν εκτός λίστας 
εργαζόμενοι στα νοσοκομεία (τραπεζοκόμοι και φύλακες), 
στον επισιτισμό (σερβιτόροι, μάγειροι, προσωπικό κουζίνας, 
λαντζέρηδες, ψητάδες), καθαρίστριες, μουσικοί πνευστών, ερ¬ 
γαζόμενοι σε ξενοδοχεία (καμαριέρες) και πολλοί άλλοι. 

4) Μνημονιακοί παλιοί και νέοι, κάθε είδους νεοφιλελεύ¬ 
θεροι, επιχειρηματίες, τραπεζίτες, επενδυτές και δανειστές, 
ντόπιοι και ξένοι, στοχεύουν στη συρρίκνωση έως και κατάρ¬ 
γηση των ΒΑΕ, είτε για να μειώσουν το άμεσο μισθολογικό 
κόστος, είτε για να μειώσουν το κόστος της ασφάλισης (μιας 
που οι ενταγμένοι στα ΒΑΕ έχουν αρκετά υψηλότερα ασφάλι¬ 
στρα), είτε ακόμη και για να περιορίσουν τις λεγόμενες, κατά 
αυτούς, «πρόωρες» συνταξιοδοτήσεις. Βέβαια, αυτά τα χτυπή¬ 
ματα, ως χτυπήματα των δικαιωμάτων και των κατακτήσεων 
εκατοντάδων χιλιάδων ασφαλισμένων, αφορούν το σύνολο 
των εργαζομένων. Χτυπούν την ίδια την Κοινωνική Ασφάλιση, 
την προστασία της εργασίας και των πιο αδύναμων ή ευάλω¬ 
των κομματιών της κοινωνίας. Πληγώνουν την αλληλεγγύη 
και τη συλλογικότητα, τη δυνατότητα αντίστασης, την ίδια 
την κοινωνία. 

Με αυτή την έννοια, το θέμα μάς αφορά όλους και είναι 
τραγικό και επικίνδυνο που ΓΣΕΕ και ΑΔΕΔΥ στοχεύουν να 
δοθεί η μάχη αυτή μόνο από κάποια κομμάτια των εργαζομέ¬ 
νων, όπως η ΠΟΕ-ΟΤΑ. 

■ Τηλέμαχος Λάχανης 


Η εξέγερση του Δεκέμβρη 2008 
πιο επίκαιρη από ποτέ 


Δ έκα χρόνια έχουν περάσει από την εν ψυ- 
χρώ δολοφονία του 15χρονου μαθητή 
Αλέξη Γρηγορόπουλου από τους ειδικούς 
φρουρούς Ε. Κορκονέα και Β. Σαραλιώτη 
στα Εξάρχεια. Αυτή η δολοφονία στάθηκε αφορμή για 
μια από τις πιο δυναμικές εκρήξεις της νεολαίας που 
γνώρισε η Ελλάδα μετά τη Μεταπολίτευση. Χιλιάδες 
νέοι, ειδικά μαθητές, έκαναν καταλήψεις, επιθέσεις σε 
αστυνομικά τμήματα και δημόσια κτήρια και παρέλυ¬ 
σαν τα κέντρα των μεγάλων πόλεων. 

Η εξέγερση του Δεκέμβρη του 2008 προανήγγειλε 
τις κινητοποιήσεις που θα γίνονταν τα επόμενα μνη- 
μονιακά χρόνια. Το υπόβαθρό της ήταν η κρίση και οι 
επιπτώσεις της, που μόλις είχαν αρχίσει να διαφαίνο- 
νται, καθώς και μια τεράστια επίθεση στα κοινωνικά και 
δημοκρατικά δικαιώματα των εργαζομένων και της νε¬ 
ολαίας. Το μίσος της ντόπιας αστικής ελίτ εναντίον της 
νεολαίας είχε φτάσει στο έπακρο (βασικό ρόλο έπαιξε 
και το φοιτητικό κίνημα του 2006-2007). Αυτό φάνηκε 
με διάφορα «μεμονωμένα περιστατικά», όπως παρου¬ 
σιάζονταν από τα δελτία ειδήσεων (π.χ. υπόθεση ζαρ¬ 
ντινιέρα), μέχρις ότου μία κρατική δολοφονία ήρθε να 
πυροδοτήσει την κοινωνική έκρηξη. Η βιτρίνα της υπο¬ 
τιθέμενης παθητικότητας της νεολαίας, του καθαγια¬ 
σμένου ρόλου της αστυνομίας και της απόκρυψης όλων 
των κοινωνικών προβλημάτων έσπασε με την έκρηξη 
του Δεκέμβρη του 2008. 

Η τότε κυβέρνηση της ΝΔ, σε αγαστή συνεργασία 
με τα ΜΜΕξαπάτησης, προσπάθησε με κάθε τρόπο να 
αποτρέψει όλη την κοινωνία από το να βγει στο δρόμο. 
Πέρα από την πολύ άγρια καταστολή (εμφάνιση διμοι¬ 
ρίας ΕΚΑΜ, σχέδια για επέμβαση του στρατού κ.λπ.), 
η εξέγερση συκοφαντούνταν καθημερινά. Οι αγωνιστές 
ονομάστηκαν «μπαχαλάκηδες» και οι μαχητικές κινη¬ 
τοποιήσεις «τυφλή βία». Δε δίστασαν ακόμη και να πα¬ 
ραποιήσουν το βίντεο της δολοφονίας, προσθέτοντας 
ήχους από επεισόδια, ώστε να δικαιολογήσουν τους 
ένστολους-δολοφόνους. Αντίστοιχη ήταν και η στάση 
του αστικού δικαστηρίου καθώς οι δύο δολοφόνοι αφέ- 
θηκαν ελεύθεροι μετά από 18 μήνες λόγω παρέλευσης 
του ορίου προφυλάκισης. Σήμερα, παρά την καταδίκη 
τους σε πρώτο βαθμό η δίκη δεν έχει ολοκληρωθεί ακό¬ 
μη λόγω συνεχών αναβολών και εσκεμμένων καθυστε¬ 
ρήσεων. Αποτέλεσμα, ο Σαραλιώτης, ενώ έχει καταδι¬ 
καστεί σε 10 χρόνια φυλάκισης, αποφυλακίστηκε μόλις 
ένα χρόνο μετά την καταδίκη του! 

Όσο αφορά τη στάση των υπολοίπων κομμάτων, 
το ΠΑΣΟΚ κατηγορούσε την κυβέρνηση, καταδίκασε 
όμως τις κινητοποιήσεις, καθώς δεν επιθυμούσε με τί¬ 
ποτα την πτώση της κυβέρνησης από μια γενικευμένη 
εξέγερση. Ο ΣΥΡΙΖΑ τότε, παρόλο που προσπάθησε 
να υποστηρίξει τις κινητοποιήσεις, φρόντιζε σε κάθε 


περίπτωση να «καταδικάζει τη βία από όπου και αν προ¬ 
έρχεται». Το ΚΚΕ από την άλλη, βάφτισε ορθά-κοφτά 
όλους τους διαδηλωτές και τους μαθητές ως πράκτορες 
και προβοκάτορες. 

Δέκα χρόνια μετά, τα αίτια της εξέγερσης του Δε¬ 
κέμβρη 2008 παραμένουν και οξύνονται. Η νεολαία, 
οι εργαζόμενοι και τα φτωχά λαϊκά στρώματα έχουν 
δεχτεί πολύ σκληρά χτυπήματα από τα μνημόνια και 
τις πολιτικές λιτότητας που εφάρμοσαν όλες οι κυβερ¬ 
νήσεις ακολουθώντας τις επιταγές της Ε.Ε. Η σημερι¬ 
νή κυβέρνηση έχει βάλει στόχο την οριστική διάλυση 
της Δημόσιας και Δωρεάν Εκπαίδευσης. Με το νόμο 
Γαβρόγλου, έρχονται καταργήσεις και συγχωνεύσεις 
δεκάδων σχολών ΑΕΙ και ΤΕΙ, όπως και νέα μείωση 
της ήδη πετσοκομμένης χρηματοδότησης. Μαζί και 
το Νέο Λύκειο που μετατρέπει τα σχολεία σε εξετα¬ 
στικά κέντρα. 

Για να πετύχουν την μνημονιακή προσαρμογή της 
ελληνικής κοινωνίας, για να επιβάλλουν ένα Νέο Σύ¬ 
στημα Εκμετάλλευσης, χτυπούν με λύσσα τα συνδικα¬ 
λιστικά μας δικαιώματα και τις δημοκρατικές ελευθερίες 
και προσπαθούν με κάθε τρόπο να καταργήσουν οποια¬ 
δήποτε μορφή μαχητικού συνδικαλισμού. Γι’ αυτόν 
ακριβώς το λόγο χτυπούν το δικαίωμα στην απεργία 
και έχουν ανοίξει το δρόμο για την οριστική κατάργηση 
του πανεπιστημιακού ασύλου (πόρισμα Παρασκευό- 
πουλου). Η κυβέρνηση ΣΥΡΙΖΑ- ΑΝΕΛ, οικοδομεί ένα 
τερατώδες Κράτος Έκτακτης Ανάγκης για να τσακιστεί 
κάθε μορφή αντίστασης απέναντι σε όλη αυτή την επί¬ 
θεση. Ακολουθώντας πιστά το δόγμα «Νόμος και Τάξη» 
των προηγούμενων κυβερνήσεων επιχειρεί να κατα- 
στείλει κάθε αγώνα, να ποινικοποιεί κάθε αγωνιστή, να 
τρομοκρατεί όλους τους καταπιεσμένους ώστε να μην 
διεκδικήσουν τα δικαιώματά τους. 

Τον Δεκέμβρη του 2008, η νεολαία δεν πάλεψε μόνο 
για να καταδικαστεί ο Κορκονέας. Πάλεψε απέναντι 
στην «κυβέρνηση των δολοφόνων», απέναντι στο σάπιο 
καπιταλιστικό σύστημα και την κρίση του. Σήμερα, είναι 
χρέος μας να κάνουμε κάτι αντίστοιχο. Η νίκη όμως 
απέναντι στα μνημόνια και τους υποτακτικούς, στον 
εθνικισμό και τον πόλεμο δεν θα μας προσφερθεί έτσι 
απλά. Για να σωθούμε από τη σαπίλα του καπιταλισμού 
χρειάζεται να πάμε μέχρι το τέλος τους αγώνες μας με 
μαχητικές μορφές πάλης, οργανωμένες από τους ίδιους 
τους εργαζόμενους, με επαναστατικό σχέδιο. Να προ¬ 
χωρήσουμε πιο δυναμικά και πιο οργανωμένα με νέες 
εξεγέρσεις στον δρόμο του Δεκέμβρη για μια κοινωνία 
χωρίς καταστολή, πολέμους και εκμετάλλευση. Δεν ξε¬ 
χνάμε τον Δεκέμβρη του 2008, δεν συγχωρούμε αυτούς 
που δολοφονούν το παρόν και το μέλλον μας. Ή αυτοί 
με την βαρβαρότητα ή εμείς με τον Σοσιαλισμό. 

■ Γιώργος Κ. 


Εκδηλώσεις της ΟΚΔΕ 
για τα 100 χρόνια από 
την ίδρυση του ΣΕΚΕ 

Φ έτος συμπληρώθηκαν 
100 χρόνια από την ίδρυ¬ 
ση του ΣΕΚΕ και της 
ΓΣΕΕ, γεγονός το οποίο αποτελεί 
έναν από τους σημαντικότερους 
σταθμούς για το ελληνικό εργατι¬ 
κό κίνημα στην Ελλάδα. Μέσα στη 
δίνη του Α' Παγκοσμίου Πολέμου 
και κάτω από την επιρροή της Ρώ- 
σικης Επανάστασης, το ελληνικό εργατικό κίνημα έκανε ένα αναγκαίο 
βήμα για την οικοδόμηση ενός επαναστατικού μαρξιστικού κόμματος. 
Η ίδρυση του ΣΕΚΕ και της ΓΣΕΕ ήταν επίσης αποτέλεσμα της έντονης 
απεργιακής δραστηριότητας τη δεκαετία 1908-1918, καθώς επίσης και 
της ανάγκης για οργανωμένη πάλη των εργατών. 

Για να τιμήσει αυτήν την επέτειο και να ανοίξει στο σήμερα τη συ¬ 
ζήτηση για την ανάγκη οικοδόμησης του επαναστατικού κόμματος, η 
ΟΚΔΕ πραγματοποίησε μία μεγάλη καμπάνια. Στόχος ήταν να προβλη¬ 
θεί η ιστορική σημασία και παρακαταθήκη των αγώνων της εποχής αυ¬ 
τής, καθώς και η προσφορά των πρωτοπόρων επαναστατών εργατών 
στην Ελλάδα. Η καμπάνια περιλάμβανε εκδηλώσεις σε πολλές πόλεις 
και διανομή ενημερωτικού υλικού σε μαθητικούς, φοιτητικούς και εργα¬ 
τικούς χώρους και συνοικίες. 

Στην Αθήνα πραγματοποιήθηκε στο Πολυτεχνείο Πατησίων ημε¬ 
ρίδα εκδηλώσεων το Σάββατο 24/11. Ομιλητές εκ μέρους της ΟΚΔΕ 
ήταν οι Σοφία Καρασαρλίδου και Στέφανος Ιωαννίδης, ενώ εισηγήσεις 
πραγματοποίησαν και οι Νίκος Πελεκούδας (ΕΕΚ), Κώστας Παπαδά- 
κης (δικηγόρος, ΑΝΤΑΡΣΥΑ), Αντώνης Νταβανέλος (ΔΕΑ) και Νίκος 
Στραβελάκης (οικονομολόγος ΕΚΠΑ). 

Εκδήλωση πραγματοποιήθηκε στα Ιωάννινα την Τρίτη 27/11 (Μα¬ 
θηματική σχολή), ενώ τη στιγμή που γραφόταν το άρθρο αναμένονταν 
και οι προγραμματισμένες εκδηλώσεις στη Θεσσαλονίκη την Κυριακή 
2/12 και στην Αλεξανδρούπολη την Παρασκευή 30/11. Στη Θεσσαλονί¬ 
κη μεταξύ των ομιλητών θα βρεθούν και οι Κώστας Παλούκης (ιστορι¬ 
κός) και Γιάννης Γκλαρνέτατζης (συγγραφέας). 

Η πρώτη συζήτηση στην ημερίδα στην Αθήνα αφορούσε την περί¬ 
οδο 1918-1924, από την ίδρυση του ΣΕΚΕ έως το συνέδριο «μπολσεβι- 
κοποίησης» και τη μετονομασία σε ΚΚΕ. Το απόγευμα αντικείμενο της 
συζήτησης ήταν ο σταλινικός εκφυλισμός του ΚΚΕ, καθώς και η πάλη 
των επαναστατών μαρξιστών - τροτσκιστών για την επικράτηση των 
σοσιαλιστικών αρχών (1924-1936). Παρατηρήθηκε μεγάλη συμμετοχή 
στη συζήτηση από συντρόφους μέσα από πλούσιες τοποθετήσεις. Ει¬ 
δικότερα, έγινε μία σύνδεση της εποχής εκείνης με την σημερινή κατά¬ 
σταση, καθώς οι δυσκολίες που αντιμετωπίζουμε είναι σε μεγάλο βαθμό 
συγκρίσιμες. Κυριαρχεί η απειλή του πολέμου, η φτώχεια και η εξαθλί¬ 
ωση, ενώ οι κοινωνικές ανισότητες οξύνονται ολοένα και περισσότερο. 
Έμφαση δόθηκε και στην ανάγκη για ένα επαναστατικό κόμμα, το οποίο 
θα καθοδηγήσει την εργατική τάξη στην ανατροπή του καπιταλισμού 
και τη σοσιαλιστική διέξοδο. 

Στα πλαίσια της καμπάνιας της ΟΚΔΕ κυκλοφορεί η μπροσούρα 
«100 χρόνια ΣΕΚΕ» από τις εκδόσεις Εργατική Πάλη. 

ΤΟ ΠΡΟΓΡΑΜΜΑ «ΠΟΣΟΤΙΚΗΣ ΧΑΛΑΡΩΣΗΣ» ΤΗΣ ΕΚΤ ΣΤΑΜΑΤΑ. Η ΚΡΙΣΗ ΕΠΑΝΕΡΧΕΤΑΙ 


Το πρόγραμμα «ποσοτικής 
χαλάρωσης» της ΕΚΤ και η 
αντιμετώπιση της κρίσης 

Τον Ιανουάριο του 2015 ο Μάριο 
Ντράγκι, επικεφαλής της Ευρωπαϊκής Κε¬ 
ντρικής Τράπεζας (ΕΚΤ), ανακοίνωσε το 
πρώτο πρόγραμμα «ποσοτικής χαλάρω¬ 
σης» για την Ευρωπαϊκή Ένωση. Το πρό¬ 
γραμμα αυτό συνίστατο στην αγορά από 
την ΕΚΤ κρατικών ομολόγων, εταιρικών 
ομολόγων και γενικά κερδοσκοπικών τίτ¬ 
λων. Αρχικά το πρόγραμμα είχε σχεδιαστεί 
να είναι περίπου διετές, με μηνιαίες αγο¬ 
ρές ύψους 60 δισ. ευρώ από την ΕΚΤ και 
συνολικού ύψους 1,1 δισ.. ευρώ. Ωστόσο 
το πρόγραμμα παρατάθηκε τελικά μέχρι 
το τέλος του 2018. Από τον Μάρτιο του 
2015 μέχρι τον Μάρτιο του 2016 οι αγορές 
τίτλων ήταν ύψους 60 δισ. μηνιαίως, από 
τον Απρίλιο του 2016 μέχρι τον Μάρτιο 
του 2017 οι αγορές τίτλων ανέβηκαν σε 80 
δισ. μηνιαίως, από τον Απρίλιο του 2017 
μέχρι τον Δεκέμβριο του 2017 ξαναέπεσαν 
στα 60 δισ. και από τον Γενάρη μέχρι τον 
Σεπτέμβριο του 2018 μειώθηκαν στα 30 
δισ. Συνολικά η ΕΚΤ μέχρι τον Σεπτέμβριο 
του 2018 είχε αγοράσει κοντά 2,7 τρισ.. 
ευρώ σε τίτλους, εκ των οποίων η μερίδα 
του λέοντος ήταν κρατικά ομόλογα (2,1 
τρισ.), εταιρικά ομόλογα (176 δισ.) και δι¬ 
άφοροι τίτλοι συμπεριλαμβανομένου και 
εντελώς κερδοσκοπικών (451 δισ.). Βέ¬ 
βαια πέρα από το πρόγραμμα ποσοτικής 
χαλάρωσης έτρεχαν ήδη από το 2008 και 
άλλα προγράμματα δανεισμού με σχεδόν 
μηδενικό επιτόκιο των ευρωπαϊκών ιδιω¬ 
τικών τραπεζών, τα λεγάμενα Εοη§ Τεπτι 
Κεβηαηάη§ ΟρεΓαΐίοπδ (ΕΤΚΟ, ΤΕΤΚΟ, 


κ.α), που ανέρχονται σε αρκετές εκατο¬ 
ντάδες ευρώ. 

Με το πρόγραμμα αυτό το ενεργητικό 
της ΕΚΤ κυριολεκτικά εκτοξεύτηκε. Το 
2007 ήταν στο 1,5 τρισ. ευρώ, ήδη διπλά¬ 
σιο ύψους απ’ ότι το 2000. Το 2012 σκαρ¬ 
φάλωσε στα 3 τρισ. αλλά στο τέλος του 
2017 εκτοξεύτηκε στα 4,5 τρισ. Με άλλα 
λόγια η ΕΚΤ απορροφώντας την κρίση 
ιδιωτικών τραπεζών, εταιριών και κρατών 
έφθασε να είναι μια επί της ουσίας χρεο¬ 
κοπημένη τράπεζα. Να σημειώσουμε ότι 
το πρόγραμμα «ποσοτικής χαλάρωσης» 
της ΕΚΤ εντάσσονταν σε ένα κύμα τέ¬ 
τοιου είδους προγραμμάτων από τις διά¬ 
φορες κεντρικές τράπεζες ανά τον κόσμο, 
γι’ αυτό και το ενεργητικό των κεντρικών 
τραπεζών (ΗΠΑ, Αγγλίας, Ευρωζώνης και 
Ιαπωνίας) εκτοξεύτηκε από 3 τρισ. το 2008 
σε 14 τρισ. το 2017. Την τελευταία διετία 
τέτοια προγράμματα εφαρμόζουν και άλ¬ 
λες κεντρικές τράπεζες, ειδικά της Ασίας. 

Αν η ΕΚΤ τερματίσει την 
«ποσοτική χαλάρωση», η κρίση θα 
εκραγεί 

Τον Ιούνιο του 2018 η ΕΚΤ είχε ανα¬ 
κοινώσει ότι θα τερματίσει το πρόγραμμα 
«ποσοτικής χαλάρωσης» τον Δεκέμβρη 
του 2018. Πράγματι, οι αγορές τίτλων το 
τρίτο τρίμηνο του 2018 μειώθηκαν στα 30 
δισ. μηνιαίως και στο τρίμηνο Οκτώβρη- 
Δεκέμβρη 2017 έπεσαν στα 15 δισ. ευρώ 
μηνιαίως. Έτσι, όπως φαίνεται, όντως στο 
τέλος του χρόνου θα σταματήσει το πρό¬ 
γραμμα ποσοτικής χαλάρωσης. 

Αυτή η απόφαση για τον τερματισμό 
του προγράμματος πάρθηκε για τρεις λό¬ 


γους: 

Πρώτον, γιατί επανήλθε μια αναιμική 
ανάκαμψη στην ΕΕ. Το ΑΕΠ της Ευρωζώ¬ 
νης βγήκε από την κρίση του 2011-12 και 
κινείται μετά το 2015 με ρυθμούς κοντά 
στο 2% ετησίως την τριετία 2015-17, (το 
δεύτερο εξάμηνο του 2018 παρουσιάζεται 
κάμψη). 

Δεύτερον, η συνέχιση του προγράμμα¬ 
τος θα σήμαινε, τελικά, την κήρυξη χρεο¬ 
κοπίας από την ΕΚΤ και θα οδηγούσε σε 
υπερ-φούσκωμα τις αγορές κεφαλαίων και 
το χρέος. 

Τρίτον, η ΕΚΤ αναγκαστικά θα έπρεπε 
να απαντήσει στην αύξηση των αμερικάνι¬ 
κων επιτοκίων που προωθεί, έστω διστα- 
κτικά και σιγά σιγά, η Κεντρική Τράπεζα 
των ΗΠΑ (Εεά). Η ΕΚΤ θα ήταν αδύνατο 
να παραβλέψει αυτή την άνοδο γιατί σε 
μια τέτοια περίπτωση το ευρώ θα υποτι- 
μούνταν επικίνδυνα απέναντι στο δολά¬ 
ριο, τα κεφάλαια θα άρχιζαν να εγκαταλεί¬ 
πουν την Ευρώπη προς τις ΗΠΑ, και αυτό 
δύσκολα θα αντισταθμίζονταν από μια αύ¬ 
ξηση των ευρωπαϊκών εξαγωγών προς τις 
ΗΠΑ, ειδικά σε μια περίοδο δασμολογικού 
πολέμου. 

Από την άλλη, η οικονομική κατάστα¬ 
ση της Ευρωζώνης είναι σε άθλια κατά¬ 
σταση. Γι’ αυτό η ΕΚΤ είναι επιφυλακτική. 
Μπορεί τον Γενάρη να τερματίζεται το 
πρόγραμμα αλλά: α) αυτό θα οριστικοποι- 
ηθεί μόνο αν ο πληθωρισμός σταθεροποι¬ 
ηθεί στο 2% και εξαφανιστεί ο κίνδυνος 
επανεμφάνισης αποπληθωρισμού, δηλαδή 
μόνο αν το ξεπέρασμα της κρίσης έχει μο¬ 
νιμοποιηθεί, β) το πρόγραμμα μπορεί να 
σταματήσει αλλά όπως έχει διευκρινίσει η 
ΕΚΤ τα όποια χρήματα θα εισπράττει από 


την πώληση των τίτλων θα τα ξαναεπεν- 
δύει σε τίτλους — με άλλα λόγια, η ΕΚΤ 
θα συνεχίσει να αναπαράγει, αλλά όχι να 
επεκτείνει, το πρόγραμμα «ποσοτικής χα¬ 
λάρωσης» στο διηνεκές, γ) τα επιτόκια θα 
εξακολουθήσουν να παραμένουν κοντά 
στο 0% μέχρι τον Ιούνιο του 2019, όπου 
μόνο τότε θα εξεταστεί μια ενδεχόμενη 
αύξησή τους, δ) μπορεί η ποσοτική χαλά¬ 
ρωση να σταματά αλλά σχεδόν αντικαθί¬ 
σταται από την αύξηση του δανεισμού των 
ιδιωτικών τραπεζών μέσω των γνωστών 
προγραμμάτων ΤΕΤΚΟ (τριετής ή τετρα¬ 
ετής δανεισμός) που επεκτείνονται μέχρι 
το 2020. 

Όπως και να χει, παρά τις προανα- 
φερόμενες αντικρουόμενες τάσεις και 
παρ’ όλο που η ΕΚΤ και η ΕΕ έχουν να 
διαλέξουν ανάμεσα στη Σκύλλα και τη 
Χάρυβδη, είναι σίγουρο ότι μπαίνουμε σε 
περίοδο αύξησης των επιτοκίων, όσο κι αν 
τελικά αυτή μπορεί να είναι περιορισμένη, 
κι αυτό αρκεί, ίσως και με το παραπάνω, 
για να αρχίσουν να αυξάνονται επικίνδυ¬ 
να τα επιτόκια δανεισμού κρατών και επι¬ 
χειρήσεων, να γίνεται ασήκωτο το κόστος 
εξυπηρέτησης του χρέους, να επανεμφα¬ 
νίζονται οι χρεοκοπίες κρατών και επιχει¬ 
ρήσεων (και ιδιαίτερα των τραπεζών), με 
άλλα λόγια να επανέρθει στην επιφάνεια 
η σαπίλα του καπιταλιστικού συστήματος 
και να αρχίσουν να εκρήγνυνται ανεξέλε¬ 
γκτα οι αντιφάσεις του, ειδικά σήμερα που 
ο παγκόσμιος καπιταλιστικός συντονι¬ 
σμός (με την βαθιά κρίση της παγκόσμιας 
αστικής ηγεσίας) έχει αντικατασταθεί από 
την πολιτική «ο σώζων εαυτό σωθήτω». 

■ Ηρακλής Χριστοφορίδης 




Σύνοδος 620 στην Αργεντινό 



Κ άτω από δρακόντεια μέτρα 
ασφαλείας και με κινητο¬ 
ποίηση 22.000 αστυνομικών 
πραγματοποιήθηκε στις 30 
Νοέμβρη στο Μπουένος Άιρες η προ¬ 
γραμματισμένη Σύνοδος της λεγάμενης 
Ομάδας του 020 (ΗΠΑ, Κίνα, Ρωσία, Γερ¬ 
μανία, Γαλλία, Βρετανία, Ιταλία, Καναδάς, 
Αυστραλία, Βραζιλία, Αργεντινή, Ινδία, Ιν¬ 
δονησία, Μεξικό, Ιαπωνία, Σαουδική Αρα¬ 
βία, Νότια Αφρική, Νότια Κορέα, Τουρκία, 
ΕΕ), των 20 ισχυρότερων καπιταλιστικών 
κρατών του πλανήτη. 

Το 020 δημιουργήθηκε το 2008 ύστε¬ 
ρα από την αποτυχία του 08 (07 μετά την 
εκδίωξη της Ρωσίας το 2014 με αφορμή 
την προσάρτηση της Κριμαίας) αποτυπώ- 
νοντας μια καθοριστική μεταβολή στον 
παγκόσμιο συσχετισμό δύναμης, με τη ρα¬ 
γδαία άνοδο της Κίνας και άλλων αναδυ- 
όμενων χωρών, που έναν χρόνο αργότερα 
προχώρησαν στη δημιουργία της ομάδας 
των ΒΚΙΟδ (Βραζιλία, Ρωσία, Ινδία, Κίνα 
και Ν. Αφρική). Σήμερα, δέκα χρόνια μετά 
την πρώτη Σύνοδο του 020, Κίνα και Ινδία 
είναι η δεύτερη και η τρίτη μεγαλύτερη οι¬ 
κονομία του πλανήτη, ενώ οι αναδυόμενες 
και αναπτυσσόμενες οικονομίες του 020 
συνεισφέρουν στο παγκόσμιο ΑΕΠ στον 
ίδιο βαθμό με τις ανεπτυγμένες οικονομί¬ 
ες. 

Οι ΒΚΙΟδ, υπό την ηγεσία Κίνας-Ρω- 
σίας, ήδη από το 2013 έχουν προχωρήσει 
στην ίδρυση της Νέας Αναπτυξιακής Τρά¬ 
πεζας, με αρχικό κεφάλαιο 100 δις δολά¬ 
ρια, και με όχημα τον κινέζικο «Νέο Δρόμο 
του Μεταξιού» είναι άε ίάοΐο η ατμομηχα¬ 
νή της παγκόσμιας οικονομίας. Την ίδια 
στιγμή, οι «παλιές» ιμπεριαλιστικές δυ¬ 


νάμεις (ΗΠΑ, Ιαπωνία, Γερμανία, Γαλλία, 
Βρετανία κ.λπ.) ταλανίζονται από τερά¬ 
στια οικονομικά, πολιτικά και κοινωνικά 
προβλήματα. Η συνεχής υποβάθμιση των 
ΗΠΑ και η αμφισβήτηση στην πράξη της 
παγκόσμιας ηγεμονίας τους έχουν ωθήσει 
στα άκρα την αποσταθεροποίηση της πα¬ 
γκόσμιας κατάστασης (κατακερματισμός 
της παγκόσμιας οικονομίας, πρωτοφανής 
κούρσα εξοπλισμών, απειλή γενικευμένων 
συγκρούσεων κ.ά.) σε όλα τα επίπεδα, δι¬ 
αμορφώνοντας έναν χαώδη «πόλεμο όλων 
εναντίον όλων». 

Ύστερα από την περσινή Σύνοδο στο 
Αμβούργο, όπου οι ΗΠΑ δεν υπέγραψαν 
το τελικό ανακοινωθέν, λόγω διαφωνιών 
ως προς το Διεθνές Σύμφωνο του Παρι¬ 
σιού για την Κλιματική 

Αλλαγή, φέτος κανείς δεν περίμενε 
πολλά πράγματα. Ενδεικτικό είναι πως, 
ακόμα και την παραμονή της Συνόδου, τα 
κράτη-μέλη των 020 πάλευαν να κατα¬ 
λήξουν σε συμφωνία για τα κύρια θέματα, 
που περιλαμβάνουν το διεθνές εμπόριο, τη 
μετανάστευση και την κλιματική αλλαγή, 
ενώ τα προηγούμενα χρόνια η επεξεργα¬ 
σία αυτών των θεμάτων είχε γίνει εκ των 


προτέρων. Όμως τα πράγματα εξελίχθη¬ 
καν ακόμα χειρότερα, με το ψυχροπολεμι¬ 
κό κλίμα ανάμεσα σε ΗΠΑ και Ρωσία να 
δίνει τον τόνο και τον Ντόναλντ Τραμπ να 
ακυρώνει την τελευταία στιγμή προγραμ¬ 
ματισμένη συνάντηση με τον Βλαντίμιρ 
Πούτιν. Η συνάντηση, που θα περιελάμ- 
βανε συνομιλίες για τη στρατηγική στα¬ 
θερότητα, τη Συρία, το Ιράν και τη Βόρεια 
Κορέα, ακυρώθηκε στον απόηχο της κλι¬ 
μακούμενης έντασης στην Ουκρανία και 
της κατάσχεσης τριών σκαφών του ουκρα¬ 
νικού πολεμικού ναυτικού από τη Ρωσία 
στη Θάλασσα του Αζόφ. 

Η πολυαναμενόμενη συνάντηση-δεί¬ 
πνο του Τραμπ με τον πρόεδρο της Κίνας 
Σι Τζινπίνγκ κατέληξε σε μια ενδιάμεση 
συμφωνία για προσωρινή αναστολή στην 
επιβολή επιπρόσθετων δασμών, ενώ οι 
δύο χώρες θα συνεχίσουν τις διαπραγμα¬ 
τεύσεις με στόχο την επίτευξη συμφωνίας 
μέσα στους επόμενους 3 μήνες. Οι ΗΠΑ 
δεσμεύθηκαν πως δεν θα αυξήσουν σε 25% 
τον συντελεστή των δασμών σε εισαγόμε- 
να κινεζικά προϊόντα αξίας 200 δισεκα¬ 
τομμυρίων δολαρίων από 1ης Ιανουάριου 
2019, όπως είχε αναγγείλει ο Τραμπ, ενώ 


η Κίνα δεσμεύθηκε να αγοράσει «πολύ 
ση μαντ ική » ποσότητα (αδ ιευκρ ίν ιστη ς 
αξίας) αμερικανικών προϊόντων και υπη¬ 
ρεσιών σε τομείς γεωργικής παραγωγής, 
ενέργειας, βιομηχανίας κ.ά. Ωστόσο, στην 
ανακοίνωσή του ο Λευκός Οίκος επιση¬ 
μαίνει πως εάν δεν καταλήξουν σε συμφω¬ 
νία για τα «καυτά ζητήματα» στο διμερές 
τους εμπόριο (καταναγκαστική μεταφορά 
τεχνολογίας, προστασία της πνευματικής 
ιδιοκτησίας, άρση των μη δασμολογικών 
φραγμών, «κλοπή» μέσω Διαδικτύου, δι¬ 
άθεση αγροτικών προϊόντων) μέσα σε 90 
ημέρες, οι δασμοί θα αυξηθούν στο 25%. 

Το τελικό ανακοινωθέν της Συνόδου 
του 020 που δόθηκε στη δημοσιότητα, 
πέρα από γενικόλογες εκφράσεις για τη 
σημασία του παγκόσμιου εμπορίου, αντι¬ 
κατοπτρίζει την ουσιαστική αλλαγή των 
συσχετισμών δύναμης υπέρ της Κίνας 
και των αναδυόμενων οικονομιών, καθώς 
παραδέχεται την οριστική αποτυχία του 
Παγκόσμιου Οργανισμού Εμπορίου (και 
μέσω αυτού την εκθρόνιση του δολαρίου 
από τη θέση του ως παγκόσμιου νομίσμα¬ 
τος) και καταλήγει πως είναι αναγκαία 
η «μεταρρύθμισή» του. Όσον αφορά το 
κλίμα, τα κράτη-μέλη του 020, με εξαί¬ 
ρεση τις ΗΠΑ, απλά «επιβεβαίωσαν» την 
υποστήριξή τους στη συμφωνία του Παρι¬ 
σιού για το περιβάλλον χωρίς περαιτέρω 
υποχρεωτικά μέτρα. Αυτά ενώ, σύμφωνα 
με την ετήσια έκθεση του Παγκόσμιου 
Μετεωρολογικού Οργανισμού, η μέση πα¬ 
γκόσμια θερμοκρασία του 2018 θα είναι 
η τέταρτη υψηλότερη που έχει σημειωθεί 
στην καταγεγραμμένη ιστορία, ενώ προ- 
βλέπεται αύξηση της θερμοκρασίας κατά 
3 έως 5 βαθμούς Κελσίου μέχρι το 2100. 

12 Εργατική Πάλη 


ΔΙΕΘΝΗ 


Δεκέμβριος 2018 


Ενδιάμεσες εκλογές στις ΗΠΑ 


Σ τις 6 Νοεμβρίου πραγματοποιήθη¬ 
καν οι ενδιάμεσες εκλογές στις ΗΠΑ. 
Εκλογές πολύ σημαντικές, μιας και 
αφορούσαν και τη Βουλή των Αντι¬ 
προσώπων και τη Γερουσία, κρίνοντας και το 
μέλλον της προεδρίας Τραμπ για τα επόμενα δύο 
χρόνια. Η τεράστια σημασία τους για το πολιτι¬ 
κό σύστημα φανερώνεται και από τις εκλογικές 
δαπάνες, που έφτασαν τα 5 δις δολάρια, προσεγ¬ 
γίζοντας τα ποσά που ξοδεύονται στις προεδρι¬ 
κές εκλογές. 

Οι Ρεπούμπλικάνοι, έχοντας την πλειοψηφία 
και στα δύο νομοθετικά σώματα, ξεπερνώντας 
πολλούς σκοπέλους και αντιδράσεις, εφάρμο¬ 
σαν λίγο-πολύ το δόγμα Τραμπ, «πρώτα η Αμε¬ 
ρική», στην οικονομική και εξωτερική πολιτική. 
Το διακύβευμα αυτών των εκλογών ήταν αν ο 
Τραμπ θα κρατούσε αυτή τη δυνατότητα ή αν οι 
Δημοκρατικοί, κερδίζοντας την πλειοψηφία στα 
δύο σώματα, θα έδεναν χειροπόδαρα τον Πρόε¬ 
δρο. Τα αποτελέσματα άλλαξαν τις προηγούμε¬ 
νες ισορροπίες, όχι όμως σε δραματικό βαθμό. Οι 
Δημοκρατικοί ανέκτησαν την πλειοψηφία στη 
Βουλή των Αντιπροσώπων, ενώ οι Ρεπουμπλι- 
κάνοι διατήρησαν τον έλεγχο της Γερουσίας, 
αυξάνοντας μάλιστα τη δύναμή τους. Τα αποτε¬ 
λέσματα αναδεικνύουν την όξυνση της πολιτι¬ 
κής κρίσης, το βάθεμα της διαίρεσης μέσα στην 
αμερικάνικη κοινωνία και το αυξημένο πολιτικό 
ενδιαφέρον, που εκφράστηκε με την αύξηση της 
συμμετοχής. 

Χαρακτηριστικά των εκλογών 

Ο Τραμπ κατάφερε να κρατήσει περίπου το 
40% του εκλογικού σώματος. Αυτό θεωρείται 
επιτυχία και του εξασφαλίζει την ηγεμονία στο 
εσωτερικό των Ρεπούμπλικάνων. Διατηρεί σημα¬ 
ντική επιρροή, έστω και μειωμένη, στα χτυπημέ¬ 
να εργατικά στρώματα, ενώ κινητοποιεί όλα τα 
αντιδραστικά και συντηρητικά στοιχεία της αμε¬ 
ρικάνικης κοινωνίας. Η προσπάθειά του να χρη¬ 
σιμοποιήσει την οικονομία ως προεκλογικό ατού 
δεν δικαιώθηκε, καθώς ο οικονομικός πόλεμος 
με την Κίνα φουντώνει τις ανησυχίες στο εσωτε¬ 
ρικό. Ο Τραμπ ανέδειξε κυρίως τη συντηρητική 
του πολιτική, την αποστολή στρατευμάτων για 
να σταματήσει, στα σύνορα με το Μεξικό, το 
καραβάνι μεταναστών από την Κεντρική Αμερι¬ 
κή, την αύξηση των πωλήσεων όπλων στο εξω¬ 
τερικό κατά 13% τον τελευταίο χρόνο. Επιμένει 
στην ανέγερση τείχους στα σύνορα με το Μεξι¬ 
κό, στον εμπορικό πόλεμο (απειλώντας με νέους 
δασμούς σε κινέζικα εμπορεύματα αξίας 250 δισ. 
δολαρίων), ενώ προσπαθεί να οριστικοποιήσει 
τη νέα εμπορική συμφωνία με Καναδά-Μεξικό. 

Ωστόσο, ο Τραμπ θα αντιμετωπίσει σημα¬ 
ντικά προβλήματα, μιας και οι Δημοκρατικοί, 
ελέγχοντας τη Βουλή, θα τον δυσκολέψουν- 
καθυστερήσουν σε όλα τα νομοσχέδια. Υπάρχει 
επίσης ο κίνδυνος να δοθεί νέα ορμή στην έρευ¬ 
να εναντίον του για τις σχέσεις με τους Ρώσους 
στις εκλογές του 2016. Προσπαθώντας να ακυ¬ 
ρώσει αυτή την εξέλιξη, αμέσως μετά τις εκλογές 
αντικατέστησε τον υπουργό Δικαιοσύνης Τζεφ 
Σέσιονς, που είχε κρατήσει ουδέτερη στάση, με 
τον Ματ Γουϊτάκερ, σφοδρό πολέμιο της έρευ¬ 
νας! Ταυτόχρονα, απείλησε τους Δημοκρατικούς 
ότι, αν χρησιμοποιήσουν την πλειοψηφία τους 
στη Βουλή για να τον «κυνηγήσουν», θα εξα¬ 
πολύσει εναντίον τους διώξεις για... διαρροή 
απορρήτων πληροφοριών. 

Είναι δεδομένο πως η εφαρμοζόμενη πολι¬ 
τική δεν θα αλλάξει (ειδικά καθώς ο Πρόεδρος, 
από τη δεκαετία του 70, έχει ενισχυμένες εξου¬ 
σίες, π.χ. καθορίζει τη φορολογική πολιτική 
χωρίς έλεγχο από τα νομοθετικά σώματα) και 
οι Ρεπού μπλικάνοι, ως τον Ιανουάριο που θα 


αναλάβουν καθήκοντα οι νεοεκλεγμένοι, θα 
προσπαθήσουν να περάσουν όσα περισσότερα 
νομοσχέδια μπορούν. 

Οι Δημοκρατικοί, προβάλλοντας την αποτυ¬ 
χημένη πολιτική Ομπάμα ως μόνη αντιπρόταση 
στην εθνικιστική οικονομική πολιτική του Τραμπ, 
κρούουν απλώς τον κώδωνα του κινδύνου για 
τις αμερικάνικες επιχειρήσεις, αν η πολιτική δα¬ 
σμών του Τραμπ συνεχιστεί. Δήλωσαν αντίθετοι 
σε νέες φοροελαφρύνσεις για το μεγάλο κεφά¬ 
λαιο, υπέρμαχοι της ανεπαρκούς υγειονομικής 
περίθαλψης (ΟΒ&ηι&εαΓε), της προστασίας του 
περιβάλλοντος (την οποία απορρίπτει ο Τραμπ), 
της στοιχειώδους προστασίας των μεταναστών 
και των μειονοτήτων, του ελέγχου στις πωλή- 
σεις όπλων, και ανέδειξαν τα δικαιώματα των 
γυναικών ενάντια στον μισογυνισμό του Τραμπ. 
Αυτό που φαίνεται να τους έδωσε κάποιες νίκες 
ήταν η μεγάλη συμμετοχή στις εκλογές των γυ¬ 
ναικών (εκλέχτηκαν 99, περισσότερες από ποτέ, 
στη Βουλή των Αντιπροσώπων, συμπεριλαμβα¬ 
νομένων δύο Ινδιάνων και δύο μουσουλμάνων) 
καθώς και των μειονοτήτων. Επίσης, εκλέχτηκαν 
από την αριστερή πτέρυγα των Δημοκρατικών 
(Δημοκρατικός Σοσιαλισμός) ο Μπέρνι Σάντερς 
και δύο ακόμα υποψήφιες. 

Οι Δημοκρατικοί γενικά αύξησαν την επιρροή 
τους στα μεσοαστικά στρώματα των προαστίων 
και τα λαϊκά στρώματα των μεγαλουπόλεων, 
αλλά δεν διεισδύουν στα εργατικά και αγροτικά 
στρώματα της επαρχίας. Επίσης, εμφανίζουν ση¬ 
μαντικές αντιφάσεις, αφού ορισμένοι υποψήφιοί 
τους αποδέχονται τη χρησιμότητα των οικονομι¬ 
κών δασμών, ενώ άλλοι, προκειμένου να επιβιώ¬ 
σουν σε συντηρητικές περιοχές, ασπάζονται και 
τα μέτρα ενάντια στη μετανάστευση και στην 
υγειονομική περίθαλψη για όλους. 

Η αμερικάνικη κοινωνία ασφυκτιά από την 
οικονομική αβεβαιότητα και τις γιγάντιες ανι¬ 
σότητες. Έκφραση αυτής της συνείδησης είναι οι 
σημαντικοί εργατικοί αγώνες (βλ. προηγούμενα 
φύλλα της Ε.Π.) και η άνοδος του Μπέρνι Σά¬ 
ντερς. Την ίδια στιγμή υπάρχει και μια άνοδος 
ρατσιστικών και ακροδεξιών νοοτροπιών/ιδεών, 
που εκδηλώνεται με απανωτά επεισόδια μαζικών 
δολοφονιών από «διαταραγμένους» εθνικιστές, 
πρώην στρατιώτες κ.λπ. 

Η αστική τάξη είναι διαιρεμένη σε σχέση 
με την αντιμετώπιση της κρίσης, αλλά και για 
το μερίδιο εξουσίας/κέρδους που θα αρπάξει ο 
καθένας. Η αύξηση των επιτοκίων δανεισμού 
από την Ομοσπονδιακή Τράπεζα ήδη οδήγησε 
την απόδοση των αμερικάνικων ομολόγων στο 
3,15% για το δεκαετές και 2,98% για το διετές. 
Μια νέα αύξηση θα εκτοξεύσει το κόστος δανει¬ 
σμού για κράτος και επιχειρήσεις. Παράλληλα, η 
αύξηση της τιμής του πετρελαίου, οι επιπτώσεις 
στην αμερικάνικη βιομηχανία από τα αντίμετρα 
των Κινέζων, η πρόβλεψη του γραφείου προϋ¬ 
πολογισμού για δημοσιονομικό έλλειμμα 5% τα 
επόμενα χρόνια και η αύξηση του δημόσιου χρέ¬ 
ους προμηνύουν σκάσιμο των κάθε είδους φου¬ 
σκών και οικονομικούς κατακλυσμούς. 

■ Α.Φ. 



στον κόσμο... 


ΓΑΛΛΙΑ 

Ένα νέο κίνημα με την ονομασία «Κίτρινα γιλέκα» 
έχει κάνει την εμφάνισή του στην Γαλλία, από τα μέσα 
Νοέμβρη, και έχει λάβει πανεθνική έκταση με εκατοντά¬ 
δες χιλιάδες διαδηλωτές στους δρόμους. Αιτίες η αύξηση 
στην τιμή του καυσίμου ντίζελ και του πετρελαίου που 
κάνει δυσβάσταχτο το κόστος μετακίνησης για μεγάλο 
τμήμα των εργαζομένων αλλά και η γενικότερη πολιτική 
του «Προέδρου των Πλουσίων», του Μακρόν. Ο νεοφι¬ 
λελεύθερος Μακρόν το 2018 επέβαλλε νέους φόρους 
στα καύσιμα (η αύξηση φτάνει το 23%), με προσχημα¬ 
τική δικαιολογία την μείωση των ρύπων, ενώ ετοιμάζε¬ 
ται να επιβάλει και νέα αύξηση από 1/1/2019. Επίσης 
είχε σκοπό να επιβάλλει διόδια μέσα στις πόλεις, κάτι 
που φαίνεται να αποσύρει λόγω του κινήματος που έχει 
ξεσπάσει. Οι κινητοποιήσεις ξεκίνησαν από καλέσματα 
στα μέσα κοινωνικής δικτύωσης, με τους διαδηλωτές να 
στήνουν το πρώτο Σαββατοκύριακο 1.600 μπλόκα στους 
δρόμους όλης της χώρας με την συμμετοχή εκατοντάδων 
χιλιάδων, ενώ στις 24/11 χιλιάδες διαδηλωτές συγκρού- 
στηκαν άγρια με την αστυνομία στην λεωφόρο των 
Ηλυσίων Πεδίων με τραυματίες και από τις δύο πλευρές. 
Οι διαδηλωτές φαίνεται να προέρχονται κυρίως από τα 
προάστια των μεγάλων πόλεων και από την επαρχία και 
σύντομα τα αιτήματα τους τείνουν να ξεπεράσουν την 
μείωση της τιμής των καυσίμων και στρέφονται γύρω 
από το υψηλό κόστος ζωής, τα χαμηλά εισοδήματα και 
την απαίτηση για παραίτηση του Μακρόν. Οι μεγαλύτε¬ 
ρες συνομοσπονδίες αλλά και διάφοροι αγωνιστές μέχρι 
στιγμής δεν συνδέονται με το κίνημα ωστόσο ήδη η με¬ 
γαλύτερη συνομοσπονδία, η ΟΟΤ, έχει ανακοινώσει την 
συμμετοχή της στις κινητοποιήσεις που ανακοίνωσε το 
κίνημα για την 1η Δεκέμβρη ενάντια στην ανεργία και 
την επισφάλεια ενώ σε αυτήν θα συμμετάσχουν και ορ¬ 
γανώσεις της άκρας αριστερός που στηρίζουν με ανακοι¬ 
νώσεις τους τις κινητοποιήσεις. Είναι απαραίτητο η αυ¬ 
θόρμητη κίνηση των εργαζομένων και των λαϊκών μαζών 
να πάρει οργανωτικές μορφές, να ριζοσπαστικοποιηθεί, 
να θέσει ενοποιητικά αιτήματα και να μαζικοποιηθεί για 
να σπάσει η ακραία νεοφιλελεύθερη πολιτική του Μα¬ 
κρόν και ταυτόχρονα να μην εκμεταλλευτεί πολιτικά την 
οργή του κινήματος η άκρα δεξιά. 

ΧΙΛΗ 

Κινητοποιήσεις σε πολλά μέτωπα πραγματοποιήθη¬ 
καν τον Νοέμβρη στην Χιλή του δεξιού προέδρου Πινιέρα 
που πολλοί αποκαλούν νέο Πινοσέτ. Η αρχή έγινε στις 
8/11 με πανεθνική απεργία που κάλεσαν τα συνδικάτα 
και οι πολιτικές οργανώσεις με 100.000 να συγκεντρώ¬ 
νονται στην πρωτεύουσα Σαντιάγο και πολλές χιλιάδες 
στην υπόλοιπη χώρα. Τα συνδικάτα καταφέρονται ενα¬ 
ντίον του νεοφιλελεύθερου προέδρου που προσπαθεί να 
επιβάλλει μεταρρυθμίσεις που περιορίζουν τον ρόλο των 
συνδικάτων και των συλλογικών διαπραγματεύσεων, 
ενισχύουν το ιδιωτικό συνταξιοδοτικό σύστημα και την 
ποινικοποίηση του φοιτητικού κινήματος και των ιθαγε¬ 
νών Μαπούτσε. 

Στις 22/11 διαδήλωσαν δυναμικά στην πρωτεύουσα 
15.000 για την ισότητα των δύο φύλλων και κατά της 
βίας εναντίον των γυναικών. Στην κινητοποίηση συμ¬ 
μετείχε μαζικά η νεολαία κατηγορώντας το κράτος ότι 
δεν υπερασπίζεται τα δικαιώματα των γυναικών. Τέλος 
μαζικές κινητοποιήσεις πραγματοποιήθηκαν από τους 
ιθαγενείς Μαπούτσε που εδώ και χρόνια αντιστέκονται 
στον διωγμό από τα πατρογονικά τους εδάφη προς όφε¬ 
λος των επιχειρήσεων. Αφορμή η δολοφονία του 24χρο- 
νου Καμίλο Κατριλάνκα από τις δυνάμεις καταστολής. 
Οι διαδηλωτές απαιτούν την παραίτηση του υπουργού 
Εσωτερικών και την απόσυρση των δυνάμεων καταστο¬ 
λής από τον τόπο τους. Οι εκπρόσωποι των Μαπούτσε 
θα συναντηθούν στις 1/12 για να αποφασίσουν τις επό¬ 
μενες κινητοποιήσεις τους. 

ΒΚΕΧΙΤ: ΔΙΑΖΥΓΙΟ ΜΕ ΔΑΚΡΥΑ ΚΑΙ ΙΔΡΩΤΑ 


Τ ο Ηνωμένο Βασίλειο (ΗΒ) 
προσχώρησε στην Ευρωπαϊκή 
Οικονομική Κοινότητα, στις 
1/1/1973. Η σημερινή έξοδος 
του Ηνωμένου Βασιλείου από την Ευρω¬ 
παϊκή Ένωση, γνωστή και ως Βτβχίί , έχει 
ταξικά χαρακτηριστικά. Η επιλογή της 
εξόδου από την Ευρωπαϊκή Ένωση επι¬ 
κράτησε με ποσοστό περίπου 52% (σχε¬ 
δόν 17,5 εκ. ψήφοι) στο δημοψήφισμα στις 
23/6/2016 στην Βρετανία, και μάλιστα σε 
συνθήκες αρκετά υψηλής συμμετοχής 
(72%). Ήταν επιλογή εκατομμυρίων ερ¬ 
γαζόμενων, άνεργων και φτωχών λαϊκών 
μαζών (ειδικά στις πιο υποβαθμισμένες 
περιοχές της Βρετανίας), που έχουν πλη¬ 
γεί βάναυσα από την αποβιομηχάνιση, την 
ανεργία, την υποβάθμιση των κοινωνικών 
υπηρεσιών, από τις επιθέσεις του κεφα¬ 
λαίου, την οικονομική και κοινωνική κα¬ 
ταστροφή που φέρουν την σφραγίδα της 
ΕΕ, των νεοφιλελεύθερων πολιτικών που 
ενορχηστρώνει μαζί με τους ντόπιους υπο- 
στηρικτές της. 

Μετά από μία όχι και τόσο ήρεμη 
συμβίωση 45 ετών και μετά από 17 μή¬ 
νες σκληρών διαπραγματεύσεων για τους 
όρους του διαζυγίου, οι ηγέτες των «27» 
με δάκρυα επικύρωσαν τη συμφωνία για 
την αποχώρηση του Ηνωμένου Βασιλεί¬ 
ου, η οποία θα τεθεί σε ισχύ από τις 30 
Μαρτίου 2019. Δεν μένουν τώρα παρά η 
επικύρωση του ευρωπαϊκού κοινοβουλίου 
και, κυρίως, αυτή του βρετανικού κοινο¬ 
βουλίου, η οποία με τα σημερινά δεδομέ¬ 
να δεν είναι καθόλου βέβαιη. Η βρετανίδα 
πρωθυπουργός, Τερέζα Μέι, θα χρειαστεί 
να ιδρώσει αρκετά για την περάσει. Όλα 


έγιναν πολύ γρήγορα στην έκτακτη σύνο¬ 
δο κορυφής, που ήταν αποκλειστικά αφιε¬ 
ρωμένη στη συμφωνία για το ΒΐΌχίΐ. Μισή 
ώρα μετά την έναρξη των εργασιών, είχαν 
υπογράψει τη συμφωνία με ένα κείμενο 
600 σελίδων. 

Ο Ζαν Κλοντ Γιούνκερ έκλαιγε χαρα¬ 
κτηρίζοντας «θλιβερή» και «τραγική» την 
ημέρα για την ΕΕ και το ΗΒ: «Το διαζύγιο 
είναι ένα τραγικό γεγονός, αλλά μεταξύ 
της ΕΕ και του ΗΒ μένει το συναίσθη¬ 
μα της αγάπης», είπε, εκλιπαρώντας για 
λίγα ψίχουλα αγάπης από τη Βρετανίδα 
πρωθυπουργό. Βέβαια αυτά τα ψίχουλα 
δεν είναι και λίγα - είναι η «διατροφή» 
που ζητούν για να καλυφτούν οικονομι¬ 
κές υποχρεώσεις και δεσμεύσεις προς την 
Ευρωπαϊκή Ένωση, ύψους 60 δισ. ευρώ. 
Η Βρετανίδα πρωθυπουργός κατάφερε 
να αποσπάσει από την συμφωνία κάποια 
πράγματα, αλλά θα πρέπει να ιδρώσει αρ¬ 
κετά για να την επικυρώσει στο βρετανικό 
κοινοβούλιο. Τα κύρια σημεία της συμφω¬ 
νίας είναι: 

1) Στη σύντομη πολιτική δήλωση, όπου 
τίθεται το πλαίσιο των μελλοντικών σχέ¬ 
σεων μεταξύ των «27» και του Λονδίνου, 
ιδίως στον εμπορικό τομέα, γίνονται ανα¬ 
φορές κυρίως στην επίλυση του ιρλανδι¬ 
κού προβλήματος για την αποφυγή «σκλη¬ 
ρών συνόρων» μεταξύ Βόρειας Ιρλανδίας 
και Δημοκρατίας της Ιρλανδίας. 

2) Μέχρι τις 31/12/2020, το ΗΒ θα πρέ¬ 
πει να τηρεί τους κοινοτικούς κανόνες και 
θα μπροεί να λαμβάνει τις ενισχύσεις των 
Βρυξελλών. Θα συνεχίσει να συμμετέχει 
στη χρηματοδότηση του κοινοτικού προϋ¬ 
πολογισμού αλλά δεν θα μπορεί να εκπρο¬ 


σωπείται στα θεσμικά όργανα και δεν θα 
έχει δικαίωμα συμμετοχής στις αποφάσεις. 

3) Για το θέμα του Γιβραλτάρ, ΕΕ και ΗΒ 
αποδέχθηκαν την απαίτηση της Μαδρίτης 
να έχει δικαίωμα βέτο σε κάθε μελλοντική 
συμφωνία μεταξύ ΕΕ και Λονδίνου για την 
περιοχή, που βρίσκεται σήμερα υπό βρετα¬ 
νική κυριαρχία. 

Με τον χρόνο να μετρά αντίστροφα 
ώς τις 11 Δεκεμβρίου, όταν η συμφωνία 
θα υποβληθεί σε ψηφοφορία στο βρετα¬ 
νικό Κοινοβούλιο, η πρωθυπουργός Τε¬ 
ρέζα Μέι έχει ξεκινήσει αγώνα δρόμου, 
με πρώτο σταθμό χθες τη Σκοτία, η οποία 
είχε ψηφίσει υπέρ της παραμονής στην 
Ένωση. Οι πιο σκληροπυρηνικοί οπαδοί 
του Βνεχίίσχ ο Συντηρητικό Κόμμα (Τόρις) 
θέλουν να αποφύγουν την διατροφή των 
60 δια, τα οποία η Μέι διατίθεται να πλη¬ 
ρώσει. Έτσι, 94 βουλευτές των Συντηρη¬ 
τικών είναι αμφίβολο αν θα ψηφίσουν τη 
συμφωνία, καθώς και οι 10 βουλευτές του 
βορειοϊρλανδικού εθνικιστικού κόμματος 
ϋΙΙΡ, από το οποίο εξαρτάται η κυβερνη¬ 
τική πλειοψηφία. Το Εργατικό Κόμμα, που 
εκπροσωπεί ο Τζέρεμι Κόρμπιν, χαρακτή¬ 
ρισε τη συμφωνία σαν «εθνική αυτοκατα¬ 
στροφή» και απηύθυνε έκκληση για ένα 
«σχέδιο Β», ζητώντας από τη Βουλή να 
απορρίψει τη συμφωνία. 

Η κατάσταση δεν είναι εύκολη. Ο κα¬ 
τακερματισμός που υπάρχει στις πολιτι¬ 
κές δυνάμεις της Βρετανίας ενισχύει το 
σενάριο για ένα χαοτικό ΒνεχχΧ, κάτι που 
θα οξύνει τις αδιέξοδες πολιτικές των 
27+1 χωρών και μπορεί να επιταχύνει τις 
εξελίξεις διάλυσης της ΕΕ Μια νέα, πολύ¬ 
πλοκη κατάσταση διαμορφώνεται σε όλη 



την Ευρώπη. Η κρίση των αστικών/ιμπε- 
ριαλιστικών σχεδίων, η αποσύνθεση της 
ΕΕ, η οικονομική και πολιτική κρίση κ.λπ. 
δημιουργούν προϋποθέσεις για την άνοδο 
των εργατικών και κοινωνικών αγώνων - 
και έχουμε τέτοια σημάδια σε πολλές χώ¬ 
ρες. Λείπει όμως σχεδόν παντού μια ικανή, 
αποφασιστική και αξιόπιστη ηγεσία: μια 
κρίση του εργατικού κινήματος που ασφα¬ 
λώς εγκυμονεί και σοβαρούς κινδύνους. 
Σε όλη την Ευρώπη, το κενό που δημιουρ- 
γείται δεν πρέπει να καλυφθεί από ρεύ¬ 
ματα ενός αδιέξοδου αστικού «ευρωσκε- 
πτικισμού», ακροδεξιά, φασιστικά ή μιας 
ουτοπικής «ανανέωσης» της ΕΕ. Πρέπει να 
καλυφθεί από την ανάπτυξη των ταξικών 
αγώνων και τον διεθνιστικό συντονισμό 
τους, από τις δυνάμεις ενός εργατικού κι¬ 
νήματος σε ανασυγκρότηση-ανασύνθε- 
ση, από την οικοδόμηση επαναστατικών 
δυνάμεων, σε κάθε χώρα και σ’ όλη την 
Ευρώπη. Αυτός είναι ο δρόμος για να νι¬ 
κήσουμε, να διαλύσουμε την αντιδραστική 
ΕΕ του κεφαλαίου, του ιμπεριαλισμού, του 
πολέμου και του ρατσισμού, ν’ ανοίξουμε 
τον δρόμο στη μόνη πραγματική εναλλα¬ 
κτική, σε μια Ευρώπη των Εργαζομένων, 
δημοκρατική και ριζοσπαστική, ενωμένη 
και σοσιαλιστική. 

■ Κιτσώνης Ευάγγελος 


Ιταλία 

Προσωρινός συμβιβασμός ή επιτάχυνση της αποσύνθεσης της ΕΕ; 


Η σύγκρουση της ιταλικής κυ¬ 
βέρνησης (προϊόν της συνερ¬ 
γασίας του Κινήματος Πέντε 
Αστέρων του Λουίτζι ντι Μάιο 
και της ακροδεξιάς Λέγκα του Ματέο Σαλ- 
βίνι) με τα επιτελεία της ΕΕ κλιμακώνεται, 
μετά την απόφαση της Κομισιόν στις 23 
Οκτωβρίου να απορρίψει (πρώτη φορά για 
οποιοδήποτε κράτος-μέλος) τον προϋπο¬ 
λογισμό της Ιταλίας. Μετά τις απειλές των 
Γιούνκερ και Μοσκοβισί, κινήθηκε κατά 
της Ιταλίας η διαδικασία «υπερβολικού ελ¬ 
λείμματος», που προβλέπει σκληρές κυρώ¬ 
σεις, όπως η επιβολή προστίμου ύψους έως 
και 0,5% του ΑΕΠ. 

Ο ιταλικός προϋπολογισμός προβλέπει 
για το 2019 έλλειμμα 2,4% του ΑΕΠ, αρ¬ 
κετά κάτω από το όριο 3% που θέτει το δι¬ 
αβόητο Σύμφωνο Σταθερότητας. Ωστόσο, 
οι χαρτογιακάδες των Βρυξελλών τονίζουν 
ότι το έλλειμμα θα πρέπει να πέσει κάτω 
από 1,8%, με στόχο μάλιστα τον σταδιακό 
μηδενισμό του, ώστε να εξασφαλιστεί η 
απρόσκοπτη αποπληρωμή του ιλιγγιώδους 
δημόσιου χρέους της Ιταλίας στους ντό¬ 
πιους και ξένους τοκογλύφους. 

Η ιταλική κυβέρνηση επιμένει στην 
εφαρμογή του προϋπολογισμού, με βάση 
μια λογική τόνωσης της εγχώριας ζήτησης, 
ώστε να αντιμετωπιστεί η ύφεση που τα¬ 
λανίζει την ιταλική οικονομία εδώ και πολ¬ 
λά χρόνια. Στα θετικά περιλαμβάνονται η 
αύξηση των δημόσιων επενδύσεων και η 
μείωση (σε ορισμένες περιπτώσεις) των 
ορίων ηλικίας συνταξιοδότησης. Επίσης, 
προβλέπεται η θέσπιση κοινωνικού επιδό¬ 


ματος για ανέργους και πολύ φτωχούς, που 
θα μπορούσε να φτάνει και τα 780 ευρώ μη- 
νιαίως, σύμφωνα με τον ντι Μάιο. Η κίνηση 
αυτή υπαγορεύεται από την εκτόξευση του 
αριθμού όσων ζουν σε συνθήκες απόλυτης 
φτώχειας (τα τελευταία 10 χρόνια έχουν 
τριπλασιαστεί και ξεπερνούν τα 5 εκατομ¬ 
μύρια). Ωστόσο, οι δικαιούχοι του επιδό¬ 
ματος, με εξαίρεση τους ηλικιωμένους, θα 
είναι υποχρεωμένοι να παρέχουν 8 ώρες 
«κοινωφελούς εργασίας» την εβδομάδα 
και να δεχτούν μία από τις τρεις πρώτες 
θέσεις εργασίας που θα τους προσφερθούν. 
Η εφαρμογή παρόμοιων πολιτικών, με χα¬ 
ρακτηριστικότερο παράδειγμα τη Γερμανία 
του Σρέντερ, επέτρεψε στους καπιταλιστές 
να μειώσουν κατακόρυφα το συνολικό επί¬ 
πεδο των μισθών. Επιπλέον, η κυβέρνηση 
των Ντι Μάιο-Σαλβίνι αφήνει άθικτες τις 
πολιτικές υποχρηματοδότησης και ιδιωτι¬ 
κοποίησης σε υγεία και παιδεία, ενώ ψη¬ 
φίζει σκληρούς αντιμεταναστευτικούς νό¬ 
μους και αυξάνει τις στρατιωτικές δαπάνες 
(κόντρα στις προεκλογικές υποσχέσεις του 
ντι Μάιο), με επίκεντρο τα μαχητικά Ε-35. 

Η ιταλική αστική τάξη είναι ίσως η πε¬ 
ρισσότερο διαιρεμένη στην Ευρώπη. Η Λέ¬ 
γκα και το Κίνημα Πέντε Αστέρων εκφρά¬ 
ζουν τα συμφέροντα των κομματιών της 
που συνδέονται με τη βιομηχανία. Αρκετοί 
μάλιστα από αυτούς τους καπιταλιστές, η 
παραγωγή και η κερδοφορία των οποίων 
δέχτηκε σκληρά πλήγματα από την υιοθέ¬ 
τηση του ευρώ (ενός «σκληρού» νομίσμα¬ 
τος κομμένου και ραμμένου στα μέτρα του 
γερμανικού ιμπεριαλισμού) απαιτούν μια 


άλλη σχέση με την ΕΕ και τη Γερμανία και 
φαίνονται διατεθειμένοι να προχωρήσουν 
τη σύγκρουση, ακόμα και μέχρι την επι¬ 
στροφή στη λιρέτα. Αξίζει επίσης να σημει¬ 
ωθεί η σημαντική κινεζική διείσδυση στην 
ιταλική οικονομία (π.χ. εξαγορά μεγάλων 
επιχειρήσεων όπως η λΥΐηά και η ΡπΉΙί), 
γεγονός που οικοδομεί συγκεκριμένους 
δεσμούς της Κίνας με σημαντικές μερίδες 
του ιταλικού κεφαλαίου. 

Όποια και αν είναι η βραχυπρόθεσμη 
εξέλιξη των πραγμάτων, η ιταλική κρίση 
είναι βόμβα στα θεμέλια της ΕΕ. Το δυσθε¬ 
ώρητο ύψος του ιταλικού δημόσιου χρέους 
(131% του ΑΕΠ, σχεδόν 2,5 τρισ. ευρώ) κα¬ 
θιστά ανέφικτη οποιαδήποτε «διάσωση», 
του τύπου των ελληνικών ή άλλων μνη¬ 
μονίων. Η ιταλική κυβέρνηση έχει αρκετά 
«χαρτιά» στα χέρια της, προκειμένου να 
αντιμετωπίσει τους συνήθεις εκβιασμούς 
Βρυξελλών και Βερολίνου: το 17% του 
ιταλικού χρέους είναι προς την Ευρωπαϊ¬ 
κή Κεντρική Τράπεζα, απειλώντας να την 
τινάξει στον αέρα, ενώ το 70% του χρέους 
υπόκειται σε μικρότερο ή μεγαλύτερο έλεγ¬ 
χο της ιταλικής αστικής τάξης. Σε πολιτικό 
επίπεδο, Σαλβίνι και ντι Μάιο ποντάρουν 
στις ευρωεκλογές του ερχόμενου Μαΐου, 
όπου τα φιλικά προς την ΕΕ κόμματα απει¬ 
λούνται παντού με άνευ προηγουμένου 
συντριβή. Όπως χαρακτηριστικά δήλωσε ο 
ντι Μάιο, «τον Μάιο όλα θα αλλάζουν» και 
«σε 6 μήνες αυτή η Ευρώπη δεν θα υπάρχει». 

Το εξαιρετικά οξύμωρο όσο και τρα¬ 
γικό της υπόθεσης είναι ότι στην Ιταλία, 
όπως και σε όλη ουσιαστικά την Ευρώπη, 


τη σύγκρουση με το σφαγείο της ΕΕ προ¬ 
ωθούν λαϊκιστικά και ακροδεξιά κόμματα, 
ενώ οι δυνάμεις της αριστεράς, σε πολλές 
περιπτώσεις δυστυχώς και της άκρας αρι- 
στεράς, αρνούνται να αναλάβουν αυτό το 
καθήκον, στο όνομα ενός κούφιου ψευτο- 
διεθνισμού. Στην Ιταλία, οι δυνάμεις αυτές, 
με τη στήριξή τους στην αστική/ιμπερια- 
λιστική κυβέρνηση Πρόντι το 2006 και τη 
στοίχισή τους (ευρωεκλογές 2014) πίσω 
από τσαρλατάνους όπως ο Τσίπρας (ο 
οποίος παρεμπιπτόντως έσπευσε βέβαια να 
προεξοφλήσει ιταλική «κωλοτούμπα» ανά¬ 
λογη με τη δική του) οδήγησαν σε τεράστια 
υποχώρηση ένα εργατικό κίνημα που, στο 
απώτερο αλλά και στο πρόσφατο (Γένοβα 
2001, ευρωπαϊκό φόρουμ Φλωρεντίας 2002 
κ.ά.) παρελθόν ήταν το ισχυρότερο στην 
Ευρώπη. 

Αν και το πιθανότερο στην παρούσα 
φάση σενάριο είναι μια προσωρινή «διευ¬ 
θέτηση» του ζητήματος, με υποχωρήσεις 
κυρίως από την ιταλική πλευρά, τα πράγ¬ 
ματα έχουν πάρει σε μεγάλο βαθμό τον 
δρόμο τους. Τα ρήγματα που έχουν ανοίξει 
στο σκάφος της ΕΕ είναι τέτοια που καθι¬ 
στούν αδύνατη τη διαχείριση της κρίσης 
της και η πορεία της προς την αποσύνθε¬ 
ση είναι πλέον μη αναστρέψιμη. Το μέγα 
ζητούμενο της εποχής μας είναι η ανάδειξη 
και οικοδόμηση επαναστατικών δυνάμεων 
που θα δώσουν τη χαριστική βολή στην ΕΕ 
και θα ανοίξουν τον δρόμο προς μια σοσια¬ 
λιστική διέξοδο. 

■ Γιάννης Χαλάς 

14 Εργατική Πάλη 


ΙΣΤΟΡΙΑ 


Δεκέμβριος 2018 


ΤΑ ΔΕΚΕΜΒΡΙΑΝΑ ΤΟΥ 1944 


Η ελληνική επανάσταση (1941-44) 
στάθηκε μια από τις κορυφαίες 
στιγμές του ελληνικού εργατικού 
κινήματος. Αμφισβήτησε ένοπλα την αστική 
εξουσία, αλλά ηττήθηκε το Δεκέμβρη του 
1944 από την προδοσία της ηγεσίας της και 
την ιμπεριαλιστική επέμβαση. 

Στην Ελλάδα, η επέμβαση του ιταλικού 
φασισμού ξεσήκωσε μια επιτυχημένη «παλλα¬ 
ϊκή αντίσταση». Παράλληλα οι αστοί διέφυ¬ 
γαν με το βασιλιά στο Κάιρο, εναποθέτοντας 
τις ελπίδες τους στους βρετανούς ιμπεριαλι¬ 
στές, ή συνθηκολόγησαν, φτιάχνοντας την 
κυβέρνηση δοσίλογων του Τσολάκογλου. Η 
κατοχική εξαθλίωση και η αγωνιστική τάση, 
δημιούργησαν συνθήκες ριζοσπαστικοποίη- 
σης των μαζών. Σύντομα τα 3/4 του ενήλικου 
πληθυσμού και της νεολαίας είχαν οργανωθεί 
και έπαιρναν μέρος στην «Εθνική Αντίστα¬ 
ση»! Ταυτόχρονα στα βουνά, ο λαός αντικα¬ 
θιστούσε όπου μπορούσε την αστική εξουσία 
με πρωτόλειες μορφές λαϊκής εξουσίας (συνέ¬ 
λευση ένοπλης αντάρτικης ομάδας/ πολιτών 
του χωριού, λαϊκά δικαστήρια κ.α.) Αποκορύ¬ 
φωμα ήταν η συγκρότηση της Προσωπινής 
Επιτροπής Εθνικής Απελευθέρωσης (ΠΕΕΑ 
11/3/44), ως κυβέρνηση της ανταρτοκρατού- 
μενης Ελλάδας. 

Ωστόσο, σ’ αυτή την πορεία υπήρχαν 
δύο "εσωτερικά” εμπόδια και το ζήτημα της 
επεμβατικότητας των ιμπεριαλιστών . Πρώ¬ 
το, από την 6η Ολομέλεια (1934), το ΚΚΕ 
παύει να είναι επαναστατικό. Ασπάζεται τα 


«Λαϊκά Μέτωπα», υποτάσσοντας την εργατι¬ 
κή τάξη στους «προοδευτικούς» αστούς , για 
την «ολοκλήρωση της αστικοδημοκρατικής 
επανάστασης» και εγκαταλείπει τη σοσιαλι¬ 
στική επανάσταση. Υιοθετεί ουσιαστικά την 
πολιτική των ρεφορμιστών/ αντεπαναστατών 
Μενσεβίκων εγκαταλείποντας τον επανα¬ 
στατικό μπολσεβικισμό. Έτσι το ΚΚΕ αντί να 
προωθήσει στις μάζες τις αρχές του εργατικού 
κινήματος και να εκμεταλλευτεί την απουσία 
των αστικών δυνάμεων, προσκολλάται στη 
«δημοκρατική ειρηνική εξέλιξη», την «εθνική 
ενότητα», την αστική «νομιμότητα και τάξη», 
ακόμα κι αν περιλάμβανε τους δοσίλογους! 
Μετέτρεψε τον ΕΛΑΣ (στρατολογώντας αξι¬ 
ωματικούς του αστικού στρατού) από αντάρ¬ 
τικο σε στρατιωτικό σώμα αστικής μορφής. 
Άλλαξε τον συσχετισμό δύναμης στο εσωτε¬ 
ρικό του κόμματος(το 1944 μόνο 18% των με¬ 
λών ήταν εργατικής καταγωγής, ενισχύοντας 
τη γραμμή ταξικής συνεργασίας της ηγεσίας). 

Το δεύτερο πρόβλημα ήταν η σταλινική 
φύση της ΕΣΣΔ, που ακολουθούσε το ΚΚΕ. Η 
συμμαχία ιμπεριαλιστών-ΕΣΣΔ «ενάντια στο 
φασισμό» απέκρυπτε τη φύση του ιμπεριαλι¬ 
σμού. Επιπλέον, η σταλινική γραφειοκρατία 
δεν επιθυμούσε εξάπλωση της επανάστασης, 
φοβούμενη την αμφισβήτησή της στην ΕΣΣΔ. 
Έτσι κάθε της πράξη ήταν αντεπαναστατική. 
Στη Συνδιάσκεψη της Τεχεράνης (1/12/1943) 
καθορίστηκαν οι ζώνες κάθε «συμμάχου», 
αφήνοντας εκτός την Ελλάδα. Τσώρτσιλ και 
Στάλιν συμφώνησαν (10/1944) ότι η Ελλάδα 


θα παραμείνει στην επιρροή του βρετανικού 
ιμπεριαλισμού. Επομένως, η στάση της ΕΣΣΔ 
στην επανάσταση θα ήταν «ουδέτερη» ή και 
«αντιτιθέμενη». 

Το ΚΚΕ επιβεβαίωσε την προσήλωσή 
του στην «ειρηνική δημοκρατική» εξέλιξη 
και απέδειξε ότι ο ρεφορμισμός το είχε δια- 
βρώσει. Ενώ είχε την εξουσία, θέλησε να τη 
«μοιραστεί» με την άρχουσα τάξη και αυτό να 
το «νομιμοποιήσουν» οι ιμπεριαλιστές. Όσο 
υποχωρούσε, τόσο το τσάκιζαν. Στο Λίβανο 
(5/1944), υπέγραψε τη διάλυση της ΠΕΕΑ, 
έβαζε τον ΕΛΑΣ υπό τις διαταγές της βασι¬ 
λικής κυβέρνησης, προετοίμαζαν την κυβέρ¬ 
νηση Εθνικής Ενότητας με τον διορισμένο απ’ 
τους Βρετανούς Παπανδρέου. Στην Καζέρτα 
(26/9/1944), έθεσαν τον ΕΛΑΣ υπό το βρετα¬ 
νικό αποικιοκρατικό στρατηγείο και ο Βρετα¬ 
νός στρατηγός Σκόμπι ανέλαβε τη διοίκηση. 

Με την αποχώρηση των Γερμανών υπάρ¬ 
χει κενό εξουσίας, που μπορεί να καλύψει ο 
ΕΛΑΣ, καταλαμβάνοντας την Αθήνα (ήδη 
έχει την υπόλοιπη χώρα). 6 μέρες μετά(!), 
αποβιβάζεται η κυβέρνηση Παπανδρέου. Ενώ 
Βρετανοί και κυβέρνηση ετοιμάζουν τη σύ¬ 
γκρουση, το ΕΑΜ-ΚΚΕ διαδηλώνει ως μέσο 
πίεσης, αντί να παλέψει ένοπλα. Τελικά, η 
ρήξη επήλθε 2/12, όταν αποχώρησαν απ’ την 
κυβέρνηση οι υπουργοί του ΕΑΜ, αφού ήταν 
φανερό ότι κυβέρνηση και Βρετανοί ήθελαν 
απόλυτο έλεγχο του στρατού και παράδοση 
της «Αντίστασης» στους δοσίλογους. Ο λαός 
όμως, δεν δεχόταν ενώ κατείχε τα όπλα, υπο¬ 
ταγή στους συνεργάτες των ναζί. Στις 3/12, 
στο μαζικότερο συλλαλλητήριο ο άοπλος 
λαός χτυπιέται από ελεύθερους σκοπευτές και 


αρχίζει η ένοπλη ρήξη με τους Βρετανούς. Η 
σύγκρουση βρίσκεται πάλι υπό την προδοτι¬ 
κή ηγεσία του ΚΚΕ, που δεν μπορεί να αγνο¬ 
ήσει τις αντιδράσεις των μελών, αλλά ούτε να 
αφήσει την «δημοκρατική εξέλιξη». 

Έτσι δεν κατεβάζει στην Αθήνα τον 
ΕΛΑΣ. Τα σημαντικότερα στελέχη στέλνο¬ 
νται σε χωριά στην Ήπειρο! Η μάχη δόθηκε 
από άπειρους μαχητές του εφεδρικού ΕΛΑΣ. 
Παρά τον ηρωισμό τους, εξαντλήθηκαν σε 
επιθέσεις σε τμήματα στην περιφέρεια, αντί 
να κατευθυνθούν στο κέντρο. Είναι ψέμα του 
ΚΚΕ ότι ο λαός υπέκυψε στην ανωτερότητα 
των βρετανικών όπλων. Το ΚΚΕ δεν προετοί¬ 
μασε για την ένοπλη σύγκρουση και έκανε το 
παν για να οδηγήσει στην ήττα. Ο Τσόρτσιλ 
στις 26/12 συναντήθηκε με την ηγεσία του 
ΚΚΕ-ΕΑΜ. Εκεί έκλεισαν τον επαναστα¬ 
τικό κύκλο και σφράγισαν την προδομένη 
ελληνική επανάσταση ανοίγοντας το δρό¬ 
μο στη λευκή τρομοκρατία υπογράφοντας 
στις 12/2/45 τη Συμφωνία της Βάρκιζας, που 
προέβλεπε τον πλήρη αφοπλισμό του ΕΛΑΣ 
(ήλεγχε το 90% της χώρας!), με αντάλλαγμα 
την αμνηστία της ηγεσίας. Οι τεταρτοδιε- 
θνιστές είχαν εξαρχής εκτιμήσει σωστά τον 
πόλεμο και το ρόλο της σταλινικής ηγεσίας. 
Προειδοποιούσαν ότι δεν πρέπει να υπάρχει 
καμία εμπιστοσύνη στους Βρετανούς και στην 
ελληνική άρχουσα τάξη, ότι η σύγκρουση 
ήταν αναπόφευκτη. Είτε θα ηγείται η εργατι¬ 
κή τάξη, μετατρέποντας τον εθνικοαπελευθε- 
ρωτικό αγώνα σε ταξικό-εμφύλιο πόλεμο, είτε 
θα οδηγούνταν στην ήττα και την υποταγή 
στους βρετανούς ιμπεριαλιστές. 


ΙΟΙ: Ίδρυση και κατάρρευση 
(1922-19911 


Ο μήνας Δεκέμβριος έχει ξεχωριστή 
σημασία στην ιστορία του παγκό¬ 
σμιου εργατικού και κομμουνι¬ 
στικού κινήματος. Τον Δεκέμβριο του 1922 
ιδρύθηκε η Ένωση Σοβιετικών Σοσιαλιστι¬ 
κών Δημοκρατιών, ευρύτερα γνωστή με το 
ακρωνύμιο ΕΣΣΔ ή ως Σοβιετική Ένωση. Τον 
Δεκέμβριο του 1991, η ΕΣΣΔ κατέρρευσε, 
ανοίγοντας μια νέα περίοδο στην παγκόσμια 
ιστορία, διαμορφώνοντας νέα δεδομένα στην 
πάλη της εργατικής τάξης για τον σοσιαλισμό. 

Η Ρώσικη Επανάσταση του 1917 

Η δημιουργία της ΕΣΣΔ ήταν αποτέλε¬ 
σμα της Ρώσικης Επανάστασης του 1917. Τον 
Φεβρουάριο του 1917, οι εργάτες και αγρότες 
εξεγέρθηκαν ενάντια στον πόλεμο, τη φτώ¬ 
χεια και την καταπίεση, ρίχνοντας τον τσάρο 
Νικόλαο Β' και επιβάλλοντας ένα καθεστώς 
δυαδικής εξουσίας, με σοβιέτ (συμβούλια) 
εργατών και στρατιωτών σ’ όλη τη χώρα. 
Η επανάσταση, καθοδηγούμενη από τους 
μπολσεβίκους των Βλ. Λένιν και Λ. Τρότσκι, 
επικράτησε τον Οκτώβριο του 1917, με την 
ένοπλη εξέγερση στην Πετρούπολη. 

Έτσι, μέσα στη δίνη του Α' Παγκοσμίου 
Πολέμου, άνοιξε ένα νέο κεφάλαιο στην ιστο¬ 
ρία της ανθρωπότητας. Ξεκίνησε η προσπά¬ 
θεια οικοδόμησης του σοσιαλισμού, δηλαδή 
μιας κοινωνίας βασισμένης στην κοινωνικο¬ 
ποίηση των μέσων παραγωγής και τη σχεδι- 
οποιημένη οικονομία, σε συνδυασμό με την 
επέκταση των δημοκρατικών δικαιωμάτων 
και ελευθεριών σε όλο τον λαό, ο οποίος θα 
οργανωνόταν στα σοβιέτ και θα συμμετείχε 
στη διοίκηση της χώρας. Οι κατακτήσεις της 
Οκτωβριανής Επανάστασης επέτρεψαν τη 
δημιουργία και ισχυροποίηση του Κόκκινου 
Στρατού, ο οποίος επικράτησε ενάντια στην 
ξένη επέμβαση («εμφύλιο») κατά το 1918- 
1922. Τα θύματα του πολέμου που προκάλε- 
σε η ιμπεριαλιστική επέμβαση και η ντόπια 
αντίδραση ανήλθαν σε πολλά εκατομμύρια. 
Έπειτα από το τέλος του πολέμου, η Ρωσία 
ενώθηκε με τις σοσιαλιστικές δημοκρατίες 
της Ουκρανίας, της Υπερκαυκασίας (Γεωργία, 
Αζερμπαϊτζάν, Αρμενία) και της Λευκορωσί¬ 
ας, σχηματίζοντας την ΕΣΣΔ. 


Η επικράτηση του Σταλινισμού 
στην ΕΣΣΔ 

Η ΕΣΣΔ ήταν η μόνη περιοχή του πλα¬ 
νήτη όπου επικράτησε η σοσιαλιστική επα¬ 
νάσταση κατά το επαναστατικό κύμα του 
1917-1923. Στις υπόλοιπες χώρες όπου υπήρ¬ 
ξαν επαναστατικά γεγονότα, επικράτησαν 
οι δυνάμεις της αστικής αντίδρασης. Ειδικά 
στη Γερμανία, την οποία οι μπολσεβίκοι θεω¬ 
ρούσαν το επίκεντρο της ευρωπαϊκής επανά¬ 
στασης, η σοσιαλδημοκρατία πρόδωσε τους 
αγώνες της εργατικής τάξης, καταστέλλοντας 
την επανάσταση δύο φορές και ανοίγοντας το 
δρόμο στον φασισμό. 

Η απομόνωση της ΕΣΣΔ, σε συνδυασμό 
με τον θάνατο πολλών ικανών μπολσεβίκων 
στον πόλεμο, αλλά του ίδιου του Λένιν (Ια¬ 
νουάριος 1924) δημιούργησαν τις προϋπο¬ 
θέσεις για την επικράτηση του σταλινισμού 
στην ΕΣΣΔ. Δίχως καταρχάς να θιγούν οι 
οικονομικές και κοινωνικές κατακτήσεις της 
επανάστασης, την πολιτική εξουσία σφετερί¬ 
στηκε ένα γραφειοκρατικό στρώμα πλουσίων 
αγροτών, τεχνοκρατών, κομματικών στελε¬ 
χών, κρατικών αξιωματούχων κ.λπ. με επικε¬ 
φαλής τον Ιωσήφ Στάλιν. 

Ο Στάλιν ξεκίνησε ένα ανελέητο κυνηγη¬ 
τό ενάντια στην παλιά μπολσεβίκικη φρουρά, 
ιδιαίτερα ενάντια στον Λέον Τρότσκι, αρχηγό 
του Κόκκινου Στρατού, ο οποίος ενσάρκωνε 
τη συνέχιση των επαναστατικών αρχών οι 
οποίες είχαν οδηγήσει στη δημιουργία της 
ΕΣΣΔ. Αποκορύφωμα των διώξεων και της 
τρομοκρατίας υπήρξαν οι διαβόητες δίκες της 
Μόσχας (1936), έως και τις οποίες υπολογίζε¬ 
ται ότι είχαν εξοντωθεί περίπου ένα εκατομ¬ 
μύριο μπολσεβίκοι. Την ίδια στιγμή, το σταλι¬ 
νικό καθεστώς της ΕΣΣΔ, το ΚΚ Ισπανίας και 
η γραφειοκρατικοποιημένη και εκφυλισμένη 
3η Διεθνής (Κομμουνιστική Διεθνής) πρό- 
διδαν την Ισπανική Επανάσταση (ισπανικός 
«εμφύλιος» 1936-1939) διασπώντας το επα¬ 


ναστατικό μέτωπο. Τον Αύγουστο του 1940, 
ο πράκτορας του Στάλιν, Ραμόν Μερκαντέρ, 
δολοφόνησε τον Τρότσκι στο Μεξικό, όπου 
ο μεγάλος επαναστάτης είχε καταφύγει, κυ¬ 
νηγημένος από τον σταλινισμό και τον καπι¬ 
ταλισμό. 

Η ΕΣΣΔ την περίοδο του Β Γ 
Παγκοσμίου Πολέμου, 1939-1945 

Για να εξασφαλίσει την επιβίωσή της, η 
σταλινική γραφειοκρατία προχώρησε στην 
υπογραφή του επαίσχυντου συμφώνου Ρί- 
μπεντροπ - Μολότοφ με τη ναζιστική Γερμα¬ 
νία (Αύγουστος 1939). Ακολούθησε ο διαμε- 
λισμός της Πολωνίας από τις δύο χώρες και η 
έναρξη του Β' Παγκοσμίου Πολέμου. Η ίδια η 
ΕΣΣΔ κινδύνεψε να χαθεί, αλλά σώθηκε χάρη 
στη μάχη του Στάλινγκραντ και τα εκατομμύ¬ 
ρια εργατών που πολέμησαν για να μη χαθούν 
οι επαναστατικές κατακτήσεις του 1917. Οι 
νεκροί της ΕΣΣΔ υπολογίζονται σε περίπου 
25 εκατομμύρια ψυχές. Στη συνέχεια η ΕΣΣΔ 
ακολούθησε μια επεκτατική πολιτική, μακριά 
από τις αρχές του λενινισμού, με την εισβολή 
στη Φινλανδία και με την επιβολή σταλινικών, 
παραμορφωμένων εργατικών κρατών στην 
ανατολική Ευρώπη («Ανατολικό Μπλοκ»). Τα 
τελευταία, με την εξαίρεση ίσως της Γιουγκο¬ 
σλαβίας του Γιόζεπ Τίτο (που ήρθε εξάλλου σε 
σύγκρουση με το Κρεμλίνο), δυσφήμιζαν τον 
σοσιαλισμό και κομμουνισμό με την έλλειψη 
ελευθεριών και τα προκλητικά προνόμια της 
γραφειοκρατίας. 

Όπως είχε συμβεί στην Ισπανία, η λαϊκο- 
μετωπική πολιτική της Κομμουνιστικής Διε¬ 
θνούς και των ΚΚ σταμάτησε την επέκταση 
της επανάστασης σε πολλές χώρες (συμπερι- 
λαμβανομένης της Ελλάδας το 1944-1945). 
Εξαίρεση αποτέλεσε η Κίνα, στην οποία ο 
σταλινισμός μπόρεσε μονάχα να καθυστερή¬ 
σει την επικράτηση της επανάστασης από το 
Μάο Τσε Τουννγκ έως το 1949. 


Ο Ψυχρός Πόλεμος, 1945-1989 
και η κατάρρευση 

Βασική προτεραιότητα της ΕΣΣΔ κατά 
την περίοδο του Ψυχρού Πολέμου ήταν η μη 
επέκταση της παγκόσμιας επανάστασης, η 
επιβολή πάνω στο ρώσικο προλεταριάτο και 
η διαιώνιση της γραφειοκρατικής εξουσίας. 
Αυτή η πολτιτική βρήκε την πιο ανοιχτή της 
έκφραση στην καταστολή των αντιγραφειο- 
κρατικών κινημάτων στην Ουγγαρία και την 
Πολωνία (1956), καθώς και στην Τσεχοσλο¬ 
βακία (1968), που είχαν τροφοδοτηθεί από 
τον θάνατο του Στάλιν (1953) και την λεγά¬ 
μενη «αποσταλινοποίηση» του Νικήτα Χρου- 
στσόφ (1956). Οι επεμβάσεις των ρωσικών 
τανκς στις «σοσιαλιστικές» χώρες οδήγησαν 
το παγκόσμιο κομμουνιστικό κίνημα σε κρί¬ 
ση, με τη διάσπαση των σταλινικών ΚΚ και 
τη δημιουργία του ευρωκομμουνιστικού ρεύ¬ 
ματος. 

Η απώλεια σημαντικών ευκαιριών για την 
επέκταση της επανάστασης σε παγκόσμιο επί¬ 
πεδο αλλά και η ρήξη μεταξύ ΕΣΣΔ και Κίνας 
απομόνωσαν απειλητικά το πρώτο εργατικό 
κράτος. Η υστέρηση στην παραγωγικότητα 
της γραφειοκρατικοποιμένης οικονομίας σε 
σχέση με τις καπιταλιστικές χώρες είχε γι¬ 
γαντωθεί, ενώ οι ελλείψεις σε είδη πρώτης 
ανάγκης και το γενικότερο βιοτικό επίπεδο 
απειλούσαν τα καθεστώτα με κατάρρευση. 
Το 1989 κατέρρευσε το τείχος του Βερολίνου. 
Η ύστατη προσπάθεια «σωτηρίας» της γρα¬ 
φειοκρατίας από τον Μιχαήλ Γκορμπατσόφ 
(περεστρόικα, γκλάσνοστ) κατέληξε στην 
κατάρρευση του πολιτικού καθεστώτος, με 
τη γραφειοκρατία να λυμαίνεται τον εθνικό 
πλούτο, τον οποίο μετέτρεψε σε ατομική ιδιο¬ 
κτησία, επαναφέροντας τον καπιταλισμό. 

Η επικράτηση του σταλινισμού και η κα¬ 
τάρρευση της ΕΣΣΔ δεν ήταν προδιαγραμ- 
μένες. Η 4η Διεθνής του Λέον Τρότσκι, που 
αγωνίστηκε ενάντια στον σταλινισμό και υπε¬ 
ρασπίστηκε με τον σωστό τρόπο τις κατακτή¬ 
σεις της Οκτωβριανής Επανάστασης και την 
ίδια την ΕΣΣΔ, διαφύλαξε τις επαναστατικές 
παραδόσεις, οδηγό για τη νίκη της παγκόσμι¬ 
ας επανάστασης σε ένα επόμενο επαναστατι¬ 
κό κύμα. 

Η Γερμανική Επανάσταση (Ρ' μέρος) 


Λ ίγες μέρες μετά τον τραγικό θά¬ 
νατο των Καρλ Λίμπνεχτ και 
Ρόζας Λούξεμπουργκ, σε ολό¬ 
κληρη τη Γερμανία ξεσηκώθηκε 
κύμα διαμαρτυρίας. Οι κηδείες τους, στις 25/1 
και 13/6 1919 αντίστοιχα, μετατράπηκαν σε δι¬ 
αδηλώσεις, με αθρόα συμμετοχή και στήριξη 
του γερμανικού προλεταριάτου. Όμως, αυτό 
δεν ήταν αρκετό για να διατηρηθεί η φλόγα 
της επανάστασης. Η εργατική τάξη της Γερμα¬ 
νίας έχασε δύο σημαντικούς εκπροσώπους της 
επαναστατικής πρωτοπορίας της, γεγονός που 
την έφερνε πλέον σε πιο αδύναμη θέση μπρο¬ 
στά στην ενορχηστρωμένη τρομοκρατία και 
ολοκληρωτική επίθεση της αντεπανάστασης. 

Η γερμανική αστική τάξη προσπάθησε με 
κάθε μέσο να επιβάλει την επιστροφή στην 
αστική νομιμότητα, δηλαδή να πετύχει ένα καί¬ 
ριο πλήγμα απέναντι στην εξεγερμένη εργατι¬ 
κή τάξη. Επικεντρώθηκε στη διεξαγωγή εκλο¬ 
γών για Εθνοσυνέλευση. Οι εκλογές, τελικά, 
πραγματοποιήθηκαν σε συνθήκες άγριας τρο¬ 
μοκρατίας. Ψήφισαν 30 εκατομμύρια εκλογείς. 
Οι σοσιαλδημοκράτες και οι ανεξάρτητοι συ¬ 
γκέντρωσαν το 45,5% των εδρών. Το υπόλοιπο 
54,5% των εδρών το πήραν τα αστικά κόμματα. 
Το Κομμουνιστικό Κόμμα δεν πήρε μέρος στις 
εκλογές, καθώς είχε ήδη τεθεί εκτός νόμου. 

Η Εθνική (Συντακτική) Συνέλευση άρχισε 
τις εργασίες της στις 6/2 στη Βαϊμάρη. Τη μέρα 
που άρχισαν οι εργασίες, το Κεντρικό Συμβού¬ 
λιο των Σοβιέτ των εργατών και των στρατιω¬ 
τών αποφάσισε να της παραδώσει την εξουσία 
και αυτοδιαλύθηκε. Στις 11/2 η Εθνοσυνέλευ¬ 
ση εξέλεξε τον ΦρίντριχΈμπερτ Πρόεδρο της 
Δημοκρατίας και στις 13/2 ο Φίλιπ Σάιντεμαν 
σχημάτισε κυβέρνηση συνασπισμού μεταξύ 
σοσιαλδημοκρατών και αστικών κομμάτων. Η 
αντεπανάσταση ξεκινούσε. 

Στις 13/3/1920 εκδηλώθηκε στρατιωτι¬ 
κό πραξικόπημα. Φάλαγγες στρατιωτών και 
κυρίως των παραστρατιωτικών «ταγμάτων 
εφόδου», υπό την καθοδήγηση των ίδιων 
στρατηγών που είχαν στηρίξει μέχρι τότε την 
κυβέρνηση και είχαν καταστείλει τις εργατικές 
εξεγέρσεις, μπήκαν στο Βερολίνο. Η κυβέρνη¬ 
ση βρέθηκε τελείως ανίσχυρη. Όσοι αξιωμα¬ 
τικοί δεν είχαν πάρει μέρος στο πραξικόπημα, 
αρνήθηκαν να την υποστηρίξουν, παραμένο- 
ντας ουδέτεροι, μέχρι να δουν προς τα πού θα 
έγερνε η πλάστιγγα. Οι πραξικοπηματίες δημι¬ 
ούργησαν αμέσως νέα κυβέρνηση με επικεφα¬ 
λής τον Βόλφγκανγκ Καπ και τη στήριξη όλων 
των αστικών κομμάτων. Την απάντηση, που 
δεν μπόρεσε να δώσει η κυβέρνηση στο πρα¬ 
ξικόπημα, την έδωσαν οι εργάτες, αντιδρώντας 
αυθόρμητα με γενική απεργία. Ήταν τέτοια η 
πίεση της βάσης, που τη γενική απεργία προ¬ 
συπέγραψε και η ηγεσία του 5ΡΌ, αρνούμενη 
να στείλει εκπροσώπους στη νέα κυβέρνηση. 
Ο αντίκτυπος της απεργίας ήταν τεράστιος. Η 
συμμετοχή στην απεργία ήταν σχεδόν καθολι¬ 
κή. Διακόπηκε η παροχή αερίου και ηλεκτρικού, 
σταμάτησε ο σιδηρόδρομος και η τροφοδότη¬ 
ση των πόλεων με τρόφιμα και πρώτες ύλες. 
Ακόμα και στις τράπεζες και τα υπουργεία οι 
κατώτεροι υπάλληλοι απεργούσαν, καθιστώ¬ 
ντας τη λειτουργία του κράτους αδύνατη. Τα 
πράγματα όμως δεν σταμάτησαν εκεί. 

Σε όλη τη Γερμανία οι εργάτες εξοπλίζο¬ 
νταν για να αντεπιτεθούν. Η κυβέρνηση των 
πραξικοπηματιών διέταξε τα στρατεύματά της 
να επιτεθούν στους απεργούς. Οι εργάτες της 
Γερμανίας μπλόκαραν το πραξικόπημα που 
επιχείρησε η αστική τάξη και το επιτελείο της 
και για μια φορά ακόμα βρέθηκαν στο προσκή¬ 
νιο. Το βασικό πρόβλημα όμως, όπως και στην 
επανάσταση του Γενάρη, ήταν το ποιο θα ήταν 
το επόμενο βήμα. Το 8ΡΌ ήθελε μια κυβέρνηση 
εθνικής ενότητας (με τα αστικά κόμματα), το 
υδΡΌ μια καθαρή «αριστερή» κυβέρνηση, ενώ 


το ΚΡΌ ήταν διχασμένο: Η πλειοψηφία του 
δεν ήθελε καμιά συμμετοχή στην κυβέρνηση, 
ώστε να μην επωμιστεί τις ευθύνες της αστι¬ 
κής διαχείρισης, και υποστήριζε το ρόλο των 
συμβουλίων, παρότι η ηγεσία τους ήταν στα 
χέρια σοσιαλδημοκρατών, γιατί σαν μοντέλο 
ήταν σωστό και γιατί είχαν την υποστήριξη της 
πλειοψηφίας των εργατών. Δεν ήθελαν να απο¬ 
μακρυνθούν από τη βάση των μελών των σο¬ 
σιαλδημοκρατικών κομμάτων, γιατί πίστευαν 
ότι μπορούν πολιτικά και οργανωτικά να τους 
κερδίσουν. Η μειοψηφία, για λόγους αρχής, 
δεν ήθελε καμιά επαφή με τα δύο σοσιαλδημο¬ 
κρατικά κόμματα, ακόμα και με τη βάση τους, 
λόγω της προδοτικής τους στάσης καθ’ όλη 
την προηγούμενη περίοδο. Η διαφωνία αυτή 
στο τέλος οδήγησε το κόμμα στη διάσπαση. 

Όλες αυτές οι χρονοβόρες διαδικασίες 
έδωσαν περιθώριο στη σοσιαλδημοκρατία και 
την αστική τάξη να σταθούν ξανά στα πόδια 
τους και να σχηματίσουν νέα κυβέρνηση. Στη- 
ριζόμενη στους μηχανισμούς καταστολής του 
αστικού κράτους και το παρακράτος, άρχισε 
να επαναφέρει τη χώρα στον κοινοβουλευτικό 
δρόμο και να στερεώνει την αστική εξουσία. 
Πότε με αριστερές κορόνες, πότε με προβο¬ 
κάτσιες και πότε με τη βία, κατάφερε να ανα¬ 
κτήσει τον έλεγχο σε ολόκληρη σχεδόν τη Γερ¬ 
μανία, στηριζόμενη κατά πολύ και στα μεσαία 
στρώματα, που επιζητούσαν σταθερότητα. 

Με την πρώτη ευκαιρία, ακολούθησε την 
ίδια συνταγή με τον Γενάρη. Εξαπέλυσε τα τάγ¬ 
ματα εφόδου και τις διάφορες ακροδεξιές συμ¬ 
μορίες ενάντια στο προλεταριάτο. Τα κύματα 
βίας που ακολούθησαν, τα βασανιστήρια, οι 
δολοφονίες, οι συλλήψεις, έκαμψαν το φρόνη¬ 
μα των εργατών, οι οποίοι, μετά την ανατροπή 
του πραξικοπήματος, στην πλειοψηφία τους 
δεν είχαν ξεκαθαρίσει απόλυτα το γιατί και το 
πώς θα έπρεπε να παλέψουν. Η οικονομική 
καταστροφή της Γερμανίας όξυνε την πόλω¬ 
ση, σπρώχνοντας άλλους στο ΚΚΓ και άλλους 
στην άκρα Δεξιά. Το μάρκο είχε χάσει την αξία 
του, οι μισθοί είχαν πέσει κάτω από το μισό της 
αξίας που είχαν το 1914, ενώ τα μεσαία στρώ¬ 
ματα είχαν καταστραφεί οικονομικά. Μια μικρή 
μερίδα πλούτιζε με ρυθμούς πρωτοφανείς, ενώ 
η πλειοψηφία οδηγούνταν στην εξαθλίωση. 

Η μία κυβέρνηση διαδεχόταν την άλλη, 
χωρίς να υπάρχει ελπίδα διεξόδου. Η βάση της 
σοσιαλδημοκρατίας, κουρασμένη από κενές 
υποσχέσεις, προσχωρούσε όλο και περισσό¬ 
τερο προς τους κομμουνιστές, ενώ τα μεσαία 
στρώματα γίνονταν ακροατήριο για τους 
ακροδεξιούς εθνικιστές, οι οποίοι εκμεταλλεύ¬ 
ονταν τις συνθήκες της περιόδου (κατάληψη 
της Ρουρ από γαλλικά στρατεύματα, οικονο¬ 
μική αποστράγγιση της Γερμανίας από Αγγλία 
και Γαλλία). Το δηλητήριο του εθνικισμού έβρι¬ 
σκε απήχηση στους χρεοκοπημένους μικροα¬ 
στούς, τους οποίους έστρεφαν ενάντια στους 
εργάτες με τη δικαιολογία ότι οι απεργίες ευθύ- 
νονται σε μεγάλο βαθμό για την κρίση. Σε πολ¬ 
λές περιπτώσεις, ομάδες ένοπλων ακροδεξιών 
επιτέθηκαν και σκότωσαν διαδηλωτές, μέλη 
συνδικάτων και κομμουνιστές. Με απόφαση 
του ΚΚΓ, οργανώθηκαν εργατικές περιφρου¬ 
ρήσεις για την υπεράσπιση των διαδηλώσεων 
και των απεργιών, οι γνωστές «κόκκινες εκατο¬ 
νταρχίες». Τα τμήματα αυτά των εργατών συ¬ 
χνά συγκρούονταν με ακροδεξιές ομάδες, που 
επιτίθονταν ακόμα και σε άμαχα γυναικόπαιδα. 

Μέσα σ’ αυτές τις συνθήκες πόλωσης, σι- 
γά-σιγά το Κομμουνιστικό Κόμμα άρχισε να 
παίρνει την πλειοψηφία στα συνδικάτα και στις 
εργοστασιακές επιτροπές, αφού η σοσιαλδη¬ 
μοκρατία είχε χάσει κάθε δυνατότητα ακόμα 
και για να διαπραγματεύεται για τις άμεσες 
εργατικές διεκδικήσεις. Χιλιάδες εργάτες, αντι- 
λαμβανόμενοι τους κινδύνους από την άνοδο 
της ακροδεξιάς, εντάχθηκαν στις κόκκινες εκα¬ 
τονταρχίες. Οι απεργίες διάρκειας ανάγκασαν 


την κυβέρνηση σε παραί¬ 
τηση. Ακόμα και στους πιο 
δύσπιστους έγινε φανερή η 
ομοιότητα της κατάστασης 
με τον Σεπτέμβρη και τον 
Οκτώβρη του 1917 στη Ρω¬ 
σία. Παρά τον ενθουσιασμό 
των μαζών, όμως, η έλλειψη 
επαναστατικής ηγεσίας του ΚΚΓ έγινε φανερή 
και, σε συνδυασμό με την υποχώρηση του επα¬ 
ναστατικού κύματος του 1918-23 στην Ευρώ¬ 
πη, μπήκε φρένο στις επαναστατικές διαθέσεις. 
Το 1923, λοιπόν, έκλεισε ένα σημαντικό επανα¬ 
στατικό κύμα όχι μόνο για την Γερμανία, αλλά 
παγκοσμίως. Όμως αυτό ήταν προσωρινό... 

Πολλοί ιστορικοί και μελετητές, μαρξιστές 
και μη, αποδίδουν την ήττα των επαναστάσε¬ 
ων της περιόδου 1917-1923 άμεσα ή έμμεσα 
στις αντιλήψεις και τη συμπεριφορά της ερ¬ 
γατικής τάξης και των λαϊκών στρωμάτων. 
Υποστηρίζουν ότι οι μπολσεβίκοι και οι άλλοι 
επαναστάτες είχαν υπερεκτιμήσει τις διαθέσεις 
και τις δυνατότητες των μαζών. Ωστόσο, η τρο¬ 
μακτική οικονομική, κοινωνική και πολιτική 
κρίση που δημιούργησε ο Πρώτος Παγκόσμι¬ 
ος Πόλεμος προσέφερε όλες τις αντικειμενικές 
προϋποθέσεις για τη νίκη της σοσιαλιστικής 
επανάστασης στην Ευρώπη. Ειδικά στη Γερμα¬ 
νία, τη χώρα όπου το προλεταριάτο ήταν το πιο 
συγκεντρωμένο και πιο πολυάριθμο και είχε τη 



μεγαλύτερη εμπειρία αγώνων και συνδικαλι¬ 
σμού, ο μηχανισμός του αστικού κράτους βρι¬ 
σκόταν σε αποσύνθεση. Αυτό που έλειπε για 
να εξασφαλιστεί η νίκη δεν ήταν η αυτοθυσία 
και η επαναστατική διάθεση των μαζών, αλλά 
πραγματικά επαναστατικά κόμματα, ριζωμένα 
μέσα στις μάζες και την πλατιά πρωτοπορία 
τους, ικανά να καθοδηγήσουν πολιτικά και 
στρατιωτικά την επανάσταση. 

Η ήττα της γερμανικής επανάστασης του 
1918-1919 ανέκοψε την άνοδο του επαναστα¬ 
τικού κύματος και συνέβαλε από ψυχολογική 
και πολιτική άποψη στην ήττα και των υπό¬ 
λοιπων επαναστάσεων της εποχής (Αυστρία, 
Ουγγαρία, Ιταλία). Η δολοφονία των ηγετών 
των επαναστατών στέρησε τους γερμανούς 
εργάτες από ικανή ηγεσία και διευκόλυνε την 
άνοδο του ναζισμού. Όμως, η πιο σημαντική 
συνέπεια της ήττας ήταν η απομόνωση της 
σοβιετικής Ρωσίας, γεγονός που επέδρασε 
αποφασιστικά την επικράτηση της σταλινικής 
γραφειοκρατίας. 

■ Γρηγόρης Καρβούνης 


Έφυγε από τη ζωή ο σπουδαίος ιταλός σκηνοθέτης 
Μπερνάντο Μπερτολούτσι 

Πέθανε στα 77 χρόνια από καρκίνο ο σπουδαίος ιταλός σκηνοθέτης Μπερνάντο Μπερ- 
τολούτσι.Ήταν μαρξιστής και άθεος, για ένα διάστημα μέλος του Ιταλικού Κομμουνιστικού 
Κόμματος, αλλά σε αυτό βρήκε απλώς πρόσκαιρη πολιτική στέγη, μια που στο έργο του κινή¬ 
θηκε (και δεν είναι ο μόνος) ενάντια στον σταλινισμό και στην ταξική συμφιλίωση του ΙΚΚ. 
Αποτελεί μια συνέχεια και ταυτόχρονα τομή του «Νέου κύματος» του ιταλικού σινεμά, των 
Φελίνι, Βισκόντι, Παζολίνι κ.α., και ίσως του σημαντικότερου κινηματογράφου του κόσμου. 

Ο Μπερτολούτσι γεννήθηκε στην Πάρμα της Ιταλίας το 1940. Ο πατέρας του, Ατίλιο 
Μπερτολούτσι, ήταν φημισμένος ποιητής και ιστορικός τέχνης, αλλά και φανατικός κινημα¬ 
τογραφόφιλος. Ο ίδιος ο Μπερτολούτσι ξεκίνησε ως ποιητής και πολύ νωρίς, παρατώντας το 
πανεπιστήμιο, μετακινείται στον κινηματογράφο, αρχικά ως βοηθός του Παζολίνι. Σε ηλικία 
20 χρονών γυρίζει την πρώτη του ταινία «Ιη εειτα άά πιίδΐεΐΌ» και δύο χρόνια μετά, το πολύ 
πιο ώριμο «Πριν την επανάσταση» (στηρίζεται στο Μοναστήρι της Πάρμα του Σταντάλ) 
όπου οι υπαρξιακές ανησυχίες του πρωταγωνιστή θα αντιστοιχηθούν στην προσωπική ανα¬ 
στάτωση και αμφισβήτηση της γενιάς του γαλλικού Μάη του 1968. 

Μετά από ένα κινηματογραφικό διάλλειμα, λίγο πολύ αναγκαστικό, ο Μπερτολούτσι θα 
επιστρέφει το 1968 με τον «Σύντροφο» που βασίζεται στον Σωσία του Ντοστογιέφσκι και 
λίγο μετά στο «Στρατητική της Αράχνης». Το 1970 γυρίζει την εξαιρετική ταινία «Ο Κομφορ- 
μίστας» που γίνεται παγκόσμια επιτυχία και που του χαρίζει την διεθνή αναγνώριση. Δικαίως 
θεωρείται μία από τις σημαντικότερες ταινίες του μεταπολεμικού ευρωπαϊκού κινηματογρά¬ 
φου. Η ταινία που θα επηρεάσει μια ολόκληρη γενιά αμερικανών σκηνοθετών, στηρίζεται 
στο ομώνυμο βιβλίο του Αλμπέρτο Μοράβια και περιστρέφεται, απορρίπτοντας την ευθύ- 
γραμμη αφήγηση ώστε να πλησιάζει καλύτερα την πραγματικότητα, γύρω από την σταδιακή 
προσαρμογή/μετάλλαξη ενός πολιτικά ουδέτερου και ψυχικά τραυματισμένου διανοούμενου 
στον ιταλικό φασισμό. Το 1972 θα γυρίσει το «Τελευταίο ταγκό στο Παρίσι» που θα γίνει μια 
τεράστια εμπορική επιτυχία αλλά ταυτόχρονα θα του δημιουργήσει πολλά προβλήματα. 

Τέσσερα χρόνια μετά, το 1976, θα γυρίσει το επικό αριστούργημά του, το «1900». Το 1900 
είναι η χρονιά γέννησης των 2 πρωταγωνιστών του που αποτελούν τις δύο όψεις του ίδιου 
νομίσματος, δηλαδή του καπιταλισμού. Ο ένας είναι αγρότης (Ζεράρ Ντεπαρτιέ) και ο άλλος 
είναι ο γιός του μεγαλοτσιφλικά (Ρόμπερτ ντε Νίρο). Η ταινία ξεκινά από την κοινή παιδική 
τους ηλικία και φτάνει μέσα από συγκρούσεις και ανταγωνισμούς μεταξύ τους μέχρι την πτώ¬ 
ση του φασισμού στο τέλος του 2ου Παγκοσμίου Πολέμου. Ή αλλιώς από την υποτιθέμενη 
«φυσική» κοινωνία του φεουδαλισμού στην ανάπτυξη του καπιταλισμού, στην παρακμή του 
φασισμού, περιγράφοντας ολόκληρη της πορεία της ταξικής πάλης είτε μέσα από προσωπι¬ 
κούς ανταγωνισμούς είτε μέσα από κοινωνικές συγκρούσεις. 

Αναμφισβήτητα το «1900» θεωρείται το αριστούργημα του Μπερτολούτσι. Παρ’ όλα 
αυτά δεν θα μείνει αδρανής και στις αρχές της δεκαετίας του 1980 θα γυρίσει το «Φεγγάρι» 
όπου διαπραγματεύεται το οιδιπόδειο σύμπλεγμα. Λίγο αργότερα θα γυρίσει και τον «Τελευ¬ 
ταίο Αυτοκράτορα», ταινία με την οποία θα σαρώσει όλα τα όσκαρ. Ακολουθούν το «Τσάι 
στη Σαχάρα», ο «Μικρός Βούδας» και το κύκνειο άσμα του, η ταινία «Κλεμμένη ομορφιά». 

Σε όλο του το κινηματογραφικό έργο ο Μπερνάντο Μπερτολούτσι προσπάθησε να ανα- 
δείξει την διαλεκτική μεταξύ του ατόμου και της κοινωνίας, της προσωπικής ιστορίας και 
της κοινωνικής ιστορίας, συνδυάζοντας την ψυχανάλυση και τον μαρξισμό, και, σε γενικές 
γραμμές, χωρίς ποτέ να ξεπέσει από την μια στα άλογα ατομικά ένστικτα ή σε κάποιες στεί¬ 
ρες ερμηνείες των «κοινωνικών παραγόντων». Με αυτήν την έννοια απέφυγε από τη μια τις 
ψυχολογίστικες ερμηνείες και από την άλλη τον επιφανειακό πολικίζοντα κινηματογράφο 
— αντιθέτως ύφανε, ως ένα βαθμό αρμονικά, την ατομική ψυχολογία και την ταξική πάλη, 
σεβόμενες την διαφορά τους αλλά και αναδεικνύοντας την αδιάρρηκτη σχέση τους. 




ΕΡ_ϋε1^επιΙ)ποδ2018.ΐηάά 15 


Φ 


2/12/2018 4:56:53 μμ 




























16 Εργατική Πάλη 


Δεκέμβριος 2018 


Ενεργειακός πόλεμος στην Κόπρο 

■ Κώστας Δίκαιος 


Η Κύπρος πάντοτε απο¬ 
τελούσε νησί με μεγά¬ 
λη γεωπολιτική σημα¬ 
σία αφού η κυριαρχία 
της ισοδυναμεί με τον έλεγχο των 
θαλάσσιων δρόμων της Νοτιοανατο¬ 
λικής Μεσογείου. Μετά την επέκταση 
της χρήσης του πετρελαίου και την 
μετατροπή του σε κομβική πρώτη ύλη 
για την παγκόσμια οικονομία καθώς 
και μετά την ανάδειξη της πολεμικής 
αεροπορίας σε πρωταρχικό όπλο για 
την επιβολή κυριαρχίας, η Κύπρος 
έγινε το αβύθιστο αεροπλανοφόρο 
των ιμπεριαλιστών για τον έλεγχο 
των πετρελαίων της Μέσης Ανατολής 
και την καταστολή των εξεγέρσεων 
του αραβικού λάου. 

Το νησί που γνώρισε πολλούς ιδι¬ 
οκτήτες και κατακτητές, το 1960 θα 
αποκτήσει την ανεξαρτησία του, υπό 
την επίβλεψη τριών εγγυητριών δυ¬ 
νάμεων: Ελλάδα, Τουρκία και Αγγλία 
(η οποία διατήρησε δυο μεγάλες βά¬ 
σεις που αποτελούν βρετανικό έδα¬ 
φος). Από τότε η Κύπρος θα αποτε- 
λέσει πεδίο αντιπαράθεσης ανάμεσα 
στον ελληνικό και τούρκικο καπιτα¬ 
λισμό και μέτωπο σφοδρών συγκρού¬ 
σεων ανάμεσα στις δυο κοινότητες με 
πρωταγωνιστές τους έλληνες εθνι- 
κιστές. Το 1974 η Τουρκική εισβολή 
μετά το πραξικόπημα της ελληνικής 
Χούντας ενάντια στον εκλεγμένο 
πρόεδρο της Κυπριακής δημοκρατίας 
Μακάριο, θα διχοτομήσει ντε φάκτο 
το νησί δημιουργώντας τα δυο μορ¬ 
φώματα που υπάρχουν μέχρι σήμερα. 
Την Τουρκική Δημοκρατία της Βόρει¬ 
ας Κύπρου (ΤΔΒΚ) που αναγνωρίζει 
μόνο η Τουρκία και την Κυπριακή Δη¬ 
μοκρατία που αποτελεί μέλος της ΕΕ. 

Οι ιμπεριαλιστές και οι αστικές 
τάξεις Ελλάδας - Τουρκίας αλλά και 
οι αντίστοιχες άρχουσες τάξεις στην 



Κύπρο υποτίθεται ότι κόπτονται για 
να ξαναενωθεί το νησί και ο κυπρια¬ 
κός λαός αλλά στην πράξη προωθούν 
σχέδια που οδηγούν στην δημιουργία 
ενός ιμπεριαλιστικού προτεκτοράτου 
με παράλληλα οφέλη για τον ελληνι¬ 
κό ή τουρκικό αστισμό σε Ελλάδα και 
Κύπρο ανάλογα με τον συσχετισμό 
δύναμης που βαραίνει υπέρ της Τουρ¬ 
κίας λόγω μεγέθους της οικονομίας 
της και ρόλου της στον διεθνή κατα¬ 
μερισμό εργασίας (ανήκει στους 20 


πλουσιότερους καπιταλισμούς 020) 
αλλά και της γεωπολιτικής της σημα¬ 
σίας (βρίσκεται σε επαφή με Βαλκά¬ 
νια, Καύκασο, Μέση Ανατολή, Ιράν 
και ελέγχει την έξοδο της Ρωσίας στη 
Μεσόγειο μέσω των Στενών του Βο- 
σπόρου). 

Σαν να μην έφταναν όλα αυτά ο 
Κυπριακός λαός, ελληνοκύπριοι και 
τουρκοκύπριοι είχαν την τύχη ή την 
ατυχία να ανακαλυφθούν στην θά¬ 
λασσα νότια του νησιού αξιοποιήσι- 
μα κοιτάσματα φυσικού αερίου και 
πετρελαίου. Τα κοιτάσματα έχουν 
ανακαλυφθεί στις Αποκλειστικές 
Οικονομικές Ζώνες (ΑΟΖ), περιοχές 
που ένα κράτος μπορεί να εκμεταλ¬ 
λεύεται τον πλούτο του υποθαλάσσι¬ 
ου υπεδάφους/υφαλοκρηπίδα και να 
ελέγχει/αξιοποιεί τα νερά πάνω από 
τον πυθμένα χωρίς να είναι στην κυ¬ 
ριαρχία του αφού αποτελούν διεθνή 
ύδατα και μπορεί κάποιος να διέλθει 
χωρίς άδεια. Αυτές οι περιοχές εκτεί¬ 
νονται στα 200 ναυτικά μιλιά από 
τις ακτές του κράτους εκτός και αν 
ανάμεσα σε δυο στεριές δεν υπάρχει 
τόση απόσταση οπότε ακολουθείται 
η μέση γραμμή. Πρέπει να ανακηρυ¬ 
χθούν από το κράτος σε συνεννόη¬ 
ση με τα γειτονικά, στην προκειμένη 
περίπτωση του Ισραήλ, της Αιγύπτου 
και της Κύπρου. Οι χώρες αυτές έχουν 
ανακηρύξει τις ΑΟΖ τους σε συμφω¬ 
νία μεταξύ τους από το 2004 ενώ ήδη 
υπάρχουν αντιπαραθέσεις ανάμεσα 
σε Λίβανο - Συρία ενάντια στο Ισ¬ 
ραήλ για την οριοθέτηση των ΑΟΖ. 
Ωστόσο οι έρευνες συνεχίζονται με 
γεωτρήσεις στα Νότια της Κύπρου σε 
μια σειρά από οικόπεδα που έχει πα¬ 
ραχωρήσει η Κυπριακή Δημοκρατία 
σε πολυεθνικούς κολοσσούς (Εχχοπ 
ΜοΒίΙ, Οαί&Γ ρείΓοΙαπη [κοινοπραξία 
των ΗΠΑ και του Κατάρ], Τοΐαΐ γαλ¬ 
λική, Επί ιταλική 
κ.α.) ενώ γίνο¬ 
νται ή θα γίνουν 
σεισμολογικές 
έρευνες (για να 
δουν αν υπάρχει 
λόγος γεώτρη¬ 
σης) σε όλο τον 
τομέα ανάμεσα 
σε Αίγυπτο, Λι¬ 
βύη και Κρήτη, 
περιοχές που 
εμπλέκεται και η 
Ελλάδα. 

Η Ελλάδα 
δεν έχει ανακη- 
ρύξει την ΑΟΖ 
της (βέβαια θε¬ 
ωρεί ότι αυτοδί¬ 
καια έχει δυνατότητα να εκμεταλλευ¬ 
τεί την υφαλοκρηπίδα της χωρίς την 
συγκατάθεση κανενός) γιατί πρέπει 
να έρθει σε συνεννόηση με την Τουρ¬ 
κία. Επίσης σύμφωνα με το θαλάσσιο 
δίκαιο υφαλοκρηπίδα και ΑΟΖ έχουν 
όλα τα κατοικημένα νησιά. Αυτό πρα¬ 
κτικά σημαίνει ότι η υφαλοκρηπίδα 
Κρήτης, Καρπάθου, Κάσου, Καστελό¬ 
ριζου και Κύπρου ενώνονται και στην 
ουσία αποκλείουν την Τουρκία από 
κάθε δικαίωμα στα υπαρκτά ή πιθα¬ 


νά κοιτάσματα της νοτιοανατολικής 
μεσογείου. Όμως όποια διεθνής δια¬ 
πραγμάτευσης και να γίνει δεν πρό¬ 
κειται να αναγνωρίσει την δυνατό¬ 
τητα σε ένα νησί λίγων εκατοντάδων 
κατοίκων όπως το Καστελόριζο να 
αποκλείσει εκατομμύρια κατοίκους 
των νοτίων τουρκικών παραλίων από 
την πρόσβαση ή την συνεκμετάλλευ¬ 
ση των κοιτασμάτων. Παράλληλα η 
Τουρκία θεωρεί αδιανόητο να απο¬ 
κλειστεί από τη Νοτιοανατολική Με¬ 
σόγειο τόσο για λόγους οικονομικούς 
(δεν έχει καθόλου υδρογονάνθρακες 
ενώ οι ανάγκες της είναι οι μεγαλύ¬ 
τερες στην περιοχή και εξαρτάται από 
την Ρωσία, το Αζερμπαϊτζάν και το 
Ιράν) όσο και για λόγους πολιτικούς 
και στρατιωτικούς (παίζει ένα ρόλο 
περιφερειακής δύναμης με χαρακτη¬ 
ριστικά υποιμπεριαλισμού που έχει 
βάσεις σε Κατάρ, Σομαλία Κύπρο, 
επεμβαίνει στην Συρία και στο Ιράκ, 
προβάλλοντας μάλιστα απαιτήσεις 
ακόμα και αναθεώρησης της Συνθή¬ 
κης της Λωζάννης για την επέκταση 
της στα πετρέλαια της Μοσούλης, 
δεν διστάζει να έρθει ακόμα και σε 
σύγκρουση με τους δυτικούς ιμπε¬ 
ριαλιστές -προσφυγικό, Κουρδικό, 
εξοπλισμοί από Ρωσία και πυρηνικό 
εργοστάσιο, σπάσιμο του εμπάργκο 
στο Ιράν- και με το Ισραήλ. Παράλ¬ 
ληλα στο εσωτερικό έχει επιβάλει ένα 
αντιδραστικό καθεστώς -διώξεις πο¬ 
λιτικών αντιπάλων, πογκρόμ ενάντια 
στους Κούρδους, καταστολή κοινω¬ 
νικών αγώνων- σε συνεργασία με 
τους Εθνικιστές στη βάση της προε¬ 
δρικής ισλαμιστικής δημοκρατίας του 
Ερντογάν που για να σταθεί, να απο¬ 
προσανατολίζει και να συσπειρώνει 
τον λαό απαιτεί την συνεχή επίκληση 
απειλών ενάντια στο έθνος που απα¬ 
ντιόνται με την προβολή της τουρκι¬ 
κής ισχύος).Έτσι η Τουρκία προβάλει 
στην περιοχή το δόγμα της «γαλάζιας 
πατρίδας» που θεωρεί ότι τα νησιά 
δεν έχουν υφαλοκρηπίδα και επομέ¬ 
νως η ΑΟΖ της Τουρκίας εφάπτεται 
με αυτήν της Αιγύπτου στα νότια και 
δυτικά της Κύπρου και με της Λιβύης 
στα νότια και ανατολικά της Κρήτης, 
ενώ η Κύπρος είτε δεν έχει καθόλου 
ΑΟΖ είτε πρέπει να την μοιραστεί 
με την ΤΔΒΚ(!) Παράλληλα πρακτι¬ 
κά εμποδίζει με πολεμικά πλοία την 
Επί να πραγματοποιήσει γεώτρηση, 
στέλνει το ερευνητικό σκάφος Μπαρ- 
μπαρός να κάνει έρευνες μέσα στην 
διαφιλονικούμενη υφαλοκρηπίδα Ελ- 
λάδας-Τουρκίας-Κύπρου-Αιγύπτου, 
ξεκινά δικές της γεωτρήσεις με το 
τρυπάνι «Πορθητής» μέσα στην υφα¬ 
λοκρηπίδα της, με απειλή να προχω¬ 
ρήσει παραπέρα και γενικά δηλώνει 
ότι καμιά ενέργεια δεν μπορεί να γίνει 
στη ΝΑ Μεσόγειο χωρίς την έγκριση 
της. Βέβαια δεν τόλμησε να πραγμα¬ 
τοποιήσει καμία ενέργεια αποτροπής 
της γεώτρησης της Εχχοπ ΜοΒίΙ στο 
οικόπεδο 10 που θα σήμαινε ανοικτή 
ρήξη με τις ΗΠΑ σε μια περιοχή που 
αυτές συγκεντρώνουν απίστευτες 
στρατιωτικές δυνάμεις λόγω Συρίας. 

Από την άλλη, η ελληνική αστι¬ 


κή τάξη, με τις πλάτες των ιμπερια¬ 
λιστών που θέλουν να «κοντύνουν» 
την Τουρκία ώστε να ευθυγραμμιστεί 
με τις επιταγές τους, όχι μόνο δεν επι¬ 
χειρεί μια συνεννόηση αλλά στέλνει 
φρεγάτες να επιτηρούν το Μπαρμπα- 
ρός, ανεβάζοντας στα ύψη το θερμό¬ 
μετρο. Παράλληλα με την δημιουργία 
του άξονα Ισραήλ, Αιγύπτου, Κύ¬ 
πρου, Ελλάδας (πάλι με τις ευλογιές 
των ιμπεριαλιστών) όχι μόνο επιχει¬ 
ρεί να αποκλείσει την Τουρκία από τα 
κοιτάσματα αλλά να την παρακάμψει 
και σε ότι αφορά την μεταφορά των 
υδρογονανθράκων στην Ευρώπη η 
οποία θέλει τους υδρογονάνθρακες 
της περιοχής για να απεξαρτηθεί 
από την Ρωσία. Έτσι προωθείται ο 
πανάκριβος αγωγός Εαδΐ Μεά που 
φέρνει το φυσικό αέριο υποθαλάσ¬ 
σια στην Ιταλία μέσω Κρήτης, αντί 
για το φτηνό πέρασμα των αγωγών 
από την Τουρκία ακριβώς για να 
αποφευχθεί η εμπλοκή της στην κά¬ 
λυψη των ενεργειακών αναγκών της 
ΕΕ. Ο ελληνικός καπιταλισμός έχει 
αδράξει την «ευκαιρία» και φαίνεται 
ότι τυχοδιωκτικά στοιχίζεται πίσω 
από τους ιμπεριαλιστές, με στόχο να 
καταστεί διαμετακομιστικός κόμβος 
και πιθανά παραγωγός υδρογοναν¬ 
θράκων σε βάρος της Τουρκίας. Να 
αποτελέσει τον χωροφύλακα των 
ιμπεριαλιστών απέναντι στην τουρ¬ 
κική επέκταση. Όμως χρειάζεται να 
σημειωθεί ότι η Τουρκία έχει έρθει σε 
συνεννόηση με μεγάλες αμερικανικές 
εταιρίες τόσο για την υποστήριξη του 
«Πορθητή» όσο και για γεωτρήσεις 
που ήδη έχουν ξεκινήσει στον κόλπο 
της Μερσίνας. Παράλληλα οι ΗΠΑ 
κράτησαν ίσες αποστάσεις στο θέμα 
της επέκτασης των ελληνικών συνό¬ 
ρων από τα 6 ν.μ. στα 12 ν.μ. στο Ιόνιο 
όταν η Τουρκία θύμισε στην Ελλάδα 
ότι μια τέτοια ενέργεια στο Αιγαίο εί¬ 
ναι «αιτία πολέμου», ενώ στην Κύπρο 
οι ιμπεριαλιστές και οι πολυεθνικές 
εταιρίες πιέζουν για συμφωνία στο 
κυπριακό με τον ελληνοκύπριο πρό¬ 
εδρο όχι μόνο να αποδέχεται συζη¬ 
τήσεις για συνεκμετάλλευση με τους 
τουρκοκύπριους ακόμα και την ίδια 
την Τουρκία, αλλά να συζητάει στα 
παρασκήνια το πέρασμα των αγωγών 
από την Τουρκία και την επίλυση του 
Κυπριακού όχι μόνο στην βάση της 
Διζωνικής-Δικοινοτικής Ομοσπονδί¬ 
ας αλλά ακόμα και της Συνομοσπον¬ 
δίας ή των χωριστών κρατών. 

Σε καμιά περίπτωση δεν θα γί¬ 
νουμε κρέας για τα κανόνια για να 
εξασφαλίσουν οι έλληνες αστοί και οι 
ιμπεριαλιστές τα συμφέροντα τους. 
Ακόμα και μια ελληνική επιτυχία δεν 
μας αφορά αφού προϋποθέτει πολε¬ 
μικές δαπάνες και πιθανά αίμα και 
αβάσταχτα δεινά για τους εργαζόμε¬ 
νους και τα φτωχά λαϊκά στρώματα. 
Στην επίκληση εθνικών μεγαλείων ας 
αντιπαραβάλλουμε την Μικρασια¬ 
τική καταστροφή και την τραγωδία 
της Κύπρου τότε που η αστική τάξη 
έγινε πιόνι των ιμπεριαλιστών προ- 
κειμένου να ικανοποιήσει τις μεγάλες 
ιδέες της. 




























